**NACIONALNI PLAN OPORAVKA I OTPORNOSTI 2021. - 2026.**

**UPUTE ZA PRIJAVITELJE**

**Poziv na dostavu projektnih prijedloga**

**Izgradnja i opremanje postrojenja za biološku obradu odvojeno sakupljenog biootpada – I. izmjene poziva**

**(*Kod poziva: NPOO.C1.3.R2-I1.01)***

*otvoreni postupak u modalitetu trajnog poziva*



Ministarstvo gospodarstva i održivog razvoja

 **SADRŽAJ**

[1. OPĆE INFORMACIJE 4](#_Toc105591680)

[1.1. Strateški i zakonodavni okvir 4](#_Toc105591681)

[1.2. Zakonodavstvo Europske unije 7](#_Toc105591682)

[1.3. Nacionalno zakonodavstvo 8](#_Toc105591683)

[1.4. Odgovornosti za upravljanje 9](#_Toc105591684)

[1.5. Predmet, svrha i pokazatelji Poziva 10](#_Toc105591685)

[1.6. Financijska alokacija, iznosi i intenziteti bespovratnih sredstava, obveze prijavitelja 16](#_Toc105591686)

[1.7. Obveze koje se odnose na državne potpore i potpore male vrijednosti (*de minimis* potpore) / Vrste, iznos i intenzitet potpore 19](#_Toc105591687)

[1.8. Intenziteti potpora prema Programu dodjele državnih potpora 20](#_Toc105591688)

[1.9. Intenziteti potpora prema Programu dodjele *de minimis* potpora 22](#_Toc105591689)

[1.10. Zbrajanje potpora 23](#_Toc105591690)

[1.11. Dvostruko financiranje 24](#_Toc105591691)

[2. PRAVILA POZIVA 24](#_Toc105591692)

[2.1. Prihvatljivost prijavitelja 24](#_Toc105591693)

[2.2. Prihvatljivost partnera i formiranje partnerstva 25](#_Toc105591694)

[2.3. Kriteriji za isključenje 25](#_Toc105591695)

[2.4. Broj projektnih prijedloga i ugovora o dodjeli bespovratnih sredstava po Prijavitelju 28](#_Toc105591696)

[2.5. Zahtjevi koji se odnose na sposobnost Prijavitelja, učinkovito korištenje sredstava i održivost rezultata projekta 28](#_Toc105591697)

[2.6. Prihvatljivost projekta 29](#_Toc105591698)

[2.7. Prihvatljive projektne aktivnosti: koja ulaganja su dozvoljena? 33](#_Toc105591699)

[2.8. Opći zahtjevi koji se odnose na prihvatljivost izdataka za provedbu projekta 35](#_Toc105591700)

[2.9. Prihvatljive kategorije troškova 36](#_Toc105591701)

[2.10. Neprihvatljivi troškovi 39](#_Toc105591702)

[2.11. Horizontalna načela 40](#_Toc105591703)

[2.12. Promicanje ravnopravnosti žena i muškaraca i zabrana diskriminacije 40](#_Toc105591704)

[2.13. Pristupačnost za osobe s invaliditetom 41](#_Toc105591705)

[2.14. Održivi razvoj / Načelo „Ne nanosi bitnu štetu“ 41](#_Toc105591706)

[3. KAKO SE PRIJAVITI 45](#_Toc105591707)

[3.1. Izgled i sadržaj projektnog prijedloga 45](#_Toc105591708)

[3.2. Podnošenje projektnog prijedloga 48](#_Toc105591709)

[3.3. Rok za predaju projektnog prijedloga 48](#_Toc105591710)

[3.4. Dodatne informacije uz projektni prijedlog 49](#_Toc105591711)

[3.5. Objava rezultata Poziva 50](#_Toc105591712)

[4. POSTUPAK DODJELE 50](#_Toc105591713)

[4.1. Faze postupka dodjele bespovratnih sredstava 50](#_Toc105591714)

[4.2. Provođenje postupka dodjele 50](#_Toc105591715)

[4.3. Prigovori 57](#_Toc105591716)

[4.4. Ugovaranje 58](#_Toc105591717)

[5. ODREDBE KOJE SE ODNOSE NA PROVEDBU PROJEKTA 59](#_Toc105591718)

[5.1. Razdoblje provedbe projekta 59](#_Toc105591719)

[5.2. Nabava 60](#_Toc105591720)

[5.3. Provjere upravljanja projektom 61](#_Toc105591721)

[5.4. Podnošenje zahtjeva za predujmom/nadoknadom sredstava 62](#_Toc105591722)

[5.5. Povrat sredstava 63](#_Toc105591723)

[5.6. Revizije projekta 63](#_Toc105591724)

[5.7. Informiranje i vidljivost 63](#_Toc105591725)

[5.8. Zaštita osobnih podataka 64](#_Toc105591726)

[6. OBRASCI I PRILOZI 66](#_Toc105591727)

[7. POJMOVNIK 67](#_Toc105591728)

[8. POPIS KRATICA 69](#_Toc105591729)

# OPĆE INFORMACIJE

Putem ovog Poziva na dostavu projektnih prijedloga „Izgradnja i opremanje postrojenja za biološku obradu odvojeno sakupljenog[[1]](#footnote-2) biootpada[[2]](#footnote-3)“ (u daljnjem tekstu: Poziv) definiraju se ciljevi, uvjeti i postupci za dodjelu bespovratnih sredstava namijenjenih pripremi i provedbi projekata koji se financiraju iz Nacionalnog plana oporavka i otpornosti 2021. – 2026. (u daljnjem tekstu: NPOO).

Ove Upute za prijavitelje (u daljnjem tekstu: UzP) određuju pravila o načinu podnošenja projektnih prijedloga, navode kriterije prihvatljivosti i kriterije odabira projektnih prijedloga, kriterije prihvatljivosti Prijavitelja, aktivnosti i izdataka te pravila provedbe postupka dodjele kojim se dodjeljuju bespovratna sredstva u okviru ovog Poziva.

|  |
| --- |
| ***Napomena:*** *U postupku pripremanja projektnog prijedloga, Prijavitelji trebaju proučiti cjelokupnu dokumentaciju Poziva, te redovno pratiti ažuriranje (izmjene i/ili dopune) dokumentacije Poziva* *koje se objavljuju na internetskim stranicama sustava eNPOO i javnom portalu NPOO-a*  ([*https://planoporavka.gov.hr*](https://planoporavka.gov.hr)*).**Propisi koji se odnose na ovaj Poziv su propisi, koji su na važeći u trenutku njegove objave, te se na Upute za prijavitelje i ostalu prateću dokumentaciju, kao i na sve odnose koji proizlaze iz Poziva, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. Dužnost je prijavitelja provjeriti primjenjivo zakonodavstvo u trenutku dostave projektnog prijedloga, jer će se na prijavitelja primijeniti propisi koji su na snazi (važeći) u trenutku podnošenja projektnog prijedloga.****Prijavitelji se posebice trebaju upoznati s uvjetima ugovora o dodjeli bespovratnih sredstava*** *(Prilog 1 Ugovor i Prilog 1.1 Opći uvjeti Ugovora) u kojima se razrađuju prava i obveze Prijavitelja kao Korisnika bespovratnih sredstava.*  *Predložak Ugovora sastavni je dio Poziva*. |

## Strateški i zakonodavni okvir

Europska komisija 27. svibnja 2020. predložila je plan oporavka za Europu kako bi pomogla državama članicama u otklanjanju gospodarskih i društvenih posljedica nastalih zbog pandemije COVID-19, te doprinijela pokretanju gospodarskog oporavka i jačanju otpornosti gospodarstva na razini EU-a. Čelnici država članica EU-a su 21. srpnja 2020. postigli dogovor o planu oporavka, odnosno instrumentu pod nazivom *„EU sljedeće generacije“*, kao i o Višegodišnjem financijskom okviru za razdoblje 2021. – 2027. (VFO). Slijedom navedenog, kako bi se ublažile ekonomske i društvene posljedice pandemije, na razini Europske unije uspostavljen je poseban instrument s pratećim financijskim sredstvima, koji državama članicama treba osigurati ubrzan gospodarski oporavak te digitalnu i zelenu transformaciju radi održivijeg razvoja te veće otpornosti društva i gospodarstva na buduće krize.

U okviru instrumenta „*EU sljedeće generacije*“ uveden je Mehanizam za oporavak i otpornost[[3]](#footnote-4) (*eng. Recovery and Resilience Facility – RRF*) (u daljnjem tekstu: Mehanizam) iz kojeg će se državama članicama omogućiti korištenje bespovratnih sredstava i zajmova za financiranje reformi i povezanih investicija kako bi se ublažile ekonomske i društvene posljedice pandemije te kako bi se ubrzao gospodarski oporavak te digitalna i zelena transformacija radi održivijeg razvoja te veće otpornosti društva i gospodarstva na buduće krize.

Kako bi iskoristile dio sredstava osiguranih Mehanizmom, države članice trebaju pripremiti vlastiti plan za oporavak i otpornost koji u skladu s ciljevima Mehanizma obuhvaća reforme i investicije koje će se provesti u narednim godinama, a najkasnije do 30. lipnja 2026.

Na sjednici održanoj 8. srpnja 2021. godine Vlada Republike Hrvatske donijela je Odluku o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. - 2026. (Narodne novine, br. 78/21). U skladu s navedenom Odlukom, nadležno tijelo za dodjelu bespovratnih sredstava za provedbu ulaganja je Tijelo državne uprave nadležno za komponentu/podkomponentu NPOO, a u smislu provedbe ovog Poziva to je Ministarstvo gospodarstva i održivog razvoja.

Hrvatski Nacionalni plan oporavka i otpornosti 2021.-2026. (u daljnjem tekstu: NPOO) odobren je Provedbenom odlukom Vijeća (EU) 10687/21 od 20. srpnja 2021. o odobrenju ocjene plana za oporavak i otpornost Hrvatske Vijeća Europske unije Hrvatske. Kao poticajan financijski okvir i mehanizam, s izraženom europskom i nacionalnom dimenzijom koja odgovora na posljedice pandemije COVID-19, NPOO definira reformske smjerove i područja ulaganja radi postizanja ciljeva ekonomskog i društvenog oporavka, kao i jačanja otpornosti države i hrvatskog gospodarstva na krize. NPOO se temelji na strateškim dokumentima, programima, preporukama i obvezama kao što su Program Vlade Republike Hrvatske 2020.–2024., Nacionalni program reformi 2019., Posebne preporuke Vijeća EU-a (*Country-specific recommendations – CSR*) u okviru Europskog semestra za 2019. i 2020., Akcijski plan za sudjelovanje Republike Hrvatske u tečajnom mehanizmu (ERM II) i Nacionalna razvojna strategija Republike Hrvatske do 2030. godine.

Ovaj Poziv pokrenut je u okviru NPOO komponente C1. Gospodarstvo, podkomponente C1.3. Unaprjeđenje vodnog gospodarstva i gospodarenja otpadom, reforme C1.3. R2 Provedba projekata za održivo gospodarenje otpadom i investicije C1.3. R2-I1 - Program smanjenja odlaganja otpada, koji obuhvaća i ulaganja u izgradnju i opremanje postrojenja za obradu odvojeno sakupljenog biootpada.

Predmet Poziva je povećanje kapaciteta RH za biološku obradu odvojeno sakupljenog biootpada  radi usklađenja s ciljem EU do 2025. - najmanje 55% mase komunalnog otpada oporabiti recikliranjem i pripremom za ponovnu uporabu te do 2035. smanjiti količinu otpada koji se odlaže na odlagališta na 10%. Poziv je u skladu Planom gospodarenja otpadom RH za razdoblje 2017.-2022. (NN 3/17, 1/22) (PGO RH) i Naputkom o provedbi Izmjena Plana gospodarenja otpadom Republike Hrvatske za razdoblje od 2017. – 2022. godine u projektima održivog gospodarenja otpadom od 10. ožujka 2022. (KLASA: 351-02/21-02/467, URBROJ: 517-05-2-2-22-29), koji utvrđuju ciljeve i mjere gospodarenja komunalnim otpadom te planiranu infrastrukturu, opremu i uređaje potrebne za ostvarivanje zadanih ciljeva. Poziv izravno doprinosi provedbi Cilja 1. PGO RH „Unaprijediti sustav gospodarenja komunalnim otpadom“, odnosno Cilja 1.3. „Odvojeno prikupiti 40% mase proizvedenog biootpada koji je sastavni dio komunalnog otpada“ kojeg je potrebno postići do 2022. godine u odnosu na 2015. godinu te Mjere 1.3.2. „Izgradnja postrojenja za biološku obradu odvojeno prikupljenog biootpada“. Gospodarenje otpadom i građenje građevina za gospodarenje otpadom od interesa su za RH (Poglavlje 7. PGO RH). Izgradnja postrojenja za biološku obradu odvojeno prikupljenog otpada nalazi se na popisu mjera za ostvarenje Cilja 1.1. i 1.3. važnih za provedbu PGO RH i dostizanje ciljeva (poglavlje 9.2. i 9.3., PGO RH).

Nakon višegodišnjeg trenda ustaljenih vrijednosti količina nastalog biootpada iz komunalnog otpada koje su u razdoblju od 2015. do 2019. godine iznosile u prosjeku oko 530.000 tona, u 2020. godini se evidentira pad navedenih količina za oko 8% kao posljedica smanjenja količina nastalog miješanog komunalnog otpada. Ukupno je u 2020. godini nastalo 488.850 tona biootpada iz komunalnog otpada. U 2020. godini odvojeno je sakupljeno 24% biootpada iz komunalnog otpada što je za 13 postotnih bodova više nego u 2015. godini kada je odvojeno sakupljanje biootpada iz komunalnog otpada iznosilo 11%.

Odvojeno sakupljanje biootpada u 2020. godini provodilo se je u 192 JLS od 555 JLS ustrojenih u RH (što je za 96 JLS više nego u 2015. godini). Udio biootpada u miješanom komunalnom otpadu iznosi oko 37%. Procjenjuje se da je na odlagalištima otpada u RH 2020. godine odloženo oko 327.000 tona biootpada (oko 67% nastale količine biootpada).

Na oporabu (kompostiranje, anaerobna digestija i dr.) je u 2020. godini proslijeđeno oko 21% nastalog biootpada što je povećanje od 15 postotnih bodova u odnosu na 2015. godinu, kada je na oporabu upućeno 6% biootpada iz komunalnog otpada. Preostale količine su uglavnom završile u sklopu miješanog komunalnog otpada u centrima za gospodarenje otpadom na mehaničko – biološkoj obradi ili su odložene na odlagališta na području gdje još nisu uspostavljeni Centri za gospodarenje otpadom.

Slijedom navedenog kapaciteti za obradu biootpada u RH, na svim razinama (kućanstva, lokalno i nacionalno) nisu zadovoljavajući za postizanje ciljeva PGO-a RH. Potrebno je povećati kapacitete, odnosno osigurati između ostalog, građevine (postrojenja) za biološku obradu odvojeno sakupljenog biootpada (u daljnjem tekstu: Postrojenja za obradu biootpada), koje se koriste za sljedeće tehnološke procese gospodarenja otpadom:

1. Kompostiranje s ciljem proizvodnje komposta (kompostiranje je tehnološki proces koji se provodi u postrojenjima za recikliranje, isključivo odvojeno sakupljenog biootpada – kompostane)[[4]](#footnote-5),
2. Anaerobna digestija s ciljem proizvodnje anaerobnog digestata i bioplina, odnosno biogoriva (anaerobna digestija je tehnološki proces koji se provodi u postrojenjima za poticanje proizvodnje energije iz OIE – bioplinskim postrojenjima)[[5]](#footnote-6).

Provedba ovog Poziva utvrđena je zakonodavnim okvirom na razini RH i EU.

## Zakonodavstvo Europske unije

* Ugovor o Europskoj uniji i Ugovor o funkcioniranju Europske unije (pročišćene verzije, 2016/C 202/01, 7. lipnja 2016.)
* Ugovor o funkcioniranju Europske unije (konsolidirana verzija, SL C 115/47, 9. svibnja 2008.) (UFEU)
* Uredba (EU) 2020/852 Europskog parlamenta i vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088 (Uredba o taksonomiji o uspostavi okvira za olakšavanje održivih ulaganja utvrđivanjem sustava klasifikacije za okolišno održive gospodarske djelatnosti)
* Uredba (EU) 2021/241 Europskog parlamenta i Vijeća od 12. veljače 2021. o uspostavi Mehanizma za oporavak i otpornost
* Provedbena odluka Vijeća (EU) 10687/21 od 20. srpnja 2021. o odobrenju ocjene plana za oporavak i otpornost Hrvatske Vijeća Europske unije Hrvatske
* Prilog Provedbenoj odluci Vijeća (EU) 10687/21 od 20. srpnja 2021. o odobrenju ocjene plana za oporavak i otpornost Hrvatske Vijeća Europske unije Hrvatske
* Tehnički vodič za primjenu principa „Ne nanosi bitnu štetu“ u okviru Uredbe o uspostavi Mehanizma za oporavak i otpornost - https://eur-lex.europa.eu/legal-content/EN/TXT/PDF/?uri=CELEX:52021XC0218(01)&from=EN
* Uredba Komisije (EU) br. 651/2014 оd 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (Službeni list Europske unije L 187, 26.6.2014.),
* Uredba Komisije (EU) 2017/1084 оd 14. lipnja 2017. o izmjeni Uredbe (EU) br. 651/2014 u vezi s potporama za infrastrukture luka i zračnih luka, pragova za prijavu potpora za kulturu i očuvanje baštine i za potpore za sportsku i višenamjensku rekreativnu infrastrukturu te regionalnih operativnih programa potpora za najudaljenije regije i o izmjeni Uredbe (EU) br. 702/2014 u vezi s izračunavanjem prihvatljivih troškova (Službeni list Europske unije L 156/1, od 20.6.2017.),
* Uredba Komisije (EU) 2020/972 оd 2. srpnja 2020. o izmjeni Uredbe (EU) br. 1047/2013 u pogledu njezina produljenja i o izmjeni Uredbe (EU) BR. 651/2014 u pogledu njezina produljenja i odgovarajućih prilagodbi (Službeni list Europske unije L 215/3, od 7.7.2020.),
* Uredba Komisije (EU) 2021/1237 оd 23. srpnja 2021. o izmjeni Uredbe (EU) br. 651/2014[[6]](#footnote-7) o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora,
* Uredba Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore (SL L 352/1, 24.12.2013),
* Uredba Komisije (EU) br. 360/2012 od 25. travnja 2012. o primjeni članaka 107. i 108. Ugovora o funkcioniranju Europske unije na de minimis potpore koje se dodjeljuju poduzetnicima koji pružaju usluge od općeg gospodarskog interesa (SL L 114, 26.4.2012.),
* Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (Tekst značajan za EGP).

Uz prethodno utvrđene propise, primjenjuju se i svi delegirani i provedbeni akti koji se na temelju njih donose.

Ako naknadne izmjene/dopune/ispravci propisa i dugih primjenjivih akata koji su bili na snazi u vrijeme objave Poziva utvrđuju obvezne dodatne ili nove uvjete, primjenjuje se ono što je u njima utvrđeno, na način kako je u njima utvrđeno.

## Nacionalno zakonodavstvo

* Ugovor o pristupanju Republike Hrvatske Europskoj uniji (NN-MU, br. 2/12, 5/13, 9/13);
* [Odluku o sustavu upravljanja i praćenju provedbe aktivnosti u okviru NPOO](https://narodne-novine.nn.hr/clanci/sluzbeni/2021_07_78_1450.html) (NN 78/2021);
* Zakon o provedbi Opće uredbe o zaštiti osobnih podataka (NN, br. 48/18);
* Zakon o javnoj nabavi (NN, br. 120/16);
* Postupci nabave za osobe koje nisu obveznici Zakona o javnoj nabavi[[7]](#footnote-8);
* Zakon o državnim potporama (NN, br. 47/14, 69/17);
* Zakon o profesionalnoj rehabilitaciji i zapošljavanju osoba s invaliditetom (NN, br. 157/13, 152/14, 39/18, 32/20);
* Zakon o ravnopravnosti spolova (NN, br. 82/08, 69/17);
* Zakon o suzbijanju diskriminacije (NN, br. 85/08, 112/12);
* Pravilnik o osiguranju pristupačnosti građevina osobama s invaliditetom i smanjene pokretljivosti (NN, br. 78/13);
* Zakon o gospodarenju otpadom (NN, br. 84/21 );
* Plan gospodarenja otpadom RH za razdoblje 2017.-2022. godine (NN, br. 3/17, 1/22);
* Odluka Vlade RH o implementaciji Plana gospodarenja otpadom RH za razdoblje 2017.-2022. od 25. svibnja 2017.;
* Odluka o donošenju Izmjena Plana gospodarenja otpadom Republike Hrvatske za razdoblje od 2017. – 2022. godine od 3. siječnja 2022.;
* Naputak o provedbi Izmjena Plana gospodarenja otpadom Republike Hrvatske za razdoblje od 2017. – 2022. godine u projektima održivog gospodarenja otpadom od 10. ožujka 2022.
* Pravilnik o gospodarenju otpadom (NN, br. 81/20);
* Pravilnik o katalogu otpada (NN, br. 90/15);
* Pravilnik o nusproizvodima i ukidanju statusa otpada (NN, br. 117/14);
* Zakon o zaštiti okoliša (NN, br. 80/13, 153/13, 78/15, 12/18, 118/18);
* Uredba o procjeni utjecaja zahvata na okoliš (NN, br. 61/14, 3/17);
* Uredba o okolišnoj dozvoli (NN, br. 8/14, 5/18);
* Zakon o zaštiti prirode (NN, br. 80/13, 15/18, 14/19, 127/19);
* Zakon o prostornom uređenju (NN, br. 153/13, 65/17, 114/18, 39/19, 98/19);
* Zakon o gradnji (NN, br. 153/13, 20/17, 39/19, 125/19);
* Zakon o zaštiti na radu (NN, br. 71/14, 118/14, 154/14, 94/18, 96/18);
* Zakon o zaštiti zraka (NN, br. 127/19);
* Uredba o kakvoći biogoriva (NN, br. 141/05, 33/11);
* Zakon o provedbi Opće uredbe o zaštiti podataka (NN, br. 42/18);
* Drugi relevantni zakoni i propisi.

Svi navedeni i ostali relevantni nacionalni propisi vezano za sektor gospodarenja otpadom dostupni su na web stranici [Ministarstva gospodarstva i održivog razvoja](https://mingor.gov.hr/o-ministarstvu-1065/djelokrug/uprava-za-procjenu-utjecaja-na-okolis-i-odrzivo-gospodarenje-otpadom-1271/zakoni-i-propisi-7637/zakoni-i-propisi-iz-podrucja-gospodarenja-otpadom/7593).

|  |
| --- |
| ***Napomena:*** *Propisi navedeni u ovom Pozivu su propisi koji su na snazi (važeći) u trenutku njegove objave te se na UzP i ostalu prateću dokumentaciju, kao i na sve odnose koji proizlaze iz Poziva, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. Dužnost je Prijavitelja provjeriti primjenjivo zakonodavstvo u trenutku dostave projektnog prijedloga, jer će se na Prijavitelja primijeniti propisi koji su na snazi (važeći) u trenutku podnošenja projektnog prijedloga.* |

## Odgovornosti za upravljanje

Na sjednici održanoj 8. srpnja 2021. Vlada RH donijela je Odluku o sustavu upravljanja i praćenju provedbe aktivnosti u okviru NPOO (NN 78/2021), kojom se utvrđuje institucionalni okvir i postupci povezani s koordinacijom aktivnosti iz NPOO. Sustav upravljanja i kontrole korištenja sredstava Mehanizma, relevantan za ovaj Poziv, sastoji se od:

* Tijela nadležnog za koordinaciju praćenja provedbe NPOO (KT), odnosno ustrojstvene jedinice razine sektora unutar MFIN-a,
* Tijela državne uprave nadležnog za komponentu/podkomponentu NPOO-a (NT), konkretno u slučaju ovog poziva nadležnog za podkomponentu C1.3. Unaprjeđenje vodnog gospodarstva i gospodarenja otpadom, reformsku mjeru C1.3. R2 - Provedba projekata za održivo gospodarenje otpadom, odnosno MINGOR-a
* Provedbenog tijela (PT) za podkomponentu C1.3. Unaprjeđenje vodnog gospodarstva i gospodarenja otpadom, reformsku mjeru C1.3. R2 - Provedba projekata za održivo gospodarenje otpadom, odnosno FZOEU-a.

Sva tijela u sustavu obavljaju svoje djelatnosti i odgovorne su za procedure kako je definirano ranije navedenim zakonodavnim okvirom te odredbama ovog Poziva.

## Predmet, svrha i pokazatelji Poziva

*Predmet Poziva*

Predmet poziva je povećati kapacitete RH za biološku obradu odvojeno sakupljenog biootpada radi usklađenja s ciljem EU da se do 2025. najmanje 55% mase komunalnog otpada oporabi recikliranjem i pripremom za ponovnu uporabu te da se do 2035. smanji količina otpada koji se odlaže na odlagališta na 10%.

*Svrha (cilj) Poziva*

Cilj ovog Poziva je podržati uspostavu postrojenja za biološku obradu odvojeno sakupljenog biootpada kompostiranjem ili anaerobnom digestijom.

U okviru ovog Poziva bespovratna sredstava (državne potpore) će se dodijeliti projektima za ulaganje u:

A) Izgradnju, nadogradnju i/ili opremanje **postrojenja** **za recikliranje[[8]](#footnote-9)** odvojeno sakupljenog biootpada (u daljnjem tekstu: postrojenja za recikliranje) u svrhu uspostave novih ili povećanja postojećih kapaciteta za oporabu biootpada, u kojima se provodi tehnološki proces kompostiranja s ciljem proizvodnje komposta[[9]](#footnote-10).

**ILI**

B) Izgradnju i opremanje **novih** **postrojenja za proizvodnju energije iz OIE[[10]](#footnote-11)** (u daljnjem tekstu: postrojenja za proizvodnju OIE) u svrhu uspostave kapaciteta za oporabu biootpada,u kojima se provodi tehnološki proces anaerobne digestije s ciljem proizvodnje anaerobnog digestata i bioplina, odnosno biogoriva.

U sklopu ovog Poziva potpora će se dodijeliti za ulaganje u postrojenja za obradu biootpada iz točke A. ili iz točke B., u kojima će se tijekom 5 (pet) godina od završnog plaćanja Korisniku po Ugovoru o dodjeli bespovratnih sredstava (u daljnjem tekstu: Ugovor) koristiti biootpad koji je proizveden isključivo na području RH iz Priloga 5 ovog Poziva, odnosno kako je on definiran u članku 4. stavku 1., točki 3. ZGO-a, koji je biološki razgradiv otpad iz vrtova i parkova, hrana i kuhinjski otpad iz kućanstava, restorana, ugostiteljskih i maloprodajnih objekata i slični otpad iz prehrambene industrije. U projektnom prijedlogu Prijavitelj dokazuje korištenje biootpada dostavom ovjerenog Obrasca 2. Izjava prijavitelja te uvidom u dostavljenu Analizu tržišta i dostupnosti biootpada. PT i druga tijela iz točke 1.4. UzP-a mogu provjeravati korištenje biootpada **tijekom 5** (pet) **godina od završnog plaćanja Korisniku[[11]](#footnote-12) po Ugovoru** te, ako je primjenjivo, tijekom provedbe projekta[[12]](#footnote-13).

Prijavitelji su u sklopu projektnog prijedloga dužni dostaviti izrađenu Analizu tržišta i dostupnosti biootpada i Analizu troškova i koristi[[13]](#footnote-14). U Analizi tržišta i dostupnosti biootpada i Analizi troškova i koristi opisuje se usklađenost projektnog prijedloga s primjenjivim kriterijima prihvatljivosti projekta iz točke 2.6. UzP-a te s kriterijima odabira (iz Faze 2 postupka odabira koja je opisana u točki 4.2. UzP-a).

Svrha „Analize tržišta i dostupnosti biootpada“ je:

* dokazati da Prijavitelj planira uspostavu postrojenja za obradu biootpada u kojem će se obrađivati količine biootpada koje bi u suprotnom bile odbačene ili obrađene na način koji je manje prihvatljiv za okoliš;
* dokazati da je projektirani kapacitet postrojenja za obradu biootpada (izražen u t/god) usklađen s količinama biootpada koje su dostupne na području obuhvata projekta.

Prijavitelj prilikom planiranja kapaciteta postrojenja ne smije uzeti u obzir one količine otpada:

* 1. koje se, u trenutku predaje projektnog prijedloga, obrađuju tehnološkim procesima kompostiranja i anaerobne digestije;
	2. za koje su kapaciteti za obradu tehnološkim procesima kompostiranja i anaerobne digestije u izgradnji.

|  |
| --- |
| ***Napomena:*** *Za potrebe ovog Poziva i u ostatku UzP-a, kada se koristi izričaj „količine biootpada koje bi u suprotnom bile odbačene ili obrađene na način koji je manje prihvatljiv za okoliš“ misli se na one količine biootpada koje se ne obrađuju tehnološkim procesima kompostiranja i anaerobne digestije.*  |

U Analizi tržišta i dostupnosti biootpada Prijavitelj je dužan navesti minimalno sljedeće informacije:

1. **Indikativni popis subjekata**

Prijavitelj je dužan navesti indikativni popis subjekata od kojih očekuje dostavu predviđenih količina biootpada nakon početka rada postrojenja za obradu biootpada. Navedeni subjekti mogu biti izvorni proizvođači otpada[[14]](#footnote-15) iz članka 21. stavak 1. i 22. stavak 3. ZGO-a i/ili drugi posjednici otpada[[15]](#footnote-16) (u daljnjem tekstu: Posjednici otpada);

1. **Metodologija procjene predviđenih količina**

Metodologija procjene predviđenih količina biootpada odnosi se na količine (t/god) koje će se obrađivati u postrojenju za obradu biootpada, a prilikom procjene predviđenih količina biootpada Prijavitelj:

* 1. **mora** uzeti u obzir isključivo **količine biootpada koje su dostupne na području obuhvata projekta**;
	2. **ne smije** uzeti u obzir one **količine biootpada** koje **se ne odbacuju ili se ne obrađuju na način koji je manje prihvatljiv za okoliš;**
	3. **ne smije** uzeti u obzir one **količine otpada koje sam proizvodi** (ovaj uvjet odnosi se samo na ulaganja u postrojenja za recikliranje).

Osim obuhvata projekta i predviđenih količina biootpada koje će se obrađivati u postrojenju, Prijavitelj je dužan navesti i količine biootpada (u t/god) koje se na području obuhvata projekta:

* + obrađuju tehnološkim procesima kompostiranja i anaerobne digestije (za koje postoje kapaciteti za obradu tehnološkim procesima kompostiranja i anaerobne digestije);
	+ za koje su kapaciteti za obradu tehnološkim procesima kompostiranja i anaerobne digestije u izgradnji;
	+ ne obrađuju tehnološkim procesima kompostiranja i anaerobne digestije - koje bi bile odbačene ili obrađene na način koji je manje prihvatljiv za okoliš.

Također, Prijavitelj mora navesti projektirani kapacitet postrojenja za obradu biootpada (t/god) te isti mora biti usklađen s predviđenim količinama biootpada koje će se obrađivati (oporabljivati) u postrojenju uzimajući u obzir projektirani kapacitet postrojenja.

1. **Izvori podataka**

Izvorima podataka potkrepljuju se informacije iz točke 1. i 2., a Prijavitelj podatke o količinama proizvedenog biootpada, odnosno odvojeno sakupljenog otpada Prijavitelj obvezno preuzima iz javno objavljenih dokumenata kao što su:

* + planovi gospodarenja otpadom jedinice lokalne samouprave (JLS) ili Planovi gospodarenja otpadom jedinice područne (regionalne) samouprave (JRS) i Grada Zagreba
	+ izvješća o tokovima otpada po vrstama za mjesečno i godišnje razdoblje na razini JLS, jedinica područne (regionalne) samouprave te RH dostupnih na dijelu mrežne stranice Zavoda za zaštitu okoliša i prirode MINGOR (http://www.haop.hr/hr/tematska-podrucja/otpad-registri-oneciscavanja-i-ostali-sektorski-pritisci/gospodarenje-otpadom-0)
	+ [Izvješća o komunalnom otpadu za 2019. i 2020. godinu](https://mzoe.gov.hr/UserDocsImages/Pristup%20informacijama/OTP_Izvje%C5%A1%C4%87e%20o%20komunalnom%20otpadu_2018.pdf) HAOP-a
* Izvješće o prekoračenoj količini miješanog komunalnog otpada za JLS za 2020. godinu (http://www.haop.hr/hr/tematska-podrucja/otpad-registri-oneciscavanja-i-ostali-sektorski-pritisci/gospodarenje-otpadom-0)
	+ Unaprjeđenje sustava za prikupljanje podataka o biootpadu i otpadu od hrane-izlazni rezultat 1 od 14.12.2018. mrežne stranice Zavoda za zaštitu okoliša i prirode MINGOR-a (<http://www.haop.hr/hr/unaprjedenje-sustava-za-prikupljanje-podataka-o-biootpadu-i-otpadu-od-hrane/unaprjedenje-sustava-za>)

Osim prethodno navedenih obveznih izvora podataka koji su javno dostupni, dodatni izvori podataka mogu biti i eventualni sporazumi o namjeri predaje biootpada između potencijalnog Prijavitelja i posjednika ili proizvođača otpada (isključivo za količine koje se ne obrađuju tehnološkim procesima kompostiranja i anaerobne digestije), analiza poslanih upita i odgovora posjednika ili proizvođača otpada o količinama otpada koje proizvode i predaju na obradu u sklopu tehnoloških procesa kompostiranja i anaerobne digestije i sl.

Prijavitelj je za informacije iz točke 2. obvezan uzeti u obzir javno dostupne podatke o postojećim kapacitetima za obradu biootpada i o kapacitetima u izgradnji:

* <http://envi.azo.hr/?topic=8>
* <http://eko-go.hr/>
* <http://rcco.hr/>
* <http://www.cgoka.hr/>
* <http://www.bikarac.hr/>

Usklađenost Analize tržišta i dostupnosti biootpada s ovdje navedenim odredbama o minimalnim informacijama koje ono mora sadržavati (popis subjekata od kojih se očekuje dostava predviđenih količina biootpada, metodologija procjene predviđenih količina, korištenje informacija iz obveznih izvora podataka) provjerava se putem kriterija prihvatljivosti projekta iz točke 2.6. UzP-a te putem kriterija odabira (iz Faze 2 postupka odabira koja je opisana u točki 4.2. UzP-a).

**Specifične odredbe za projekte ulaganja u postrojenja za recikliranje**

Prijavitelj/Korisnik[[16]](#footnote-17), u postrojenjima za recikliranje tijekom 5 (pet) godina od završnog plaćanja Korisniku po Ugovoru:

mora koristiti biootpad koji su proizveli drugi poduzetnici – izvorni proizvođači otpada s područja RH (drugi proizvođači otpada i/ili drugi posjednici otpada iz članka 21. i 22. stavak 3. Zakona o gospodarenju otpadom ZGO-a). Prijavitelji koji u svom projektnom prijedlogu planiraju ulaganja u postrojenja za recikliranje, su dužni ishoditi akt[[17]](#footnote-18) ili izmjenu postojećeg akta za obavljanje djelatnosti gospodarenja otpadom i to za djelatnosti oporabe biootpada, i dostaviti ga najkasnije prilikom podnošenja Završnog ZNS-a. Ispunjenje navedene obveze PT provjerava prilikom verifikacije Završnog ZNS-a.

**Specifične** odredbe za projekte ulaganja u postrojenja za proizvodnju OIE

Prijavitelj/Korisnik u postrojenjima za proizvodnju OIE tijekom 5 (pet) godina od završnog plaćanja Korisniku po Ugovoru:

* mora proizvoditi bioplin, odnosno održivo biogorivo[[18]](#footnote-19)
* ne smije proizvoditi bioplin/biogorivo proizvedeno iz prehrambenih sirovina[[19]](#footnote-20)
* ne smije proizvoditi bioplin/biogorivo koji podliježe obvezi opskrbe ili miješanja.

Nadalje, postrojenje za proizvodnju OIE koje je predmet ulaganja u sklopu ovog Poziva mora biti novo postrojenje koje još nije započelo s radom.

Nastavno na prethodno navedeno, Prijavitelji koji u svom projektnom prijedlogu planiraju ulaganja u postrojenja za proizvodnju OIE, su dužni ishoditi akt za obavljanje djelatnosti gospodarenja otpadom i to za djelatnosti oporabe biootpada, i dostaviti ga najkasnije prilikom podnošenja Završnog ZNS-a. Ispunjenje navedene obveze PT provjerava prilikom verifikacije Završnog ZNS-a.

Specifične odredbe za postrojenja za recikliranje i za postrojenja za proizvodnju OIE Prijavitelj dokazuju putem Obrasca 2. Izjava prijavitelja te Analizom tržišta i dostupnosti biootpada i Analizom troškova i koristi.

|  |
| --- |
| ***Napomena:*** *Početkom rada postrojenja smatra se dan s kojim stupa na snagu akt ili izmjena akta za obavljanje djelatnosti gospodarenja otpadom, sukladno članku 29. stavak 1. ili članku 46.. stavak 1. ZGO-a, i to za djelatnost oporabe biootpada. Iako se u Programu dodjele državnih potpora za ulaganja u postrojenja za biološku obradu odvojeno sakupljenog biootpada, koji je sastavni dio ovog Poziva (Prilog 4 ovog Poziva), čl. 10, točka 5 navodi da se potpore za ulaganja u postrojenja za OIE ne mogu dodijeliti i isplatiti nakon početka rada postrojenja, kod postrojenja za proizvodnju OIE., kad korisnik u sklopu Završnog ZNS-a dostavi ishođeni akt za obavljanje djelatnosti gospodarenja otpadom (što automatski predstavlja dokaz da je postrojenje počelo s radom), to ne predstavlja prepreku za isplatu sredstava nakon početka rada postrojenja. Naime, sukladno tumačenju EK[[20]](#footnote-21) da u slučaju kad se dio sredstava isplaćuje nedugo nakon početka rada postrojenja, a s ciljem da se nadležnim tijelima dopusti provođenje potrebnih provjera da li projekt udovoljava primjenjivim kriterijima (npr. provjera da li je projekt završio, da li su potraživani troškovi nastali kod korisnika), isplata bespovratnih sredstava i dalje se smatra investicijskom potporom koja se može dodijeliti prema čl. 41(5) GBER-a, sve dok su i svi drugi uvjeti ispunjeni.* |

Za potrebe praćenja postignuća, Prijavitelj je obvezan na razini projektnog prijedloga, u Prijavnom obrascu i ostaloj za to predviđenoj dokumentaciji, navesti konkretne vrijednosti pokazatelja Poziva , koje će ostvariti svojim projektom.

Vrijednosti pokazatelja Poziva i pokazatelja na razini projekta pratit će MINGOR/(NT) i FZOEU/PT.

***Tablica 1. Pokazatelji***

|  |  |  |
| --- | --- | --- |
| ***Pokazatelj*** | ***Jedinica mjere*** | ***Opis i izvor provjere*** |
| ***Pokazatelj Poziva****Dodatni kapacitet recikliranja otpada* | *tone/ godišnje* | *Pokazatelj prikazuje dodatni kapacitet za recikliranje otpada uključen u sustav gospodarenja otpadom RH, a koji je rezultat podržanih aktivnosti.****Pojašnjenje:****Ulaganja u dodatne kapacitete objekata za recikliranje i oporabu otpada sukladno Prilogu II. „Postupci oporabe“ Okvirne direktive o otpadu 2008/98/EZ[[21]](#footnote-22) smatrat će se dodatnim kapacitetom za recikliranje otpada.**Izvori provjere su Završno izvješće o provedbi projekta i akt za obavljanje djelatnosti gospodarenja otpadom.* ***Napomena:****Prijavitelji koji u svom projektnom prijedlogu planiraju ulaganja u postrojenja za recikliranje imaju obvezu prikazivanja planirane razine (vrijednosti) pokazatelja koja je veća od 0 (nula).**Prijavitelji koji u svom projektnom prijedlogu planiraju ulaganja u postrojenja za proizvodnju OIE za ovaj pokazatelj prikazuju razinu (vrijednost) pokazatelja kao 0 (nula).* |
| ***Pokazatelj Poziva*** *Smanjena količina biootpada odloženog na odlagališta*  | *tone/ godišnje* | *Pokazatelj mjeri projekcije smanjenja količina biootpada odloženog na odlagališta.**Prijavitelj je u projektnom prijedlogu obvezan iskazati projekcije smanjenja količina biootpada koji se odlaže na odlagališta, a koje se odnose na prvu punu kalendarsku godinu nakon ishođenja akta za obavljanje djelatnosti gospodarenja otpadom.**Izvor provjere je Izvješće nakon provedbe projekta.*  |
| ***Pokazatelj Poziva****Izgrađeno postrojenje za biološku obradu odvojeno sakupljenog biootpada*  | *broj* | *Pokazatelj mjeri broj izgrađenih i/ili opremljenih\* postrojenja za biološku obradu odvojeno sakupljenog biootpada.**Izvori provjere su Završno izvješće o provedbi projekta i Uporabna dozvola.**\*Prijavitelji koji u svom projektnom prijedlogu planiraju npr. samo opremanje postrojenja za biološku obradu odvojeno sakupljenog biootpada za ovaj pokazatelj također prikazuju razinu (vrijednost) pokazatelja kao 1 (jedan).* |

Sukladno točkama 5. i 6. priloga 3. Pravila o financijskim korekcijama (Prilog 1.3 Priloga 1 dokumentacije Poziva) tijela nadležna za poziv (NT i/ili PT) imaju pravo odrediti financijsku korekciju u slučaju neostvarenja planirane razine (vrijednosti) pokazatelja projekta, kako su definirani u Ugovoru. U slučaju neostvarenja pokazatelja, nadležno tijelo će u utvrđivanju opravdanosti primjene financijske korekcije utvrđivati utjecaj neostvarivanja pokazatelja na postupak dodjele bespovratnih sredstava (postupak odabira) i na ostvarenje ciljeva projekta te će razmatrati opravdanost razloga (okolnosti) koji su doveli do neostvarenja pokazatelja kao što su: utjecaj socio-ekonomskih čimbenika ili vanjskih utjecaja (čimbenika okoline), nastup više sile, izvanrednih i nepredvidivih okolnosti, pojašnjenja i obrazloženja Korisnika te postupanje Korisnika prilikom provedbe projekta (lista nije isključiva). Financijska korekcija utvrđuje se u obliku izvršenja povrata dijela isplaćenih sredstava razmjerno neostvarenom udjelu pokazatelja u obliku paušalne financijske korekcije. Ove odredbe odnose se na pokazatelje iz točke 1.5. UzP-a čija vrijednost se definira u Obrascu 1. Prijavni obrazac, rubrika „Pokazatelji i rezultati“.

## Financijska alokacija, iznosi i intenziteti bespovratnih sredstava, obveze prijavitelja

**Financijska alokacija, iznosi i intenziteti bespovratnih sredstava**

Bespovratna sredstva dodjeljivat će se putem otvorenog postupka dodjele bespovratnih sredstava u modalitetu trajnog Poziva, odnosno do iskorištenja raspoloživih sredstava NPOO-a predviđenih za ovaj Poziv.

Ukupan raspoloživ iznos bespovratnih sredstava za dodjelu osiguran iz NPOO-a u okviru ovog Poziva je **354.000.000,00 HRK**.

MINGOR/NT zadržava pravo ne dodijeliti sva raspoloživa sredstva u okviru ovog Poziva kao i povećati ukupno raspoloživi iznos bespovratnih sredstava za dodjelu u okviru ovog Poziva.

**Najniža odnosno najviša dopuštena ukupna vrijednost bespovratnih sredstava** iz **NPOO-a-a** za financiranje prihvatljivih troškova/izdataka pojedinačnog projektnog prijedloga koji može biti dostavljen u sklopu ovog Poziva je kako slijedi:

* najniži iznos 1.000.000,00 HRK
* najviši iznos 100.000.000,00 HRK

Projektni prijedlozi kod kojih se slijedom provedbe postupka dodjele – dio provjera prihvatljivosti izdataka (točka 4.2. UzP-a), odnosno slijedom ispravaka proračuna, utvrdi nepoštivanje gore navedenog financijskog ograničenja o najnižoj dopuštenoj ukupnoj vrijednosti bespovratnih sredstava, bit će isključeni iz daljnjeg postupka dodjele.

Maksimalni stupanj sufinanciranja prihvatljivih troškova projekta iz bespovratnih sredstava NPOO-a, ovisno o veličini poduzeća Prijavitelja i kategorijama postrojenja za biološku obradu odvojeno sakupljenog biootpada, izračunava se u skladu s Programom dodjele državnih potpora za ulaganja u postrojenja za biološku obradu odvojeno sakupljenog biootpada iz Priloga 4 ovog Poziva (u daljnjem tekstu: Program dodjele državnih potpora) i Programu dodjele *de minimis* potpora (potpora male vrijednosti) za uspostavu postrojenja za oporabu (obradu/recikliranje) odvojeno sakupljenog otpada i postrojenja za proizvodnju energije iz obnovljivih izvora energije iz Priloga 5 ovog poziva (u daljnjem tekstu: Program dodjele *de minimis* potpora) i iznosi kako slijedi:

***Tablica 2.a Maksimalni intenziteti potpore za sva područja RH osim Grada Zagreba***

|  |
| --- |
| ***Maksimalni intenzitet potpore iz NPOO-a prema veličini poduzeća[[22]](#footnote-23)*** |
| ***Kategorija postrojenja*** | ***Mikro i malo poduzeće*** | ***Srednje poduzeće*** | ***Veliko poduzeće*** | ***Program i*** ***vrsta potpore*** |
| Aktivnosti iz poglavlja 2.7. točke 1., 2., 3., 4. i 6. ovih Uputa |
| Postrojenje za recikliranje odvojeno sakupljenog biootpada | 70% prihvatljivih troškova | 60% prihvatljivih troškova | 50% prihvatljivih troškova | Program dodjele državnih potpora – potpore za ulaganje u recikliranje i ponovnu uporabu otpada  |
| Postrojenje za proizvodnju energije iz OIE | 80% prihvatljivih troškova | 70% prihvatljivih troškova | 60% prihvatljivih troškova | Program dodjele državnih potpora - potpore za ulaganje u promicanje energije iz OIE[[23]](#footnote-24) |
| 65% prihvatljivih troškova  | 55% prihvatljivih troškova  | 45% prihvatljivih troškova  | Program dodjele državnih potpora - potpore za ulaganje u promicanje energije iz OIE za mala postrojenja[[24]](#footnote-25) |
| Aktivnosti iz poglavlja 2.7. točke 5. i 7. ovih Uputa |
| Postrojenje za recikliranje odvojeno sakupljenog biootpada iPostrojenje za proizvodnju energije iz OIE | 85% prihvatljivih troškova | 85% prihvatljivih troškova | 85% prihvatljivih troškova | Program dodjele *de minimis* potpora |

***Tablica 2.b Maksimalni intenziteti potpore za područje Grada Zagreba***

|  |
| --- |
| ***Maksimalni intenzitet potpore iz NPOO-a prema veličini poduzeća[[25]](#footnote-26)*** |
| ***Kategorija postrojenja*** | ***Mikro i malo poduzeće*** | ***Srednje poduzeće*** | ***Veliko poduzeće*** | ***Program i*** ***vrsta potpore*** |
| Aktivnosti iz poglavlja 2.7. točke 1., 2., 3., 4. i 6. ovih Uputa |
| Postrojenje za recikliranje odvojeno sakupljenog biootpada | 60 % prihvatljivih troškova | 50 % prihvatljivih troškova | 40 % prihvatljivih troškova | Program dodjele državnih potpora – potpore za ulaganje u recikliranje i ponovnu uporabu otpada  |
| Postrojenje za proizvodnju energije iz OIE | 70 % prihvatljivih troškova | 60 % prihvatljivih troškova | 50 % prihvatljivih troškova | Program dodjele državnih potpora - potpore za ulaganje u promicanje energije iz OIE[[26]](#footnote-27) |
| 55 % prihvatljivih troškova  | 45 % prihvatljivih troškova  | 35 % prihvatljivih troškova  | Program dodjele državnih potpora - potpore za ulaganje u promicanje energije iz OIE za mala postrojenja[[27]](#footnote-28) |
| Aktivnosti iz poglavlja 2.7. točke 5. i 7. ovih Uputa |
| Postrojenje za recikliranje odvojeno sakupljenog biootpada iPostrojenje za proizvodnju energije iz OIE | 85% prihvatljivih troškova | 85% prihvatljivih troškova | 85% prihvatljivih troškova | Program dodjele *de minimis* potpora |

U slučaju da projektni prijedlog bude odobren za financiranje u sklopu ovog Poziva, ali da tijekom provedbe tj. slijedom postupaka nabave (za izvođenje radova, pružanje usluga i nabavu roba) ili nekih nepredviđenih okolnosti dođe do odstupanja između ukupne vrijednosti bespovratnih sredstava navedene u projektnom prijedlogu (na osnovu koje se projektni prijedlog odabire) te stvarne (ugovorene) vrijednosti nabave radova, usluga i roba slijedom kojih bi došlo do nepoštivanja, odnosno neusklađenosti s gore navedenim financijskim ograničenjima o najnižoj i najvišoj ukupnoj vrijednosti bespovratnih sredstava, nadležna tijela MINGOR/NT i/ili FZOEU/PT tražit će pojašnjenje od Prijavitelja/Korisnika te slijedom pojašnjenja odlučiti o prihvatljivosti eventualnih odstupanja, odnosno opravdanosti gore navedenih neusklađenosti. Nadležna tijela MINGOR/NT i/ili FZOEU/PT u prethodno navedenim slučajevima također mogu obustaviti plaćanja i/ili zahtijevati povrat svih ili dijela plaćenih iznosa.

**Obveze prijavitelja vezane uz financiranje projekta**

Prijavitelj se obvezuje iz vlastitih sredstava ili osiguravanjem financirana na drugi način (sredstvima koja ne predstavljaju sredstva iz bilo kojeg javnog izvora, uključujući sredstva Unije) osigurati sredstva za financiranje:

1. razlike između iznosa ukupnih prihvatljivih troškova/izdataka projekta te iznosa bespovratnih sredstava iz NPOO-a dodijeljenih za financiranje prihvatljivih troškova/izdataka u sklopu ovog Poziva i
2. svih ukupnih neprihvatljivih troškova/izdataka projektnog prijedloga, neovisno o trenutku nastanka.

Prijavitelj može osigurati financiranje troškova/izdataka iz točke a) i b) i sredstvima iz javnih izvora (svime što ne predstavlja sredstva Unije), ukoliko je to u skladu s odredbama Programa dodjele državnih potpora iz Priloga 4, primarno s čl. 14. koji regulira zbrajanje (kumulaciju) potpora.

Ovaj zahtjev se potvrđuje potpisom Obrasca 5. Izjava prijavitelja o osiguranju vlastitog udjela sufinanciranja, koju je Prijavitelj dužan dostaviti prilikom dostave projektnog prijedloga.

## Obveze koje se odnose na državne potpore i potpore male vrijednosti (*de minimis* potpore) / Vrste, iznos i intenzitet potpore

Bespovratna sredstva koja se dodjeljuju u sklopu ovoga Poziva isključivo će se dodjeljivati u skladu s Programom dodjele državnih potpora i njegovim izmjenama (u daljnjem tekstu: Program dodjele državnih potpora) i/ili Programom dodjele *de minimis* potpora odnosno, kategorije postrojenja koje se predlažu sa financiranje u sklopu projektnog prijedloga moraju biti izravno vezane uz vrste potpore koje su navedene u Tablici 2a i 2b. Maksimalni intenziteti potpore, iz točke 1.6. UzP-a.

Sukladno Programu dodjele državnih potpora, sredstva unutar Poziva dodjeljivat će se prema pravilima za dodjelu državnih potpora za zaštitu okoliša na koje se odnose posebne odredbe Odjeljka 7. Uredbe 651/2014[[28]](#footnote-29), odredbe Uredbe 2017/1084[[29]](#footnote-30), Uredbe 2020/972[[30]](#footnote-31) i Uredbe 2021/1237[[31]](#footnote-32) (u daljnjem tekstu se za Uredbu 651/2014 i njene izmjene: Uredba 2017/1084, Uredba 2020/972, Uredba 2021/1237 koristi skraćeni naziv: **Uredba br. 651/2014**) i to kroz:

* Potpore za ulaganje u recikliranje i ponovnu uporabu biootpada na koje se odnosi članak 47. Uredbe 651/2014;
* Potpore za promicanje energije iz obnovljivih izvora energije na koje se odnosi članak 41. Uredbe 651/2014**.**

|  |
| --- |
| ***Napomena:*** *Sukladno članku 6. Uredbe 651/2014, koji se odnosi na učinak poticaja, radovi koje se prijavljuju prema Programu dodjele državnih potpora* ***ne smiju započeti prije prijave projektnog prijedloga*** *na Poziv. Početak radova se*  *u skladu s člankom 2. točkom 23. Uredbe 651/2014 smatra početak građevinskih radova povezanih s ulaganjem ili prva zakonski obvezujuća obveza za naručivanje opreme ili bilo koja druga obveza koja ulaganje čini neopozivim, ovisno što nastupi prije. Kupnja zemljišta i pripremni radovi, primjerice ishođenje dozvola i izrada* *Analize tržišta i dostupnosti biootpada i Analize troškova i koristi,* ***ne smatraju se početkom radova****. U slučaju preuzimanja „početak radova“ znači trenutak stjecanja imovine koja je izravno povezana sa stečenom poslovnom jedinicom.* *Aktiviranje radova po građevinskoj dozvoli ne smatra se nužno početkom građevinskih radova povezanih s ulaganjem ukoliko se radi o manjim radovima koji nisu nužno povezani niti izravno uvjetuju početak radova povezanih s ulaganjem. U tom slučaju, oni se smatraju kao pripremni radovi, a ne kao „početak radova“ pod uvjetom da je ispunjen uvjet nepostojanja obveze koja ulaganje čini neopozivim.* |

Za aktivnosti upravljanja projektom i administracije te za aktivnosti informiranja i vidljivosti, sredstva unutar Poziva dodjeljivat će se sukladno Programu dodjele *de minimis* potpora.

Detaljni pregled obaveza koje se odnose na državne potpore u okviru ovog Poziva nalaze se u Programu državnih potpora (Prilog 4 ovog Poziva) te u Programu dodjele de minimis potpora.

Sukladno Programu dodjele državnih potpora i *de minimis* potpora, prilikom izračuna ukupne razine potpora potrebno je poštivati pravila o zbrajanju potpora (vidi točku 1.9. UzP-a).

U sklopu Poziva bit će potrebno popuniti i dostaviti informacije o korištenim potporama - u sklopu Obrasca 3. Izjava o korištenim potporama te Obrasca 4. Skupna izjava prijavitelja te o statusu u odnosu na definiciju primatelja potpora (malo, srednje, veliko poduzeće) - u sklopu Obrasca 2. Izjava prijavitelja te u sklopu Obrasca 7. Izjava o korištenim *de minimis* potporama male vrijednosti za prijavitelja i pojedinačno za svako povezano poduzeće.

## Intenziteti potpora prema Programu dodjele državnih potpora

Za izračun intenziteta potpore i prihvatljivih troškova, svi iznosi koji se upotrebljavaju trebaju biti iznosi prije odbitka poreza i drugih naknada. Potpore koje se isplaćuju u budućem razdoblju, uključujući i one koje se isplaćuju u više obroka, diskontiraju se na njihovu vrijednost u trenutku dodjele. Kamatna stopa koju treba primjenjivati pri diskontiranju diskontna je kamatna stopa koja se primjenjuje u trenutku dodjele potpore.

Potpore će se, sukladno odgovarajućim kategorijama, dodjeljivati u intenzitetu kako slijedi:

* **Intenzitet potpore za ulaganje u recikliranje i ponovnu uporabu biootpada za sva područja RH osim Grada Zagreba** ne može premašiti:
* 50% prihvatljivih troškova za potpore koje se dodjeljuju velikim poduzetnicima
* 60% prihvatljivih troškova za potpore koje se dodjeljuju srednjim poduzetnicima
* 70% prihvatljivih troškova za potpore koje se dodjeljuju malim poduzetnicima

Gore navedeni intenziteti potpore uključuju i 15 postotnih bodova za koje se intenzitet potpore može povećati za ulaganja u potpomognutim područjima iz članka 107. stavka 3. točke (a) UFEU (sva područja RH osim Grada Zagreba).

* **Intenzitet potpore za ulaganje u recikliranje i ponovnu uporabu biootpada za područje Grada Zagreba** ne može premašiti:
* 40% prihvatljivih troškova za potpore koje se dodjeljuju velikim poduzetnicima
* 50% prihvatljivih troškova za potpore koje se dodjeljuju srednjim poduzetnicima
* 60% prihvatljivih troškova za potpore koje se dodjeljuju malim poduzetnicima

Gore navedeni intenziteti potpore uključuju i 5 postotnih bodova za koje se intenzitet potpore može povećati za ulaganja za olakšavanje razvoja određenih gospodarskih djelatnosti ili određenih gospodarskih područja iz članka 107. stavka 3. točke (c) UFEU (područje Grada Zagreba).

Prihvatljivi troškovi su dodatni troškovi ulaganja neophodni za ostvarivanje ulaganja koje dovodi do bolje ili učinkovitije djelatnosti recikliranja u odnosu na konvencionalni postupak[[32]](#footnote-33) djelatnosti ponovne uporabe i recikliranja uz isti kapacitet koji bi bio izgrađen bez potpore, odnosno prihvatljivi troškovi su troškovi potrebni za izgradnju, nadogradnju, ) i/ili opremanje postrojenja za recikliranje u svrhu uspostave novih ili dodatnih kapaciteta za oporabu onih količina biootpada koje bi u protivnom bile odbačene u okoliš ili obrađene na način koji je manje prihvatljiv za okoliš.

* **Intenzitet potpore za promicanje energije iz obnovljivih izvora energije za sva područja RH osim Grada Zagreba** ne može premašiti:
* 60% prihvatljivih troškova za potpore koje se dodjeljuju velikim poduzetnicima u slučaju dolje navedenih točaka a) i b),
* 70% prihvatljivih troškova za potpore koje se dodjeljuju srednjim poduzetnicima u slučaju dolje navedenih točaka a) i b),
* 80% prihvatljivih troškova za potpore koje se dodjeljuju malim poduzetnicima u slučaju dolje navedenih točaka a) i b),
* 45% prihvatljivih troškova za potpore koje se dodjeljuju velikim poduzetnicima u slučaju dolje navedene točke c) i koje se uvećavaju za 20 postotnih bodova za potpore koje se dodjeljuju malim poduzetnicima i za 10 postotnih bodova za potpore koje se dodjeljuju srednjim poduzetnicima.

Prethodno navedeni intenziteti potpore uključuju i 15 postotnih bodova za koje se intenzitet potpore može povećati za ulaganja u potpomognutim područjima iz članka 107. stavka 3. točke (a) UFEU budući da sva područja RH osim Grada Zagreba spadaju u potpomognuta područja.

* **Intenzitet potpore za promicanje energije iz obnovljivih izvora energije za područje Grada Zagreba** ne može premašiti:
* 50% prihvatljivih troškova za potpore koje se dodjeljuju velikim poduzetnicima u slučaju dolje navedenih točaka a) i b),
* 60% prihvatljivih troškova za potpore koje se dodjeljuju srednjim poduzetnicima u slučaju dolje navedenih točaka a) i b),
* 70% prihvatljivih troškova za potpore koje se dodjeljuju malim poduzetnicima u slučaju dolje navedenih točaka a) i b),
* 35% prihvatljivih troškova za potpore koje se dodjeljuju velikim poduzetnicima u slučaju dolje navedene točke c) i koje se uvećavaju za 20 postotnih bodova za potpore koje se dodjeljuju malim poduzetnicima i za 10 postotnih bodova za potpore koje se dodjeljuju srednjim poduzetnicima.

Prethodno navedeni intenziteti potpore uključuju i 5 postotnih bodova za koje se intenzitet potpore može povećati za ulaganja za olakšavanje razvoja određenih gospodarskih djelatnosti ili određenih gospodarskih područja iz članka 107. stavka 3. točke (c) UFEU budući da Grad Zagreb spada u određena gospodarska područja.

Prihvatljivi se troškovi određuju na sljedeći način:

1. ako se trošak ulaganja u proizvodnju energije iz obnovljivih izvora u ukupnom trošku ulaganja može utvrditi kao zasebno ulaganje, primjerice kao lako prepoznatljiva „dodatna komponenta” za prethodno postojeći objekt, taj trošak povezan s obnovljivom energijom je prihvatljivi trošak[[33]](#footnote-34);
2. ako se troškovi ulaganja u proizvodnju energije iz obnovljivih izvora mogu utvrditi u odnosu na slično ulaganje koje je manje prihvatljivo za okoliš[[34]](#footnote-35), a koje bi se vjerodostojno moglo provesti bez potpore, razlika između troškova ulaganjâ odgovara troškovima povezanima s obnovljivom energijom i predstavlja prihvatljive troškove;
3. za određena mala postrojenja[[35]](#footnote-36) za koje nije moguće odrediti ulaganje koje je manje prihvatljivo za okoliš jer postrojenja ograničene veličine ne postoje, prihvatljivi troškovi su ukupni troškovi ulaganja za postizanje više razine zaštite okoliša.

Troškovi koji nisu izravno povezani s postizanjem više razine zaštite okoliša nisu prihvatljivi.

## Intenziteti potpora prema Programu dodjele *de minimis* potpora

Sukladno Programu dodjele *de minimi*s potpora, najviši iznos potpore pojedinom prijavitelju koji čini jedno poduzeće u razdoblju od 3 (tri) fiskalne godine ne smije premašiti prag od 200.000,00 EUR. Prag se primjenjuje bez obzira na oblik potpora male vrijednosti ili na cilj koji se namjerava postići te neovisno o tome financira li se potpora koju dodjeljuje RH u cijelosti ili djelomično iz sredstava koja su podrijetlom iz EU ili iz javnih sredstava RH. Slijedom navedenog, u sklopu Poziva bit će moguće dodjeljivati potpore male vrijednosti u iznosu do 200.000,00 eura (u kunskoj protuvrijednosti po srednjem tečaju Hrvatske narodne banke koji vrijedi na dan donošenja Odluke o dodjeli potpore).

Potpore male vrijednosti dodjeljivat će se isključivo za aktivnosti informiranja i vidljivosti, te aktivnosti upravljanja projektom i administracije, koje su detaljnije opisane u poglavlju 2.7. UzP-a.

Najviša dopuštena vrijednost potpora male vrijednosti (*de minimis* potpora) prihvatljivih troškova/izdataka za aktivnosti informiranja i vidljivosti, te aktivnosti upravljanja projektom i administracije (aktivnosti iz poglavlja 2.7. točke 5. i 7. ovih Uputa) iznosi 1.480.000,00 HRK, pod uvjetom da na dan donošenja Odluke o financiranju ovaj iznos ne prelazi protuvrijednost 200.000,00 EUR u HRK po srednjem tečaju Hrvatske narodne banke, a intenzitet *de minimis* potpore je maksimalno 85,0000000% navedenih prihvatljivih troškova.

## Zbrajanje potpora

Sukladno članku 14. Programa dodjele državnih potpora (Prilog 4 ovog Poziva), potpore koje se dodjeljuju na temelju Programa mogu se zbrajati s bilo kojom drugom državnom potporom, pod uvjetom da se dotična potpora odnosi na različite prihvatljive troškove koje je moguće utvrditi te s bilo kojom drugom državnom potporom koja se odnosi na iste prihvatljive troškove, bilo da se oni djelomično ili potpuno preklapaju, isključivo ako se s tim zbrajanjem ne premašuje najviši intenzitet potpore ili iznos potpore koji je primjenjiv na tu potporu na temelju Programa i Uredbe br. 651/2014 i Uredbe 2021/1237.

Potpore koje se dodjeljuju na temelju Programa nije dopušteno zbrajati s *de minimis* potporom u odnosu na iste prihvatljive troškove, ako bi takvo zbrajanje rezultiralo iznosom potpore koji prelazi pragove utvrđene Programom.

 Prilikom utvrđivanja poštuju li se odredbe o zbrajanju potpora, uzimat će se u obzir svi iznosi potpora koje su određenom poduzetniku, projektu ili aktivnosti dodijeljene iz državnih/javnih izvora neovisno o tome radi li se o sredstvima iz Programa dodjele državnih potpora (Prilog 4 ovog Poziva), sredstvima iz Programa dodjele *de minimis* potpora (Prilog 6. ovog Poziva) ili drugih davatelja potpora na razini državne uprave ili sredstvima dodijeljenima od strane jedinica lokalne i područne (regionalne) samouprave.

Nastavno na navedeno, potpore koje su dodijeljene iz državnih/javnih izvora ne smiju premašiti prag od 15 milijuna eura, po poduzetniku po projektu ulaganja ni pripadajući intenzitet iz točke 1.8. UzP-a.

Drugim riječima, pojedini poduzetnik, za projekt (investiciju) koji prijavljuje u sklopu ovog Poziva ne može iz javnih sredstava primiti potporu koja je veća od 15 milijuna eura s time da u sklopu ovog Poziva, ovisno o izračunu prihvatljivih troškova i intenziteta potpore može primiti najviše 50 milijuna kuna. Razliku između 50 milijuna kuna (odnosno najvišeg iznosa bespovratnih sredstava koji se može dodijeliti pojedinačnom projektnog prijedlogu u sklopu ovog Poziva) i ukupne vrijednosti investicije do praga od 15 milijuna eura Prijavitelj može osigurati **i** iz drugih javnih izvora, **ukoliko je to moguće odnosno** sukladno pravilima dodjele tih eventualnih dodatnih javnih sredstava (**potpora**).

Potpore male vrijednosti koje se dodjeljuju u skladu s Programom dodjele *de minimis* potpora mogu se zbrajati s drugim potporama male vrijednosti do iznosa od 200.000,00 eura dodijeljenih u razdoblju od 3 (tri) fiskalne godine u kunskoj protuvrijednosti po srednjem tečaju Hrvatske narodne banke koji vrijedi na dan donošenja odluke o dodjeli potpore. *De minimis* potpore koje se dodjeljuju u skladu s *de minimis* Uredbom mogu se zbrajati s drugim *de minimis* potporama, dodijeljenim u skladu s Uredbom Europske komisije (EU) br. 360/2012 o primjeni članaka 107. i 108. Ugovora o funkcioniranju Europske unije na *de minimis* potpore koje se dodjeljuju poduzetnicima koji pružaju usluge od općeg gospodarskog interesa do gornjih granica utvrđenih u navedenoj Uredbi, a mogu se zbrajati i s drugim *de minimis* potporama dodijeljenima u skladu s drugim uredbama o potporama male vrijednosti do odgovarajuće gornje granice utvrđene člankom 3. stavkom 2. *de minimis* Uredbe te u skladu s člankom 13. i 14. Programa dodjele *de minimis* potpora iz Priloga 6. ovog Poziva.

Potpore male vrijednosti mogu se zbrajati s bilo kojom drugom državnom potporom pod uvjetom da se ne radi o istim prihvatljivim troškovima.

## Dvostruko financiranje

Prijavitelji ne smiju tražiti/primiti sredstva iz drugih javnih izvora za troškove koji će im biti nadoknađeni u okviru prijavljenog i za financiranje odabranog projekta. Načelo zabrane dvostrukog financiranja podrazumijeva da se treba izbjegavati dvostruko financiranje istih troškova iz Mehanizma za oporavak i otpornost i drugih programa Unije te javnih izvora.

# PRAVILA POZIVA

## Prihvatljivost prijavitelja

Prijavitelj u sklopu ovog Poziva može biti pravna ili fizička osoba koja je malo, srednje[[36]](#footnote-37) ili veliko poduzeće[[37]](#footnote-38) koje je, na dan podnošenja projektnog prijedloga, registrirano najmanje godinu dana u sudskom ili drugom odgovarajućem registru države sjedišta Prijavitelja. U svrhu određivanja veličine poduzeća (malo, srednje ili veliko poduzeće sukladno Prilogu 1 Uredbe 651/2014) Prijavitelji su dužni pružiti jasne informacije o vlastitoj gospodarskoj slici odnosno o partnerskim i/ili povezanim poduzećima ili pokazati da je Prijavitelj neovisno poduzeće. Definicije neovisnog poduzeća, partnerskog i povezanog poduzeća dostupne su u Prilogu I Uredbe (EU) 651/2014. Prijavitelji dostavljaju informacije o veličini poduzeća u Obrascu 1. Prijavni obrazac te dokazuju informaciju u Obrascu 4. Skupna izjava prijavitelja, a potvrđuju je u Obrascu 2. Izjava Prijavitelja.

U sklopu ovog Poziva, potpore se ne mogu dodijeliti djelatnostima iz sektora ribarstva i akvakulture kako je obuhvaćeno Uredbom (EU) br. 1379/2013 Europskog parlamenta i Vijeća i/ili sektoru primarne poljoprivredne proizvodnje i/ili sektoru prerade i stavljanja na tržište poljoprivrednih proizvoda i/ili sektoru zatvaranja nekonkurentnih rudnika ugljena kako su obuhvaćene Odlukom Vijeća 2010/787/EU. Ako određeni Prijavitelj obavlja jednu od gore navedenih djelatnosti koje nisu prihvatljive, potpore mu se mogu dodijeliti samo u odnosu na prihvatljive djelatnosti i to uz uvjet da djelatnosti koje su isključene iz djelokruga ovog Poziva ne ostvaruju korist od potpore dodijeljene temeljem ovog Poziva. Navedeni uvjet dokazuje se potpisom Obrasca 2. Izjava prijavitelja, uvidom u Izvod iz sudskog ili obrtnog registra ili iz drugog odgovarajućeg registra države sjedišta Prijavitelja ili važećim jednakovrijednim dokumentom koji je izdalo nadležno tijelo u državi sjedišta Prijavitelja te uvidom u Studiju izvedivosti s Analizom troškova i koristi.

Isto tako, Prijavitelj mora dokazati da u trenutku prijave, odnosno podnošenja projektnog prijedloga, nije niti u jednoj situaciji isključenja, koje su definirane u točki 2.3. UzP-a.

Prijavitelj je odgovoran za podnošenje projektnog prijedloga, upravljanje i provedbu odobrenih aktivnosti projekta i proračuna projekta te koordinaciju zadataka. Dodatna prava i obveze, ako je primjenjivo, opisane su u točki 2.5. UzP-a.

Svi Prijavitelji moraju biti u mogućnosti dokazati svoj pravni status. Svaka izmjena pravnog statusa Prijavitelja u roku od 5 (pet) godina od završnog plaćanja Korisniku po Ugovoru mora biti prijavljena MINGOR/NT i FZOEU/PT, na što se Prijavitelj obvezuje potpisom Obrasca 2. Izjava prijavitelja.

Prihvatljivost Prijavitelja će se provjeravati primarno uvidom u uvidom u Izvod iz sudskog ili obrtnog registra ili drugog odgovarajućeg registra države sjedišta Prijavitelja ili važećim jednakovrijednim dokumentom koji je izdalo nadležno tijelo u državi sjedišta Prijavitelja te uvidom u Obrazac 2. Izjava prijavitelja te u Obrazac 1. Prijavni obrazac.

U sklopu ovog Poziva, jedinice lokalne i područne (regionalne) samouprave nisu prihvatljivi Prijavitelji.

## Prihvatljivost partnera i formiranje partnerstva

Prijavitelji moraju djelovati pojedinačno. Partnerske organizacije i partnerstvo bilo koje vrste nisu prihvatljivi.

## Kriteriji za isključenje

Nijedan drugi Prijavitelj osim onog navedenog u točki 2.1. UzP-a, nije prihvatljivi Prijavitelj. U okviru ovog Poziva, potpora se **ne može** dodijeliti:

* Prijavitelju koji nije malo, srednje ili veliko poduzeće i koji, na dan podnošenja projektnog prijedloga, nije registrirano najmanje godinu dana u sudskom ili drugom odgovarajućem registru države sjedišta Prijavitelja *(uvjet se dokazuje putem Obrasca 2. Izjava prijavitelja te Izvodom iz sudskog ili obrtnog ili drugog odgovarajućeg registra države sjedišta Prijavitelja ili važećim jednakovrijednim dokumentom koji je izdalo nadležno tijelo u državi sjedišta Prijavitelja);*
* Prijavitelju koji, kako je navedeno u članku 1. točki 4. a) Uredbe (EU) br. 651/2014, temeljem prethodne odluke Komisije kojom se potpora što ju je dodijelila država članica proglašava nezakonitom i nespojivom s unutarnjim tržištem, podliježe neizvršenom nalogu za povrat sredstava *(uvjet se dokazuje putem Obrasca 2. Izjava prijavitelja);*
* Prijavitelju koji je u teškoćama kako je definirano u članku 2. točki 18. Uredbe (EU) br. 651/2014 *(uvjet se dokazuje putem Obrasca 2. Izjava prijavitelja);*
* Prijavitelju koji je u teškoćama, uz iznimku potpora na temelju programa potpora za nadoknadu štete prouzročene određenim prirodnim katastrofama, programa potpora za novoosnovana poduzeća, programa regionalnih operativnih potpora, programa potpora prema članku 19.b Uredbe br. 651/2014, potpora MSP-ovima na temelju članka 56.f Uredbe br. 651/2014 i potpora financijskim posrednicima na temelju članka 16., 21., 22. i 39. te odjeljka 16. poglavlja III. Uredbe br. 651/2014, ako se poduzetnici u teškoćama ne dovode u povlašteni položaj u odnosu na druge poduzetnike; međutim, odstupajući od toga, ovaj se kriterij za isključenje ne primjenjuje na Prijavitelja koji na dan 31. prosinca 2019. nisu bili u teškoćama, ali su u razdoblju od 1. siječnja 2020. do 31. prosinca 2021. postali poduzetnici u teškoćama *(uvjet se dokazuje putem Obrasca 2. Izjava prijavitelja te uvidom u BonPlus);*
* Prijavitelju nad kojim je otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima, ili koji se nalazi u postupku koji su, prema propisima države njegova sjedišta ili nastana kojima se regulira pitanje insolvencijskog prava, slični svim prethodno navedenim postupcima *(uvjet se dokazuje uvidom u Obrazac 2. Izjava prijavitelja te uvidom u GFI poduzeća ili DOH-om za obrtnike ili drugim jednakovrijednim dokumentom te i BonPlus-om);*
* Prijavitelju koji neće imati poslovnu jedinicu ili podružnicu u RH do trenutka prvog plaćanja bespovratnih sredstava (*uvjet se dokazuje uvidom u Obrazac 2. Izjava prijavitelja);*
* ako je Prijavitelj ili osoba ovlaštena po zakonu za zastupanje Prijavitelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih dijela odnosno za odgovarajuća kaznena djela prema propisima države sjedišta ili države čiji je državljanin osoba ovlaštena po zakonu za njihovo zastupanje *(uvjet se dokazuje uvidom u Obrazac 2. Izjava prijavitelja)*:
* sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21), članka 333. (udruživanje za počinjenje kaznenih djela) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21) i članka 279. (pranje novca) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 175. (trgovanje ljudima i ropstvo) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21 ) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12).
* Prijavitelju kojem je utvrđeno teško[[38]](#footnote-39) kršenje Ugovora zbog neispunjavanja ugovornih obveza, a koji je potpisan u sklopu nekog drugog postupka dodjele bespovratnih sredstava i bio je (su)financiran sredstvima EU, *(uvjet se dokazuje uvidom u Obrazac 2. Izjava prijavitelja);*
* Prijavitelju koji je ili je morao znati da je u sukobu interesa u predmetnom postupku dodjele bespovratnih sredstava *(uvjet se dokazuje uvidom u Obrazac 2. Izjava prijavitelja);*
* Prijavitelju koji nije izvršio povrat sredstava prema odluci nadležnog tijela, kako je navedeno u obrascu Izjave prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele *(uvjet se dokazuje uvidom u Obrazac 2. Izjava prijavitelja);*
* Prijavitelju koji je u postupku prisilnog povrata sredstava *(uvjet se dokazuje uvidom u Obrazac 2. Izjava prijavitelja);*
* Prijavitelju koji ne udovoljava obvezama u skladu s odobrenom obročnom otplatom duga *(uvjet se dokazuje uvidom u Obrazac 2. Izjava prijavitelja);*
* da je Prijavitelj/osobe ovlašten po zakonu za zastupanje proglašen krivim zbog teškog profesionalnog propusta *(uvjet se dokazuje uvidom u Obrazac 2. Izjava prijavitelja);*
* Prijavitelju koji nije izvršio isplate **plaća** zaposlenicima, **plaćanje doprinosa za financiranje obveznih osiguranja** (osobito zdravstveno ili mirovinsko) ili plaćanje **poreza** u skladu s propisima RH kao države u kojoj je osnovan Prijavitelj i u kojoj će se provoditi Ugovor o dodjeli bespovratnih sredstava i u skladu s propisima države poslovnog nastana Prijavitelja (ako oni nemaju poslovni nastan u RH). U pogledu ove točke, smatra se prihvatljivim da Prijavitelj/Korisnik nije udovoljio spomenutim uvjetima, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja *(uvjet se dokazuje uvidom u Obrazac 2. Izjava prijavitelja te potvrdom porezne uprave ili drugim jednakovrijednim dokumentom, ne starijim od 30 dana od dana podnošenja projektnog prijedloga);*
* Prijavitelju koji je dostavio lažne podatke pri dostavi dokumenata *(uvjet se dokazuje uvidom u Obrazac 2. Izjava prijavitelja);*
* Prijavitelju koji nema niti jednog zaposlenog na temelju sati rada u mjesecu koji prethodi danu dostave projektnog prijedloga *(uvjet se dokazuje uvidom u Obrazac 2. Izjava prijavitelja, JOPPD Obrazac*)
* Prijavitelj koji je dobio državnu potporu ili de minimis potporu za isti prihvatljivi trošak projekta, ukoliko ista nije u skladu s člankom 14. Zbrajanje (kumulacija) potpora iz Programa dodjele državnih potpora i člankom 14. Programa dodjele *de minimis* potpora; *(uvjet se dokazuje uvidom u Obrazac 2. Izjava prijavitelja Obrazac 4. Skupna izjava prijavitelja i Obrazac 7. Izjava o korištenim de minimis potporama male vrijednosti za prijavitelja i pojedinačno za svako povezano poduzeće);*
* Prijavitelju koji je prešao ili s traženom potporom prelazi pragove definirane *de minimis* Uredbom *(uvjet se dokazuje uvidom u Obrazac 2. Izjava prijavitelja, Obrazac 4. Skupna izjava prijavitelja i Obrazac 7. Izjava o korištenim de minimis potporama male vrijednosti za prijavitelja i pojedinačno za svako povezano poduzeće)*.

## Broj projektnih prijedloga i ugovora o dodjeli bespovratnih sredstava po Prijavitelju

Prijavitelj po predmetnom Pozivu u postupku dodjele bespovratnih sredstava (u daljnjem tekstu: postupak dodjele) može podnijeti maksimalno 1 projektni prijedlog, s napomenom da se pojedinom Prijavitelju odnosno Korisniku bespovratna sredstva mogu dodijeliti samo jednom za svako djelovanje te se isti troškovi ni u kakvim okolnostima ne smiju dvaput financirati iz proračuna Unije.[[39]](#footnote-40) Također, trošak koji je financiran iz nacionalnih javnih izvora ne može biti financiran iz proračuna Unije i obrnuto.

S jednim prijaviteljem može se sklopiti 1 Ugovor o dodjeli bespovratnih sredstava (u daljnjem tekstu: Ugovor).

## Zahtjevi koji se odnose na sposobnost Prijavitelja, učinkovito korištenje sredstava i održivost rezultata projekta

1. Prijavitelj mora provesti projekt pravovremeno i u skladu sa zahtjevima utvrđenima u UzP-u. Prijavitelj mora imati odgovarajuće vlastite kapacitete za provedbu projekta i/ili će osigurati vanjski projektni tim za provedbu projekta, a što Prijavitelj opisuje u Prijavnom obrascu.
2. Prijavitelj treba osigurati učinkovitu uporabu sredstava u skladu s načelima ekonomičnosti, učinkovitosti i djelotvornosti. Prijavitelj mora imati stabilne i dostatne izvore financiranja što dokazuje potpisom Obrasca 5. Izjava prijavitelja o osiguranju vlastitog udjela sufinanciranja.
3. Prijavitelj mora osigurati održivost projekta i projektnih rezultata. Prijavitelj je obvezan osigurati trajnost Projekta, odnosno tijekom razdoblja od 5 (pet) godina od završnog plaćanja Korisniku po Ugovoru mora osigurati da rezultati Projekta ne podliježu sljedećim situacijama:
* prestanku ili premještanju proizvodne aktivnosti izvan regije razine NUTS 2 u kojoj je primila potporu;
* promjeni vlasništva nad opremom čime se trgovačkom društvu ili javnom tijelu daje neopravdana prednost;
* značajnoj promjeni koja utječe na prirodu projekta, ciljeve ili provedbene uvjete i zbog koje bi se doveli u pitanje njegovi prvotni ciljevi.
1. Prijavitelj tijekom razdoblja od 5 godina od završnog plaćanja po Ugovoru mora osigurati:
* održavanje opreme i druge imovine nabavljene tijekom projekta, u sladu s uputama/preporukama proizvođača i
* održivost aktivnosti i rezultata kako bi se osiguralo ostvarenje ciljanih pokazatelja utvrđenih u točki 1.5. Predmet, svrha i pokazatelji Poziva i
* da ne dođe do bitne izmjene projektnih rezultata uslijed promjene prirode vlasništva dijela infrastrukture ili prestanka proizvodne aktivnosti.

Nepridržavanje zahtjeva koji se odnose na sposobnost prijavitelja, učinkovito korištenje sredstava i zahtjeva povezanih s trajnošću, smatrat će se kršenjem Ugovora te je moguće od Prijavitelja/Korisnika zatražiti povrat sredstava.

##  Prihvatljivost projekta

|  |
| --- |
| ***Napomena:*** *Kriteriji prihvatljivosti projekta (navedeni niže) provjeravaju se tijekom odgovarajuće faze postupka dodjele (kako je opisano u točki 4.2. UzP-a).*  |

Kako bi bio prihvatljiv, projektni prijedlog mora udovoljavati svim utvrđenim kriterijima prihvatljivosti, kako slijede:

1. Projekt je u skladu s ciljevima komponente C.1 Gospodarstvo, podkomponente C.1.3. Unaprjeđenje vodnog gospodarstva i gospodarenja otpadom, reforme C1.3. R2 - Provedba projekata za održivo gospodarenje otpadom i investicije C1.3. R1-I1 - Program smanjenja odlaganja otpada, slijedom toga, odgovara predmetu i svrsi ovog Poziva (točka 1.5. UzP-a) *(zahtjev se provjerava uvidom u dostavljeni projektni prijedlog, primarno Obrazac 1. Prijavni obrazac);*
2. Projekt doprinosi ciljevima PGO RH i u skladu je s Naputkom o provedbi Izmjena Plana gospodarenja otpadom Republike Hrvatske za razdoblje od 2017. – 2022. godine u projektima održivog gospodarenja otpadom *(zahtjev se provjerava uvidom u dostavljeni projektni prijedlog, primarno Obrazac 1. Prijavni obrazac te uvidom u Analizu tržišta i dostupnosti biootpada);*
3. Projekt je usklađen s odredbama ZGO-a *(zahtjev se provjerava uvidom u dostavljeni projektni prijedlog, primarno Obrazac 1. Prijavni obrazac);*
4. Projekt se provodi na prihvatljivom zemljopisnom području, odnosno u potpunosti na teritoriju RH *(zahtjev se provjerava uvidom u dostavljeni projektni prijedlog, primarno Obrazac 1. Prijavni obrazac);*
5. Aktivnosti projekta su u skladu s prihvatljivim aktivnostima ovog Poziva (točka 2.7. UzP-a) (*zahtjev se provjerava uvidom u dostavljeni projektni prijedlog, primarno Obrazac 1. Prijavni Obrazac);*

Dodatno, ispunjenost ovog kriterija temeljit će se na provjeri zadovoljava li projektni prijedlog sljedeće kriterije:

* Projekt predviđa ulaganje u postrojenja za recikliranje ili u postrojenja za proizvodnju OIE *(zahtjev se provjerava uvidom u dostavljeni projektni prijedlog, primarno Obrazac 1. Prijavni Obrazac);*
* Sve projektne aktivnosti vezane su uz obavljanje djelatnosti koje odgovaraju predmetu i svrsi ovog Poziva, odnosno ako određeni Prijavitelj osim prihvatljivih obavlja i djelatnosti koje ne odgovaraju predmetu i svrsi ovog Poziva, potpore mu se mogu dodijeliti uz uvjet da djelatnosti koje ne odgovaraju predmetu i svrsi Poziva ne ostvaruju korist od dodijeljene potpore *(zahtjev se provjerava uvidom u dostavljeni Projektni prijedlog, primarno Obrazac 2. Izjava prijavitelja, uvidom u Izvod iz sudskog ili obrtnog registra ili iz drugog odgovarajućeg registra države sjedišta Prijavitelja ili važećim jednakovrijednim dokumentom koji je izdalo nadležno tijelo u državi sjedišta Prijavitelja te uvidom primarno Obrazac 1. Prijavni Obrazac);*
1. Projekt ne uključuje aktivnosti koje su bile dio operacije koja je, ili je trebala biti, podložna postupku povrata sredstava nakon prestanka ili premještanja proizvodne aktivnosti izvan regije razine NUTS2 u kojoj je primljena potpora *(zahtjev se provjerava uvidom u dostavljen projektni prijedlog, primarno Obrazac 2. Izjava prijavitelja);*
2. Projekt je u skladu s nacionalnim propisima i propisima EU, uključujući nacionalno i EU zakonodavstvo o zaštiti okoliša, uvažavajući pravila o državnim potporama/potporama male vrijednosti te druga pravila i zahtjeve primjenjive na predmetnu dodjelu *(zahtjev se provjerava uvidom u dostavljeni projektni prijedlog, primarno Obrazac 1. Prijavni obrazac, te Obrazac 2. Izjava prijavitelja);*
3. Projekt u trenutku podnošenja projektnog prijedloga nije fizički niti financijski završen *(zahtjev se provjerava uvidom u dostavljeni projektni prijedlog, primarno Obrazac 1. Prijavni obrazac, Analiza troškova i koristi te uvidom u Obrazac 2. Izjava Prijavitelja);*
4. Projekt se, na način opisan u projektnom prijedlogu, ne bi mogao provesti bez potpore iz Mehanizma za oporavak i otpornost (Prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz Mehanizma za oporavak i otpornost osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta *(dokazuje se uvidom u dostavljeni projektni prijedlog, primarno Obrazac 2. Prijavni obrazac i Obrazac 2. Izjava prijavitelja);*
5. Projekt poštuje načelo nekumulativnosti, odnosno ne predstavlja dvostruko financiranje - predloženi prihvatljivi troškovi (izdaci) nisu prethodno (su)financirani bespovratnim sredstvima, niti će isti troškovi (izdaci), neovisno o okolnostima, biti dvaput financirani iz proračuna Unije. Navedeno znači i da trošak (izdatak) prijavljen u zahtjevu za plaćanje iz Mehanizma za oporavak i otpornost i otpornost nije prijavljen za potporu iz drugih programa Unije te javnih izvora. Također, trošak (izdatak) koji je financiran iz nacionalnih javnih izvora ne može biti/nije financiran iz proračuna Unije i obrnuto *(dokazuje se uvidom u dostavljeni projektni prijedlog, primarno Obrazac 2. Izjava prijavitelja);*
6. Projekt je u skladu s horizontalnim politikama EU o ravnopravnosti spolova i nediskriminaciji, tj. projekt mora barem biti neutralan u odnosu na politike u području ravnopravnosti spolova i nediskriminacije (točka 2.12 UzP-a) i u području pristupačnosti za osobe s invaliditetom (točka 2.13 UzP-a) *(dokazuje se uvidom u dostavljeni projektni prijedlog, primarno Obrazac 1.);*
7. Projekt je u skladu s načelom DNSH („ne nanosi bitnu štetu“) kako je navedeno u točki 2.14 UzP-a *(dokazuje se uvidom u dostavljeni projektni prijedlog, primarno Obrazac 1. Prijavni obrazac, u dostavljeni i popunjeni Obrazac 6. Obrazac usklađenosti projekta s načelom DNSH „ne nanosi bitnu štetu“, u dostavljenu projektno-tehničku dokumentaciju, u dostavljena mišljenja i rješenja koja proizlaze iz zahtjeva Zakona o zaštiti okoliša (NN, br. 80/13, 153/13, 78/15, 12/18, 118/18), Uredbe o procjeni utjecaja zahvata na okoliš (NN 61/14, 3/17), Uredbe o okolišnoj dozvoli (NN 8/14, 5/18), Zakona o zaštiti prirode (NN, br. 80/13, 15/18, 14/19, 127/19), a koji su navedeni u točki 3.1. UzP-a);*
8. Projekt je spreman za početak provedbe aktivnosti projekta i njihov završetak u skladu s planom aktivnosti navedenim u sklopu projektnog prijedloga i zadanim vremenskim okvirima za provedbu projekta definiranim u točki 5.1. UzP-a *(dokazuje se uvidom u dostavljeni projektni prijedlog, primarno Obrazac 1. Prijavni obrazac i Obrazac 2. Izjava prijavitelja);*
9. Iznos traženih bespovratnih sredstava za projekt u okviru je propisanog najmanjeg i najvećeg dopuštenog iznosa bespovratnih sredstava za financiranje prihvatljivih troškova/izdataka koji se mogu dodijeliti temeljem ovog Poziva (točka 1.6. UzP-a) *(dokazuje se uvidom u dostavljeni projektni prijedlog, primarno Obrazac 1. Prijavni obrazac);*
10. Tražena bespovratna sredstava za Projekt u skladu su s maksimalnim propisanim intenzitetom potpore (najvišim postotkom) prema veličini poduzeća i kategoriji postrojenja za biološku obradu odvojeno sakupljenog biootpada (točka 1.6. i točka 1.8. UzP-a) odnosno s Programom državnih potpora (iz Priloga 4. ovog Poziva) i Programom dodjele *de minimis* potpora (iz Priloga 6. ovog Poziva) *(dokazuje se uvidom u dostavljeni projektni prijedlog, primarno Obrazac 1. Prijavni obrazac te u dostavljeni Obrazac 4. Skupna izjava i Obrazac 7. Izjava o korištenim de minimis potporama male vrijednosti za prijavitelja i pojedinačno za svako povezano poduzeće);*
11. Projekt se provodi unutar razdoblja od najranije 1. veljače 2020. godine do, inicijalno planirano, 30. rujna 2025 godine *(dokazuje se uvidom u dostavljeni projektni prijedlog, primarno Obrazac 1. Prijavni obrazac);*
12. U trenutku podnošenja projektnog prijedloga nisu započeli radovi na postrojenju za recikliranje ili radovi na postrojenju za proizvodnju OIE[[40]](#footnote-41). *(dokazuje se uvidom u dostavljeni projektni prijedlog, odnosno Obrazac 1. Prijavni obrazac i Obrazac 2. Izjava prijavitelja);*
13. Projekt predviđa ulaganje u postrojenja za recikliranje ili u postrojenja za proizvodnju OIE u kojima će se tijekom 5 godina od završnog plaćanja po Ugovoru koristiti biootpad koji je proizveden na području RH *(dokazuje se uvidom u dostavljeni projektni prijedlog, primarno uvidom u Obrazac 2. Izjava Prijavitelja te u dostavljenu Analizu tržišta i dostupnosti biootpada);*
14. Projekt koji se odnosi na ulaganje u postrojenja za recikliranje tijekom 5 godina od završnog plaćanja po Ugovoru sadrži obvezu Prijavitelja o korištenju biootpada koji su proizveli izvorni proizvođači otpada - drugi poduzetnici i/ili drugi posjednici (proizvođači i drugi posjednici otpada iz članka 22. i 21. stavak 1. i 3. ZGO) *(dokazuje se uvidom u dostavljeni projektni prijedlog, primarno u Obrazac 2. Izjava prijavitelja, u dostavljenu Analizu tržišta i dostupnosti biootpada);*
15. Za Projekt koji se odnosi na ulaganje u postrojenje za proizvodnju OIE Prijavitelj je priložio izjavu kojom potvrđuje da već ne ostvaruje niti će se u razdoblju od dana dostave projektnog prijedloga do 3 (tri) godine po završetku provedbe projekta prijaviti za ostvarivanje prava na zajamčenu tarifu (zajamčenu otkupnu cijenu) za proizvodnju energije iz obnovljivih izvora za Postrojenje koje se prijavljuje za financiranje u sklopu ovog Poziva *(zahtjev se provjerava uvidom u dostavljeni projektni prijedlog, primarno Obrazac 2. Izjava Prijavitelja)*;
16. Projekt koji se odnosi na ulaganje u postrojenje za proizvodnju OIE tijekom 5 godina od završnog plaćanja po Ugovoru sadrži obvezu Prijavitelja o:
* proizvodnji bioplina/održivog biogoriva,
* proizvodnji bioplina/biogoriva koji ne proizlazi iz prehrambenih sirovina,
* proizvodnji bioplina/biogoriva koji ne podliježe obvezi opskrbe ili miješanja,

*(dokazuje se uvidom u dostavljeni projektni prijedlog, primarno uvidom u Obrazac 2. Izjava Prijavitelja, u dostavljen Obrazac 1. Prijavni obrazac);*

1. Za Projekt koji se odnosi na ulaganje u postrojenje za proizvodnju OIE (ako je primjenjivo) Prijavitelj je priložio važeći Ugovor o priključenju (na elektroenergetsku mrežu) *(dokazuje se uvidom u dostavljeni projektni prijedlog, primarno u Ugovor o priključenju);*
2. Projektni prijedlog sadrži obvezu Prijavitelja o ishođenju akta ili *i*zmjene postojećeg akta za obavljanje djelatnosti gospodarenja otpadom, i to za djelatnost oporabe biootpada, do trenutka podnošenja završnog ZNS-a (*dokazuje se uvidom u dostavljeni projektni prijedlog, primarno Obrazac 2. Izjava prijavitelja);*
3. Projektni prijedlog sadrži obvezu Prijavitelja o pokretanju postupka nabave (Ugovora za radove i/ili ugovora za nabavu opreme) objavom na odgovarajućim javnim portalima najkasnije u roku od 60 dana od dana donošenja Odluke o financiranju te o dostavi vezanog dokaza elektroničkim putem MINGOR/NT (*dokazuje se uvidom u dostavljeni projektni prijedlog, primarno Obrazac 2. Izjava prijavitelja);*
4. Projektni prijedlog sadrži obavezu Prijavitelja da za svoje zaposlenike osigura edukaciju za nabavljenu opremu i u cijelosti izgrađeno postrojenje *(uvjet se dokazuje uvidom u Obrazac 2. Izjava prijavitelja)*
5. U sklopu projektnog prijedloga planira se uspostava postrojenja za obradu biootpada u kojem će se obrađivati količine otpada koje bi u suprotnom bile odbačene ili obrađene na način koji je manje prihvatljiv za okoliš *(dokazuje se uvidom u dostavljeni projektni prijedlog, primano Obrazac 2. Izjava prijavitelja);*
6. U sklopu projektnog prijedloga planira se uspostava postrojenja za obradu biootpada čiji je projektirani kapacitet (izražen u t/god) usklađen s količinama biootpada koje su dostupne na području obuhvata Projekta (Prijavitelj prilikom planiranja kapaciteta postrojenja nije uzeo u obzir količine otpada koje se, u trenutku predaje projektnog prijedloga, obrađuju tehnološkim procesima kompostiranja i anaerobne digestije i za koje su kapaciteti za obradu tehnološkim procesima kompostiranja i anaerobne digestije u izgradnji) (*dokazuje se uvidom u dostavljeni projektni prijedlog, primarno Obrazac 2. Izjava prijavitelja te u dostavljenu Analizu tržišta i dostupnosti biootpada);*
7. Projektni prijedlog sadrži obvezu Prijavitelja za osiguranjem trajnosti operacije na način da se neposredni učinci i rezultati ulaganja ostvareni provedbom projekta očuvaju i koriste pod uvjetima pod kojima su odobreni *(dokazuje se uvidom u dostavljeni projektni prijedlog, primarno u Obrazac 1. Prijavni obrazac te uvidom u Obrazac 2. Izjava prijavitelja).*
8. Niti jedna projektna aktivnost nije obuhvaćena sustavom EU-a za trgovanje emisijama (ETS) *(dokazuje se uvidom u dostavljeni projektni prijedlog, primarno u Obrazac 2. Izjava prijavitelja).*
9. Prijavitelj mora dokazati da je izradio svu potrebnu projektnu dokumentaciju te da posjeduje sve potrebne dozvole i suglasnosti za izvođenje aktivnosti koje su predmet Projekta (kako je propisano u točki 3.1 Uputa za prijavitelje) (*dokazuje se uvidom u dostavljeni projektni prijedlog).*

## Prihvatljive projektne aktivnosti: koja ulaganja su dozvoljena?

Prihvatljive aktivnosti koje se mogu financirati u okviru ovog Poziva su:

1. Aktivnosti pripreme dokumentacije projektnog prijedloga i ostale projektno-tehničke dokumentacije:
* izrada Analize tržišta i dostupnosti biootpada;
* izrada Analize troškova i koristi;
* izrada svih prijavnih obrazaca koji su navedeni u točki 3.1. UzP-a;
* izrada potrebne dokumentacije u svrhu ishođenja rješenja nadležnog tijela o prihvatljivosti zahvata za okoliš, ukoliko je za zahvat obvezna procjena utjecaja na okoliš i/ili rješenja nadležnog tijela kojim se utvrđuje da za zahvat nije potrebno provesti procjenu utjecaja zahvata na okoliš ukoliko je za zahvat obvezna ocjena o potrebi procjene utjecaja na okoliš;
* izrada projektno-tehničke dokumentacije koja je potrebna za izgradnju, nadogradnju, i/ili opremanje postrojenja za obradu biootpada:
	+ izrada idejnog projekta za ishođenje lokacijske dozvole,
	+ izrada glavnog projekta s troškovnikom, izrada izvedbenog projekta, izrada projekta izvedenog stanja i izrada ostale projektantske dokumentacije za ishođenje pravomoćnog akta na temelju kojeg može započeti gradnja (građevinske dozvole),
	+ izrada foto i arhitektonske dokumentacije postojećeg stanja, geomehanička, građevinska i konstruktivna istraživanja i sva ostala predistraživanja,
	+ izrada geodetskih elaborata, geotehničkih elaborata, parcelacijskih elaborata i drugih geodetskih elaborata i
* priprema dokumentacije o nabavi i provedba postupaka javne nabave radova, usluga i roba za izgradnju, nadogradnju i/ili opremanje postrojenja za obradu biootpada sukladno pravomoćnom aktu na temelju kojeg može započeti izgradnja[[41]](#footnote-42).
1. Aktivnosti uspostave postrojenja za obradu biootpada, odnosno:
2.
3. Izgradnje, nadogradnje i/ili opremanja postrojenja za recikliranje, u svrhu uspostave novih ili povećanja postojećih kapaciteta za oporabu biootpada u kojima se provodi tehnološki proces kompostiranja s ciljem proizvodnje komposta.

**ili**

1. aktivnosti Izgradnje i opremanja novih postrojenja za proizvodnju OIE, u svrhu uspostave kapaciteta za oporabu biootpada, u kojima se provodi tehnološki proces anaerobne digestije, s ciljem proizvodnje anaerobnog digestasta i bioplina, odnosno biogoriva

Navedeno pod a) i b) uključuje sljedeće podaktivnosti:

* izvedbu građevinskih, strojarskih, elektrotehničkih, obrtničkih i svih drugih radova potrebnih za stavljanje postrojenja u funkciju u skladu s pravomoćnim aktom na temelju kojeg može započeti izgradnja, nadogradnja, i/ili opremanje postrojenja (pripremni, zemljani, instalaterski i završni radovi, te ugradnja građevnih proizvoda, uređaja, opreme i postrojenja),
* nabavu pokretne opreme, koja se ne ugrađuje, a koja je potrebna za obavljanje tehnoloških procesa kompostiranja ili anaerobne digestije,
* priključivanje na komunalnu infrastrukturu i izgradnja pristupne ceste od javne ceste pristupne ceste ako se koristi isključivo za potrebe pristupa postrojenju za obradu biootpada,
* digitalizaciju praćenja tehnoloških procesa kompostiranja ili anaerobne digestije,
* sve ostale neophodne aktivnosti propisane zakonom u svrhu ishođenja uporabne dozvole za postrojenje za obradu biootpada.
1. Aktivnosti projektantskog nadzora te aktivnosti stručnog nadzora građenja koji provodi nadzorni inženjer u skladu s Zakonom o gradnji (NN, br. 153/13, 20/17, 39/19, 125/19) te koordinacija zaštite na radu u fazi izvođenja radova.
2. Usluga vođenja projekta sukladno Zakonu o poslovima i djelatnostima prostornog uređenja i gradnje (NN 78/15 i 118/18, 110/19, u daljnjem tekstu: ZPPUG) [[42]](#footnote-43);
3. Aktivnosti informiranja i vidljivosti projekta, te aktivnosti vezane uz provođenje mjera kojima se postiže povećanje svijesti javnosti o odvojenom sakupljanju i/ili obradi odvojeno sakupljenog biootpada i/ili recikliranju otpada i/ili ponovnoj uporabi:
* radionice, javne kampanje, informativne aktivnosti edukativno-promotivni materijali, internetski portali za sprječavanje nastanka biootpada, odvojeno sakupljanje biootpada i kompostiranje, uključujući i za strane turiste, i
* radionice, javne kampanje, informativne aktivnosti edukativno-promotivni materijali, internetski portali o postupcima biološke obrade odvojeno sakupljenog biootpada u kojima se pružaju informacije o postrojenjima za obradu biootpada i vezanim tehnološkim procesima kompostiranja i anaerobne digestije.
1. Aktivnosti kojima se osigurava usklađenost projekta s horizontalnim politikama EU o ravnopravnosti spolova, nediskriminaciji i pristupačnosti za osobe s invaliditetom (točke 2.12. i 2.13. UzP-a).
2. Aktivnosti upravljanja projektom i administracije obuhvaćaju prihvatljive podaktivnosti za provedbu projekta:
* upravljanje aktivnostima projekta,
* administracija i tehnička koordinacija,
* provedba odgovarajućih postupaka javne nabave,
* financijsko upravljanje,
* izvještavanje,
* ostale aktivnosti u vezi s upravljanjem projektom.

Navedeno ne predstavlja iscrpnu listu, već može uključivati i sve ostale aktivnosti i dokumentaciju potrebnu za izvođenje/realizaciju projekta.

## Opći zahtjevi koji se odnose na prihvatljivost izdataka za provedbu projekta

Proračun projekta treba biti realan i učinkovit , tj. troškovi/izdatci projekta moraju biti dostatni za postizanje očekivanih rezultata, a cijene trebaju odgovarati tržišnim cijenama. Pri određivanju prihvatljivosti izdataka, potrebno je uzeti u obzir točke 2.9. i 2.10. UzP-a.

Pri obračunu i prilikom postupka dodjele bespovratnih sredstava u obzir će se uzimati samo prihvatljivi troškovi. Prihvatljivi troškovi moraju nastati u svrhu provedbe projekta.

Prijavitelj je dužan dostaviti proračun svih planiranih troškova potrebnih za realizaciju projektnog prijedloga, pri čemu proračun mora obuhvatiti troškove koje će Korisnik imati nakon odobravanja prijedloga projekta i troškove koje je već imao prije podnošenja projektnog prijedloga (ukoliko je primjenjivo) u okviru ovog Poziva. Neprihvatljivi troškovi navode se zasebno u proračunu projekta, već se isti unose u ukupnom iznosu u karticu Sažetak proračuna Prijavnog obrasca (Obrazac 1.).

Kako bi bili prihvatljivi, troškovi moraju ispunjavati sljedeće **opće uvjete prihvatljivosti**:

* nastati za vrijeme trajanja (razdoblja) provedbe projekta[[43]](#footnote-44),
* biti povezani s projektom i nastati u okviru projekta (proračuna projekta) koji je odabran u okviru ovog Poziva, u skladu s kriterijima odabira, a za koji je preuzeta obveza u Ugovoru,
* biti razumni, opravdani i u skladu s načelom odgovornog financijskog upravljanja, odnosno u skladu s načelima ekonomičnosti, učinkovitosti i djelotvornosti za postizanje rezultata, u skladu s tržišnim cijenama,
* biti usklađeni s pravilima financijskih ograničenja navedenih u točki 1.6. UzP-a,
* biti u skladu s ograničenjima za posebne kategorije troškova (troškovi nadzora i koordinacije zaštite na radu, troškovi u vezi uvjeta informiranja i vidljivosti, troškovi vođenja projekta sukladno ZPPUG, troškovi upravljanja projektom kao troškovi savjetodavnih usluga, neizravni troškovi),
* biti usklađeni s točkom 2.9. UzP-a (spadaju u prihvatljive kategorije troškova).

S obzirom na to da Prijavitelj mora dostavljati više od jednog dokumenta (Obrazac 1. Prijavni obrazac, Analizu troškova i koristi, troškovnici projekata gradnje) u kojem će se iskazivati podatci koji se odnose na iznos stavki troškova i/ili intenziteta potpore, kao referentni podatci na temelju kojih će se provoditi postupak dodjele bespovratnih sredstava uzimaju se podatci iz Obrasca 1. Prijavni obrazac. Dakle, smatra se da su podatci koje je Prijavitelj dostavio u Obrascu 1. Prijavni obrazac oni koji su važeći, bez obzira na eventualnu neusklađenost predmetnih podataka (u odnosu na podatke u Obrascu 1. Prijavni obrazac) u ostalim dokumentima u kojima se iskazuju. Ukupan iznos prihvatljivih troškova/izdataka i bespovratnih sredstava, kao i intenzitet potpore ne mogu biti veći nego što je Prijavitelj zatražio u Obrascu 1. Prijavni obrazac (uzimajući u obzir sve odredbe ovog Poziva).

## Prihvatljive kategorije troškova

Sljedeće kategorije troškova smatraju se prihvatljivima:

1. Troškovi usluga vezanih uz aktivnosti pripreme dokumentacije projektnog prijedloga i ostale projektno-tehničke dokumentacije:
* izrada Analize tržišta i dostupnosti biootpada
* izrada Analize troškova i koristi,
* izrada svih prijavnih obrazaca koji su navedeni u točki 3.1. UzP-a,
* izrada potrebne dokumentacije u svrhu ishođenja rješenja nadležnog tijela o prihvatljivosti zahvata za okoliš, ukoliko je za zahvat obvezna procjena utjecaja na okoliš i/ili rješenja nadležnog tijela kojim se utvrđuje da za zahvat nije potrebno provesti procjenu utjecaja zahvata na okoliš ukoliko je za zahvat obvezna ocjena o potrebi procjene utjecaja na okoliš,
* izrada i savjetovanje u svezi s izradom projektno-tehničke dokumentacije koja je potrebna za izgradnju, nadogradnju i/ili opremanje postrojenja za obradu biootpada:
* izrada idejnog projekta za ishođenje lokacijske dozvole,
* izrada glavnog projekta s troškovnikom, izrada izvedbenog projekta, izrada izvedenog stanja i izrada ostale projektantske dokumentacije za ishođenje pravomoćnog akta na temelju kojeg može započeti gradnja (građevinske dozvole),
* izrada foto i arhitektonske dokumentacije postojećeg stanja, geomehanička, građevinska i konstruktivna istraživanja i sva ostala predistraživanja,
* izrada geodetskih elaborata, geotehničkih elaborata, parcelacijskih elaborata i drugih geodetskih elaborata,
* priprema dokumentacije o nadmetanju i provedba postupaka javne nabave radova, usluga i roba za izgradnju, nadogradnju i/ili opremanje postrojenja za obradu biootpada sukladno pravomoćnom aktu na temelju kojeg može započeti izgradnja.
1. Troškovi usluga, opreme i radova vezanih uz:
	* + 1. izgradnju, nadogradnju i/ili opremanje postrojenja za recikliranje, u svrhu uspostave novih ili povećanja postojećih kapaciteta za oporabu biootpada u kojima se provodi tehnološki proces kompostiranja s ciljem proizvodnje komposta.;

**ili**

1. izgradnju i opremanje novih postrojenja za proizvodnju OIE, u svrhu uspostave kapaciteta za oporabu biootpada u kojima se provodi tehnološki proces anaerobne digestije, s ciljem proizvodnje anaerobnog digestasta i bioplina, odnosno biogoriva.

Navedeno pod a) i b) uključuje troškove vezane uz:

* izvedbu građevinskih, strojarskih, elektrotehničkih, obrtničkih i svih drugih radova potrebnih za stavljanje postrojenja u funkciju u skladu s pravomoćnim aktom na temelju kojeg može započeti izgradnja i/ili opremanje postrojenja (pripremni, zemljani, instalaterski i završni radovi, te ugradnja građevnih proizvoda, uređaja, opreme i postrojenja),
* nabavu pokretne opreme, koja se ne ugrađuje, a koja je potrebna za obavljanje tehnoloških procesa kompostiranja ili anaerobne digestije,
* priključivanje na komunalnu infrastrukturu i izgradnja pristupne ceste od javne ceste ako se koristi isključivo za potrebe pristupa postrojenju za obradu biootpada,
* digitalizaciju praćenja tehnoloških procesa kompostiranja ili anaerobne digestije (senzori, računala i sl.),
* sve ostale neophodne aktivnosti propisane zakonom u svrhu ishođenja uporabne dozvole za postrojenje za obradu biootpada.
1. Troškovi usluga projektantskog nadzora.
2. Troškovi usluga stručnog nadzora građenja koji provodi nadzorni inženjer u skladu sa Zakonom o gradnji (NN, br. 153/13, 20/17, 39/19, 125/19).
3. Troškovi usluga koordinatora zaštite na radu u fazi izvođenja radova.

***Napomena:*** *Ukupni troškovi nadzora (Projektantski nadzor te aktivnosti stručnog nadzora građenja koji provodi nadzorni inženjer u skladu sa Zakonom o gradnji (NN 153/13, 20/17, 39/19, 125/19) te koordinacija zaštite na radu u fazi izvođenja radova) su prihvatljivi u maksimalnom iznosu do 4% ukupno prihvatljivih troškova za izvođenje radova i/ili opremanje.*

1. Troškovi u svezi s ispunjavanjem uvjeta informiranja i vidljivosti, u skladu s točkom 5.7. UzP-a, te troškovi usluga vezanih uz provođenje mjera kojima se postiže povećanje svijesti javnosti o odvojenom sakupljanju i/ili obradi odvojeno sakupljenog biootpada i/ili recikliranju otpada i/ili ponovnoj uporabi:
* radionice, javne kampanje, informativne aktivnosti edukativno-promotivni materijali, internetski portali za sprječavanje nastanka biootpada, odvojeno sakupljanje biootpada i kompostiranje, uključujući i za strane turiste,
* radionice, javne kampanje, informativne aktivnosti edukativno-promotivni materijali, internetski portali o postupcima biološke obrade odvojeno sakupljenog biootpada u kojima se pružaju informacije o postrojenjima za obradu biootpada i vezanim tehnološkim procesima kompostiranja i anaerobne digestije.
1. Troškovi usluge vođenja projekta sukladno ZPPUG.
2. Troškovi upravljanja kao troškovi savjetodavnih usluga koje pružaju vanjski konzultanti, a koji su izabrani sukladno pravilima za neobveznike javne nabave. Troškovi uključuju i putne troškove (i dnevnice, po potrebi) i troškove smještaja:
* upravljanje aktivnostima projekta,
* administracija i tehnička koordinacija,
* provedba odgovarajućih postupaka javne nabave,
* financijsko upravljanje,
* izvještavanje,
* ostale aktivnosti u vezi s upravljanjem projektom.
1. Troškovi usluga, opreme i radova vezani uz osiguravanje usklađenosti projekta s horizontalnim politikama EU o ravnopravnosti spolova i nediskriminaciji i pristupačnosti za osobe s invaliditetom (točke 2.12. i 2.13. UzP-a).

Navedeno ne predstavlja iscrpnu listu, već može uključivati i sve ostale troškove potrebne za izvođenje/realizaciju projekta dok god su u skladu s općim zahtjevima koji se odnose na prihvatljivost izdataka za provedbu projekta iz točke 2.8. UzP-a.

|  |
| --- |
| ***Napomena:***1. *Kumulativni iznos troškova dobiven zbrojem iznosa pojedinih troškova pod točkama 1., 6. i 8. je prihvatljiv u maksimalnom iznosu do 5 % ukupno prihvatljivih troškova za izvođenje radova i/ili opremanje Postrojenja za biološku obradu odvojeno sakupljenog biootpada ili u maksimalnom iznosu od 2.000.000,00 kuna u slučaju da 5 % ukupno prihvatljivih kumulativnih troškova projekta iznosi više od 2.000.000,00 kuna.*
2. *Kumulativni iznos troškova pod točkama 6. i 8. je prihvatljiv u maksimalnom iznosu od 1.480.000,00 HRK, pod uvjetom da na dan donošenja Odluke o financiranju ovaj iznos ne prelazi protuvrijednost 200.000,00 EUR u HRK po srednjem tečaju Hrvatske narodne* banke*.*
3. *Kod pripreme prijedloga projekta, tj. proračuna projekta Prijavitelj treba sve troškove koje se odnose na određenu aktivnost uvrstiti pod predloženu prihvatljivu aktivnost sukladno ovome pozivu. Ukoliko Prijavitelj uvodi nove aktivnosti te pripadajuće troškove, iste je potrebno detaljno obrazložiti (zašto ih ne može svrstati pod već predložene aktivnosti odnosno troškove).*
 |

## Neprihvatljivi troškovi

Neprihvatljivi troškovi Prijavitelja u sklopu ovog Poziva su:

* Porez na dodanu vrijednost (PDV),
* Kamate na dug,
* Trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ,
* Proizvodnja, prerada i plasman na tržište duhana i duhanskih proizvoda,
* Trošak povezan s poduzetnicima u teškoćama, u skladu s pravilima Unije o državnim potporama, osim troškova povezanih s poduzetnicima koji na dan 31. prosinca 2019. nisu bili u teškoćama, ali su u razdoblju od 1. siječnja 2020. do 31. prosinca 2021. postali poduzetnici u teškoćama,
* Kupnja rabljene opreme,
* Kupnja vozila koja se koriste u svrhu upravljanja operacijom,
* Doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi primitci radnika (npr. otpremnine, nagrade i darovi), u skladu s propisima RH,
* Bonusi za zaposlene,
* Kazne, financijske globe, troškovi povezani s predstečajem, stečajem i likvidacijom,
* Troškovi sudskih i izvansudskih sporova,
* Gubici zbog fluktuacija valutnih tečaja i provizija na valutni tečaj,
* Troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak,
* Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti,
* Troškovi amortizacije,
* Kupoprodaja zemljišta,
* Leasing,
* Izdaci povezani s računovodstvenim uslugama i uslugama revizije u okviru operacije, koju nabavlja Korisnik,
* Izdatak jamstva koje izdaje banka ili druga financijska institucija,
* Izdatci operacije koje ostvaruju neto prihode za vrijeme provedbe.

*Obzirom da nisu usklađena s načelom „ne nanosi bitnu štetu“, u okviru ovog poziva bespovratna sredstva se ne dodjeljuju za ulaganja u postrojenja za mehaničko-biološku obradu osim u slučaju aktivnosti recikliranja odvojenog otpada poput kompostiranja i anaerobne digestije.*

|  |
| --- |
| ***Napomena:*** *Prijavitelj preuzima rizik za troškove nastale u razdoblju između podnošenja projektnog prijedloga i datuma odobrenja bespovratnih sredstava. Prijavitelj je dužan dostaviti proračun svih troškova potrebnih za realizaciju projekta, dok je za neprihvatljive troškove dužan dostaviti ukupan iznos prema izvoru sredstava u sažetak proračuna Prijavnog obrasca. Prihvatljivi i neprihvatljivi troškovi čine ukupnu vrijednost projekta. Iznos sufinanciranja odnosi se samo na prihvatljive troškove projekta. Neprihvatljive troškove snosi Prijavitelj/Korisnik.*  |

## Horizontalna načela

Prijavitelji su obavezni pridržavati se zakonskih odredbi (navedenih u poglavlju 1.1., 1.2. i 1.3.UzP-a) koje predstavljaju minimalne zahtjeve pri provedbi horizontalnih politika. Poštujući zakonske odredbe projekt je neutralan u pogledu horizontalnih politika, a pripadajući izdaci i aktivnosti neće se smatrati doprinosom horizontalnim politikama već ispunjenjem zakonske obaveze. Ukoliko projekt sadrži dodatne aktivnosti uz propisani minimum poštivanja zakonskih odredbi, tada projekt promiče horizontalne politike EU.

Usklađenost projekta s horizontalnim politikama (bilo minimalnim zahtjevima bilo dodatnim aktivnostima) opisuje se u Obrascu 1. Prijavni Obrazac.

Slijedom *Uputa za prijavitelje i korisnike Mehanizma za oporavak i otpornost* (u daljnjem tekstu: Upute o provedbi horizontalnih načela) korisnici su dužni uzeti u obzir horizontalna načela, odnosno predviđaju mjere u sljedećem kategorijama – promicanje ravnopravnosti žena i muškaraca i zabrana diskriminacije, pristupačnost za osobe s invaliditetom i održivi razvoj.

Projekti koji su u skladu s nacionalnim propisima smatraju se neutralnima[[44]](#footnote-45), o čemu je potrebno pružiti informaciju u odgovarajućem dijelu Obrasca 1. Prijavni obrazac.

Korisnici tijekom provedbe projekta trebaju redovito izvještavati o primijenjenim mjerama i aktivnostima kojima se promiču horizontalne politike, a koje trebaju opisati u pripadajućim poglavljima opisnog dijela ZNS-a. Ako su mjere povezane sa specifičnim izdacima, potrebno ih je planirati, izvještavati i predočiti pripadajuću dokumentaciju. Podatke o praćenju i procjenu učinka mjera i aktivnosti potrebno je opisati u Završnom izvješću.

Provođenje horizontalnih načela u projektu može biti predmet provjere i kontrole tijekom terenskih kontrola i revizija, pri čemu će se ispitati primjena horizontalnih mjera, provedene edukacije i bilo kakve druge mjere koje su utvrđene u projektnom prijedlogu, a koje promiču horizontalne politike, bez obzira na to jesu li financirane kroz projekt ili ne. Projekti mogu također biti predmet i tzv. ad hoc provjera u pogledu poštivanja horizontalnih načela. Ako se tijekom provedbe nakon obavljene kontrole ili revizije izdaju preporuke, Korisnik je dužan izvijestiti o primjeni izdanih preporuka.

## Promicanje ravnopravnosti žena i muškaraca i zabrana diskriminacije

Osim što projekti moraju biti u skladu sa zahtjevima nacionalnog zakonodavstva tj. Zakona o ravnopravnosti spolova (NN, br. 82/08, 69/17) kao i sa Zakonom o suzbijanju diskriminacije (NN, br. 85/08, 112/12), projektni prijedlog može pridonijeti promicanju jednakih mogućnosti te socijalne uključenosti na način da jedna ili više aktivnosti promoviraju ravnopravnost žena i muškaraca i zabranu diskriminacije, odnosno da sadrži dodatne aktivnosti uz propisani minimum poštivanja zakonskih odredbi.

Neki od primjera dodatnih prilika za promicanje ravnopravnosti žena i muškaraca i zabrane diskriminacije su:

* pozitivne mjere za uklanjanje rodnih i ostalih stereotipa o manjinama iz informativnih i komunikacijskih aktivnosti,
* pozitivne mjere za uklanjanje rodnih stereotipa, nametnutih rodnih uloga iz informativnih i komunikacijskih aktivnosti.

Osim predloženih aktivnosti, Prijavitelj može na razini projektnog prijedloga osmisliti i druge aktivnosti pri promicanju ravnopravnosti žena i muškaraca i zabrane diskriminacije.

## Pristupačnost za osobe s invaliditetom

Projektni prijedlog mora biti u skladu sa zahtjevima i standardima nacionalnog zakonodavstva vezanog uz pristupačnost za osobe s invaliditetom, te se prilikom ulaganja u postrojenje moraju poštivati odredbe Pravilnika o osiguranju pristupačnosti građevina osobama s invaliditetom i smanjene pokretljivosti (NN, br. 78/13).

Neki od primjera dodatnih prilika za promicanje pristupačnosti za osobe s invaliditetom su:

* korištenje načela univerzalnog dizajna,
* radna mjesta osmišljena za osobe s invaliditetom,
* Brailleovo pismo za slijepe osobe,
* znakovni jezik za osobe oštećena sluha, gluhe ili nagluhe osobe,
* educirani prevoditelji za gluho slijepe osobe koji poznaju sve oblike komunikacije koju koriste gluho slijepe osobe (taktilni znakovni jezik, pisanje na dlanu i sl.),
* tekstovi jednostavni za čitanje i razumijevanje za osobe s intelektualnim teškoćama,
* dostupnost informacijsko-komunikacijske tehnologije za osobe s invaliditetom, itd.

Osim predloženih aktivnosti, Prijavitelj može na razini projektnog prijedloga osmisliti i druge aktivnosti pri promicanju pristupačnosti za osobe s invaliditetom, u skladu s Uputama o provedbi horizontalnih načela.

## Održivi razvoj / Načelo „Ne nanosi bitnu štetu“

Projekt može promovirati obnovljive izvore energije i/ili održivo korištenje prirodnih resursa kroz uvođenje procesa energetskih ušteda, recikliranja, korištenja obnovljivih izvora energije, provođenje zelene javne nabave[[45]](#footnote-46), itd. Prijavitelji trebaju dokazati kako će voditi računa o ekološkim, društvenim i gospodarskim koristima u postupku nabave, što se može postići primjenom jasnih i provjerljivih ekoloških kriterija za proizvode i usluge u njihovim tehničkim specifikacijama.

Projekt mora ispuniti minimalne uvjete u pogledu energetske učinkovitosti kako bi se smatrao neutralnim, a neki od primjera dodatnih aktivnosti za povećanje učinkovitosti resursa:

* poštivanje uvjeta za ishođenje energetskog certifikata A
* provođenje zelene javne nabave
* integriranje obnovljivih izvora energije u razvoj projekta
* primjena pasivnog dizajna kako bi se smanjila potreba za umjetnim izvorima topline, rasvjete i hlađenja
* ugradnja proizvoda kojima se štedi potrošnja vode (sanitarni čvorovi, slavine, glave tuševa)
* ugradnja sustava za recikliranje potrošne vode (tzv. siva voda)

Uredbom (EU) 2021/241 o uspostavi Mehanizma za oporavak i otpornost predviđeno je da se iz Mehanizma smiju financirati samo mjere kojima se poštuje načelo „ne nanosi bitnu štetu”.

U skladu s navedenim sva ulaganja sufinancirana sredstvima NPOO-a moraju biti usklađena s načelom ''ne nanosi bitnu štetu'' i kriterijima opisanim u ovim Uputama.

Načelo „ne nanosi bitnu štetu“ podrazumijeva kako gospodarska djelatnost koja se financira proračunskim sredstvima ne nanosi bitnu štetu okolišnim ciljevima, odnosno da nema negativan utjecaj na njih.

Bitna šteta okolišnim ciljevima definirana je u Uredbi (EU) 2020/852 Europskog parlamenta i vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088 (u daljnjem tekstu: Uredba o taksonomiji). Nastavno na navedeno projekt moraju biti usklađeni s dolje navedenim odredbama **Okolišni cilj 1. ublažavanje klimatskih promjena.** Projekti trebaju dokazati da neće dovesti do značajnih emisija stakleničkih plinova.

**Postrojenja za recikliranje:**

Usklađenost s ciljem se dokazuje, između ostalog, i sljedećim aspektima:

* + - biootpad će se razdvajati i sakupljati odvojeno,
		- kompostiranje će se dogoditi samo tamo gdje anaerobna obrada nije tehnički izvediva i ekonomski održiva alternativa,
		- proizvedeni kompost koristit će se kao gnojivo / sredstvo za poboljšanje tla.

**Postrojenja za anaerobnu digestiju:**

Usklađenost s ciljem se dokazuje, između ostalog, i sljedećim aspektima:

* + - izbjegavanje emisija stakleničkih plinova u usporedbi s alternativnim opcijama za gospodarenje biootpadom,
		- kontrolirana proizvodnja i uporaba bioplina u različitim oblicima i primjenama, često istiskujući fosilna goriva,
		- proizvodnja i upotreba digestata kao gnojiva/sredstva za poboljšanje tla, istiskivanje sintetičkih gnojiva i povećanje sekvestracije ugljika u tlima.

**Okolišni cilj 2. Prilagodba klimatskim promjenama**

Projekti moraju dokazati da ne dovode do povećanog štetnog utjecaja sadašnje klime i očekivane buduće klime na samu mjeru ili na ljude, prirodu ili imovinu. Obveza uključuje da projekti neće štetno djelovati na napore na prilagodbi ili na razinu otpornosti na fizičke i klimatske rizike drugih ljudi, prirodnu imovinu i ostale ekonomske aktivnosti i da su usklađeni s lokalnim, sektorskim, regionalnim ili nacionalnim naporima na prilagodbi. Kroz PUO trebaju biti razrađene mjere za klimatske promjene, tj. visoke temperature, ekstremne oborine i eroziju tla. Za sve aktivnosti u sklopu projektnog prijedloga, na temelju klimatskih projekcija, mora biti provedena snažna procjena klimatskih rizika i ranjivosti. Zaključci procjene moraju biti ugrađeni u oblikovanje mjere.

**Okolišni cilj 3. Korištenje i zaštita vodnih i morskih resursa**

Projekti moraju dokazati da ne štete dobrom stanju ili dobrom ekološkom potencijalu vodnih tijela, uključujući površinske i podzemne vode ili dobrom stanju okoliša morskih voda.

Očekuje se da projektne aktivnosti imaju neznatan predvidiv negativan utjecaj na ovaj cilj zaštite okoliša, vodeći računa i o izravnim i primarnim neizravnim utjecajima u čitavom životnom vijeku. Postoje dokazi da postrojenja neće rezultirati rizicima narušavanja stanja okoliša koji se odnose na očuvanje kakvoće vode i vodni stres u skladu s Okvirnom direktivom o vodama (2000/60/EZ). U skladu s Direktivom 2011/92/EU, u fazi postupka ocjene o potrebi procjene utjecaja na okoliš, kako bi projekt bio prihvatljiv, mora biti zaključeno je da se ne očekuju značajni utjecaji projekta na ovaj cilj.

**Okolišni cilj 4. Kružno gospodarstvo, uključujući sprečavanje nastanka i recikliranje otpada**

Prijavitelji moraju opisati na koji način projektni prijedlog doprinosi ovom okolišnom cilju. U skladu s Prilogom VI. Uredbe o uspostavi Mehanizma za oporavak i otpornost Projektu koji se financiraju u sklopu ovog Poziva prate se kroz oznaku 045a. Upotreba recikliranih materijala kao sirovina u skladu s kriterijima energetske učinkovitosti, za koju su koeficijenti za izračun potpore za ciljeve povezane s klimatskim promjenama i koeficijent za izračun potpore za okolišne ciljeve 100%. U skladu s navedenim postrojenja za recikliranje moraju obraditi najmanje 50% mase obrađenog odvojeno prikupljenog neopasnog otpada u sekundarne sirovine.

**Okolišni cilj 5. Prevencija i kontrola onečišćenja zraka, vode i tla**

Projekti moraju dokazati da ne dovode do značajnog povećanja emisija onečišćujućih tvari u zrak, vodu ili tlo.

**Postrojenja za recikliranje**

Usklađenost s ciljem se dokazuje, između ostalog, i sljedećim aspektima:

* + - U slučaju postrojenja za kompostiranje u kojima se obrađuje više od 75 t/dan emisije u zrak i vodu moraju biti unutar ili niže od raspona iz Najboljih dostupnih tehnika – Povezanih razina emisija (BAT-AEL) postavljenih za aerobnu obradu otpada u Referentnom dokumentu o najboljim dostupnim tehnikama (BREF) za obradu otpada. Ne javljaju se značajni učinci prijenosa onečišćenja s medija na medij.
		- Postavljanjem sustava koji sprečava da procjedne vode prodru u podzemne vode.
		- Rezultirajući kompost mora udovoljavati zahtjevima za gnojidbene materijale navedene u Kategoriji sastavnih materijala 3. (CMC 3.) u dijelu II. Priloga II. u Uredbi EU 2019/1009 i odgovarajućim nacionalnim pravilima o gnojivim/poboljšivačima tla za poljoprivrednu uporabu.

**Postrojenja za anaerobnu digestiju**

Usklađenost s ciljem se dokazuje, između ostalog, i sljedećim aspektima:

* + - U slučaju postrojenja za anaerobnu digestiju u kojima se obrađuje više od 100 t/dan, zahtijevane emisije u zrak i vodu budu moraju biti unutar ili niže od raspona iz Najboljih dostupnih tehnika – Povezanih razina emisija (BAT-AEL) postavljenih za anaerobnu obradu otpada u Referentnom dokumentu o najboljim dostupnim tehnikama (BREF) za obradu otpada. Ne javljaju se značajni učinci prijenosa onečišćenja s medija na medij.
		- Emisije u zrak (npr. SOx, NOx) nakon izgaranja bioplina moraju biti kontrolirane, smanjene (prema potrebi) i unutar granica propisanih zakonodavstvom EU-a i odgovarajućim nacionalnim zakonodavstvom.
		- Nastali digestat mora ispunjavati zahtjeve za gnojidbene materijale navedenim u Kategoriji sastavnih materijala 5. (CMC 5.) točka 1. podotočka (a) , kako je primjenjivo, u Prilogu II. Uredbe EU 2019/1009 i odgovarajuća nacionalna pravila o gnojivima/poboljšivačima tla za poljoprivrednu uporabu.
		- Ako je dobiveni digestat namijenjen upotrebi kao gnojivo ili poboljšivač tla, fizička ili pravna osoba koja preuzima digestat mora biti upoznata s njegovim sadržajem dušika (s razinom tolerancije ±25 %)

**Okolišni cilj 6. Zaštita i obnova biološke raznolikosti i ekosustava**

Projekti moraju dokazati da nisu štetni za dobro stanje i otpornost ekosustava ili za stanje očuvanosti staništa i vrsta, među ostalim onih od interesa za Uniju.

Usklađenost s ciljem se dokazuje, između ostalog, i sljedećim aspektima:

* + - Provedbom postupaka sukladno obvezama Direktiva o pticama (2009/147/EC) i Direktive o staništima (92/43/EEC) odnosno postupak ocjene o potrebi procjene utjecaja na okoliš i/ili procjena utjecaja na okoliš (PUO) u skladu sa smjernicama EU-a vezanima uz procjenu utjecaja na okoliš (2014/52/EU) i stratešku procjenu utjecaja na okoliš (2001/42/EZ). U skladu s praksom u EU, za one planove, programe i zahvate za koje se provodi procjena utjecaja na okoliš (PUO) i Strateška procjena utjecaja zahvata na okoliš (SPUO), hrvatska legislativa u zaštiti okoliša objedinjuje postupak Ocjene prihvatljivosti zahvata na Ekološku mreže s postupkom PUO odnosno SPUO. Zaključci procjene moraju biti ugrađeni u oblikovanje projektnih prijedloga.

Dodatno, Obzirom da nisu usklađena s načelom „ne nanosi bitnu štetu“, u okviru ovog poziva bespovratna sredstva se ne dodjeljuju za ulaganja u postrojenja za mehaničko-biološku obradu osim u slučaju aktivnosti recikliranja odvojenog otpada poput kompostiranja i anaerobne izgradnje.

Dodatno, projektni prijedlozi moraju biti u skladu sa zahtjevima Zakona o zaštiti okoliša (NN, br. 80/13, 153/13, 78/15, 12/18,118/18) te u skladu s Uredbom o procjeni utjecaja zahvata na okoliš (NN 61/14, 3/17) i s Uredbom o okolišnoj dozvoli (NN 8/14, 5/18). Odnosno, Prijavitelj je dužan dostaviti rješenje o provedenom postupku procjene utjecaja na okoliš i/ili rješenje o ocjeni o potrebi procjene utjecaja na okoliš te, ukoliko primjenjivo, okolišnu dozvolu, sukladno navedenom u točki 3.1. UzP-a. Također, projektni prijedlozi moraju biti u skladu sa Zakonom o zaštiti prirode (NN, br. 80/13, 15/18, 14/19, 127/19). U slučaju projektnog prijedloga koji zahtijeva provođenje postupka prethodne i/ili glavne ocjene prihvatljivosti zahvata za ekološku mrežu, Prijavitelj je dužan dostaviti rješenje o provedenom postupku. Postupak ocjene prihvatljivosti zahvata za ekološku mrežu može biti objedinjen s postupkom procjene utjecaja zahvata na okoliš (gdje je primjenjivo).

Prijavitelji dokazuju da je njihov projektni prijedlog usklađen s uvjetima koji su navedeni za svaki okolišni cilj odnosno s načelom „ne nanosi bitnu štetu“ dostavom ispunjenog Obrasca 1. Prijavni obrazac, u dostavom ispunjenog Obrasca 6. Obrazac usklađenosti projekta s načelom „ne nanosi bitnu štetu“, u dostavljenu projektno-tehničku dokumentaciju, u dostavljena mišljenja i rješenja koja proizlaze iz zahtjeva Zakona o zaštiti okoliša, Uredbe o procjeni utjecaja zahvata na okoliš, Uredbe o okolišnoj dozvoli, Zakona o zaštiti prirode (NN, br. 80/13, 15/18, 14/19, 127/19).

# KAKO SE PRIJAVITI

## Izgled i sadržaj projektnog prijedloga

Projektni prijedlog predaje se na temelju UzP-a, koristeći obrasce koji su sastavni dio ovog Poziva. Projektni prijedlozi, odnosno sva dokumentacija tražena u UzP-u izrađuju se na hrvatskom jeziku i latiničnom pismu. Dokumentacija izdana od strane nadležnih tijela drugih država mora biti prevedena na hrvatski jezik te ovjerena od strane sudskog tumača.

Projektni prijedlog treba biti popunjen i podnesen putem sustava e-NPOO te sadržavati sljedeće dokumente u traženom formatu[[46]](#footnote-47) i redoslijedu:

|  |  |  |
| --- | --- | --- |
| Dokument | Obvezno (da ili ne) | Referenca |
| 1. Prijavni obrazac[[47]](#footnote-48)
 | da | Obrazac 1. |
| 1. Izjava prijavitelja (u pdf formatu)
 | da | Obrazac 2. |
| 1. Izjava o korištenim potporama (u pdf formatu)
 | da | Obrazac 3.  |
| 1. Skupna izjava prijavitelja (u pdf formatu)
 | da | Obrazac 4.  |
| 1. Izjava prijavitelja o osiguranju vlastitog udjela sufinanciranja (u pdf formatu)
 | da | Obrazac 5. |
| 1. Obrazac usklađenosti projektnog prijedloga s načelom DNSH – DNSH kontrolna lista (u pdf formatu)
 | da | Obrazac 6. |
| 1. Analiza troškova i koristi [[48]](#footnote-49) (u xls formatu)
 | da | n/p |
| 1. Analiza tržišta i dostupnosti biootpada (u pdf formatu)
 | da | n/p |
| 1. Rješenje nadležnog tijela o prihvatljivosti zahvata za okoliš ukoliko je za zahvat obvezna procjena utjecaja na okoliš (MINGOR) i/ili Rješenje nadležnog tijela kojim se utvrđuje da za zahvat nije potrebno provesti procjenu utjecaja zahvata na okoliš ukoliko je za zahvat obvezna ocjena o potrebi procjene utjecaja na okoliš (MINGOR-a ili upravnog tijela županije/Grada Zagreba) (u pdf formatu)
 | da(ako je primjenjivo) | n/p |
| 1. Akt izdan od strane nadležnog tijela za provođenje postupka ocjene prihvatljivosti za ekološku mrežu, prema odredbama Zakona o zaštiti prirode (ako nije dio Rješenja o provedenom postupku procjene utjecaja na okoliš ili Rješenja o ocjeni o potrebi procjene utjecaja na okoliš) (u pdf formatu)
 | da(ako je primjenjivo) | n/p |
| 11.a U slučaju projektnog prijedloga koji predviđa ulaganje u izgradnju i opremanje novih postrojenja za proizvodnju OIE (u pdf formatu):* važeća i pravomoćna lokacijska dozvola (s klauzulom ili potvrdom pravomoćnosti) koja glasi na Prijavitelja i ovjereni glavni projekts ovjerenim troškovnikom

ili* pravomoćna građevinska dozvola (s klauzulom ili potvrdom pravomoćnosti) koja glasi na Prijavitelja, uključujući ovjereni glavni projekt s ovjerenim troškovnikom
 | da(ako je primjenjivo) | n/p |
| 11.b U slučaju projektnog prijedloga koji predviđa ulaganje u izgradnju i opremanje novih postrojenja za proizvodnju OIE (u pdf formatu):- važeći ugovor o priključenju (na elektroenergetsku mrežu) (u pdf formatu)- dokaz o izvršenoj uplati prvog obroka ugovorene cijene naknade za priključenje nakon sklapanja Ugovora o priključenju | da(ako je primjenjivo) | n/p |
| 12.a U slučaju projektnog prijedloga koji predviđa ulaganje u postrojenja za recikliranje, a čije aktivnosti zahtijevaju ishođenje građevinske dozvole (u pdf formatu):* važeća i pravomoćna lokacijska dozvola (s klauzulom ili potvrdom pravomoćnosti) koja glasi na Prijavitelja i ovjereni glavni projekts ovjerenim troškovnikom,

ili* pravomoćna građevinska (s klauzulom ili potvrdom pravomoćnosti) dozvola koja glasi na Prijavitelja, uključujući ovjereni glavni projekt s ovjerenim troškovnikom
 | da(ako je primjenjivo) | n/p |
| 12.b U slučaju projektnog prijedloga koji predviđa ulaganje u postrojenje za recikliranje, a čije aktivnosti ne zahtijevaju ishođenje građevinske dozvole (u pdf formatu):* uporabna dozvola za postojeću građevinu u kojoj se obavlja postupak gospodarenja otpadom,
* važeći akt za obavljanje djelatnosti gospodarenja otpadom
 | da(ako je primjenjivo) | n/p |
| 13.a Dokaz o riješenim imovinsko-pravnim odnosima, odnosno vlasnički list kojim se dokazuje vlasništvo ili pravo građenja izdan od nadležnog tijela (u pdf formatu) | da(ako je primjenjivo) | n/p |
| 13.b U slučaju projektnog prijedloga koji predviđa ulaganje u postrojenje za recikliranje, a čije aktivnosti ne zahtijevaju ishođenje građevinske dozvole (u pdf formatu):* vlasnički list kojim se dokazuje vlasništvo ili pravo građenja,

ili * dokaz o raspolaganju građevinom u kojoj se obavlja postupak gospodarenja otpadom (primjerice: ugovor/sporazum o pravu upravljanja/korištenja postrojenja), u trajanju od minimalno 5 godina nakon završnog plaćanja Korisniku po Ugovoru
 |  da(ako je primjenjivo) | n/p |
| 14. Nacrt dokumentacije o nabavi za aktivnosti uspostave postrojenja za obradu biootpada za radove i/ili za nabavu opreme (u pdf formatu) | da | n/p |
| 15. Izvod iz sudskog ili obrtnog registra ili drugog odgovarajućeg registra države sjedišta Prijavitelja ili važeći jednakovrijedni dokument koji je izdalo nadležno tijelo u državi sjedišta Prijavitelja, ne stariji od 30 dana od dana podnošenja projektnog prijedloga (u pdf formatu) | da | n/p |
| 16. Izvadak iz Registra stvarnih vlasnika prijavitelja ne stariji od 10 dana od dana podnošenja projektnog prijedloga[[49]](#footnote-50) (u pdf formatu) | da(ako je primjenjivo) | n/p |
| 17. GFI poduzeća ili DOH za obrtnike ili drugi jednakovrijedni dokument (u pdf formatu) | da | n/p |
| 18. BonPlus (u pdf formatu) | da | n/p |
| 19. Potvrda porezne uprave o podmirenju obveza ili drugi jednakovrijedni dokument, ne stariji od 30 dana od dana podnošenja projektnog prijedloga (u pdf formatu) | da | n/p |
| 20. Specifikacija plaćenih doprinosa za zaposlenike, za mjesec koji prethodi danu dostave projektnog prijedloga (JOPPD obrazac stranica A i B; (u pdf formatu) | da | n/p |
| 1. Izjava o korištenim *de minimis* potporama male vrijednosti za prijavitelja i pojedinačno za svako povezano poduzeće[[50]](#footnote-51)
 | da | Obrazac 7. |

**Napomena:**

U slučaju kada je Prijavitelj u sklopu projektnog prijedloga dostavio važeću i pravomoćnu lokacijsku dozvolu koja glasi na prijavitelja i ovjereni glavni projekt s ovjerenim troškovnikom za slučajeve:

* projektnog prijedloga koji predviđa ulaganje u izgradnju i opremanje novih postrojenja za proizvodnju OIE (Točka 11.a Tablice), i
* projektnog prijedloga koji predviđa ulaganje u postrojenja za recikliranje, a čije aktivnosti zahtijevaju ishođenje građevinske dozvole (Točka 12.a Tablice),

Korisnik je dužan najkasnije 60 dana od dana donošenja Odluke o financiranju dostaviti NT-u pravomoćnu građevinsku dozvolu i dokaz o objavljenom postupku nabave za radove i/ili nabavu opreme za obveznike odnosno neobveznike javne nabave.

Dokumentacija koja zahtjeva potpis Prijavitelja, mora biti skenirani izvornik, ovjeren pečatom i potpisom ovlaštene osobe za zastupanje, dostavljen elektroničkim putem te dostupan u izvorniku na zahtjev nadležnog tijela.

## Podnošenje projektnog prijedloga

Projektni prijedlog podnosi se od strane ovlaštene osobe Prijavitelja putem sustava eNPOO u elektroničkom obliku.

|  |
| --- |
| ***Napomena:*** *Projektni prijedlog podnosi se isključivo putem ispunjavanja Obrasca 1. Prijavni obrazac, kroz sustav eNPOO. Svaki priloženi dokument Prijavnom obrascu kroz navedeni sustav mora biti u zasebnoj datoteci.* *VAŽNO! Prijavitelji su dužni planirati dovoljno vremena za registraciju u sustav eNPOO te ispunjavanje i provjeru Prijavnog obrasca u istome, prije željenog vremena podnošenja projektnog prijedloga. Iako je sustav eNPOO dostupan 0-24 sata svim danima, izuzev u vrijeme redovitih ažuriranja sustava, korisnička podrška sustava eNPOO i dostupna je u uredovno radno vrijeme radnim danima. Prijavitelji su, u skladu s prethodno navedenim, dužni planirati dovoljan vremenski period za rješavanje eventualnih nejasnoća, mogućih problema ili nerazumijevanja u radu sustava prilikom ispunjavanja i podnošenja Prijavnog obrasca, te Tijelo nadležno za pojedinu komponentu/podkomponentu NPOO-a ne odgovara po bilo kojoj osnovi u odnosu na svako postupanje ili propuštanje postupanja prijavitelja koje bi zbog opisanih okolnosti dovelo do potencijalne nemogućnosti podnošenja Prijavnog obrasca ili nemogućnosti pravovremenog podnošenja Prijavnog obrasca, ili nemogućnosti podnošenja Prijavnog obrasca u punom opsegu, odnosno za bilo koju štetu ili izgubljenu korist koja bi potencijalno prijavitelju nastala po toj osnovi.* |

## Rok za predaju projektnog prijedloga

Poziv se provodi kao otvoreni postupak u modalitetu trajnog Poziva na dostavu projektnih prijedloga s krajnjim rokom dostave projektnih prijedloga do 31.10.2023. godine do 14:00 sati.

**Dostava projektnog prijedloga dozvoljena je najranije od 27.06.2022. godine od 09:00 sati.**

Projektni prijedlog podnesen nakon isteka roka za podnošenje projektnih prijedloga bit će isključen.

Prijavitelji čiji projektni prijedlozi budu isključeni iz postupka dodjele moći će ponovno podnijeti projektni prijedlog u krajnjem roku dostave projektnih prijedloga kako je definiran ovom točkom.

MINGOR/NT zadržava pravo izmjena Poziva tijekom razdoblja trajanja Poziva vodeći računa da predmetne izmjene ne utječu na postupak ocjenjivanja kvalitete projektnog prijedloga.

U slučaju potrebe za obustavljanjem ili zatvaranjem Poziva prije nego je predviđeno ovim UzP-om, bit će objavljena obavijest u kojoj će se navesti da je:

* Poziv obustavljen na određeno vrijeme (jasno navodeći razdoblje obustave),
* Poziv zatvoren prije isteka predviđenog roka za dostavu projektnih prijedloga (jasno navodeći točan datum zatvaranja).

Poziv kao i sve njegove izmjene se objavljuju na javnom portalu sustava e-NPOO (<https://fondovieu.gov.hr/portal>). Obavijest o objavi Poziva kao i obrazložena informacija o izmjenama Poziva, zatvaranju Poziva i obustavi Poziva, objavljuju se na javnom portalu sustava e-NPOO (<https://fondovieu.gov.hr/portal>), mrežnim stranicama <https://planoporavka.gov.hr> i [MINGOR](https://mingor.gov.hr/javni-pozivi-i-natjecaji-7371/javni-pozivi-i-natjecaji-ministarstva/otvoreni-javni-pozivi-i-natjecaji/7390)-a.

Poziv se zatvara u trenutku iscrpljenja financijske alokacije Poziva.

Poziv se obustavlja na određeno vrijeme, između ostalog, u trenutku kada iznos traženih bespovratnih sredstava zaprimljenih projektnih prijedloga, u odnosu na raspoloživu alokaciju bespovratnih sredstava, dosegne **150%** ukupno raspoloživog iznosa bespovratnih sredstava iz  RRF-a.

## Dodatne informacije uz projektni prijedlog

Potencijalni Prijavitelji (u skladu s točkom 2.1. UzP-a) mogu za vrijeme trajanja Poziva kontinuirano postavljati pitanja, u svrhu dobivanja dodatnih pojašnjenja i obrazloženja odredbi Poziva, a najkasnije četrnaest (14) kalendarskih dana prije isteka roka za podnošenje projektnih prijedloga ili do trenutka podnošenja projektnog prijedloga u slučaju predaje projektnog prijedloga prije isteka roka za predaju projektnog prijedloga. Pitanja je moguće postaviti (poslati) putem sustava [eNPOO](https://fondovieu.gov.hr/portal). Postavljeno pitanje treba sadržavati potpis te jasnu referencu na Poziv. Odgovori će se objaviti tijekom postupka dodjele na javnom portalu sustava eNPOO uz dokumentaciju referentnog poziva u roku od 7 (sedam) kalendarskih dana od dana zaprimanja pojedinog pitanja, a najkasnije do 7 (sedam) kalendarskih dana prije isteka roka za podnošenje projektnih prijedloga iz točke 3.3. UzP-a.

U svrhu osiguravanja poštivanja načela jednakog postupanja prema svim Prijaviteljima, NT ne daje prethodno mišljenje vezano za postupak dodjele (prihvatljivost Prijavitelja, projekta ili određenih aktivnosti i troškova), bilo opća, bilo ona koja se odnose na konkretni projekt.

**Raspored događanja**

MINGOR/NT će organizirati informativnu radionicu na kojoj mogu sudjelovati svi potencijalni Prijavitelji. Datum, vrijeme i mjesto održavanja informativne radionice tijekom trajanja Poziva bit će objavljeni na javnom portalu sustava [eNPOO](https://fondovieu.gov.hr/portal).

**Važni indikativni vremenski rokovi**

|  |  |
| --- | --- |
| ***Rok za podnošenje upita za pojašnjenjem*** | Kontinuirano, a najkasnije 14 kalendarskih dana prije isteka roka za podnošenje projektnih prijedloga ili do trenutka podnošenja projektnog prijedloga u slučaju predaje projektnog prijedloga prije isteka roka za predaju projektnog prijedloga. |
| ***Rok za davanje pojašnjenja*** | U roku od 7 kalendarskih dana od dana zaprimanja pojedinog upita, a najkasnije 7 kalendarskih dana prije isteka roka za podnošenje projektnih prijedloga. |
| ***Podnošenje projektnih prijedloga***  | Dostava projektnog prijedloga dozvoljena je najranije od 27.06.2022. godine od 09:00 sati. |
| ***Postupak dodjele bespovratnih sredstava*** | Maksimalno 90 kalendarskih dana, računajući od prvog sljedećeg radnog dana od dana zaprimanja projektnog prijedloga do dana donošenja Odluke o financiranju. |

## Objava rezultata Poziva

Popis Korisnika s kojima je potpisan Ugovor o dodjeli bespovratnih sredstva zajedno s iznosom dodijeljenih bespovratnih sredstava bit će objavljen na javnom portalu sustava eNPOO (<https://fondovieu.gov.hr/portal>) i na mrežnoj stranici NPOO-a (<https://planoporavka.gov.hr>) u roku 10 radnih dana nakon potpisa zadnjeg Ugovora iz ovog Poziva.

Objava će uključivati minimalno sljedeće podatke:

* naziv Korisnika,
* naziv projekta i njegov referentni broj (kod projekta),
* iznos bespovratnih sredstava dodijeljenih projektu i stopu sufinanciranja (intenzitet potpora),
* kratak opis projekta.

U slučaju državnih potpora, objavljuju se podaci u opsegu i na način kako je to određeno pravilima o državnim potporama.

# POSTUPAK DODJELE

## Faze postupka dodjele bespovratnih sredstava

Projektni prijedlog mora se dostaviti (podnijeti) kroz sustav eNPOO unutar roka određenog ovim Pozivom. Zaprimanje i registracija vrši se automatski putem sustava eNPOO. Podneseni projektni prijedlog dobiva jedinstveni referentni broj (kod projekta). Postupak dodjele predstavlja sveobuhvatni postupak odabira projektnog prijedloga koji se sastoji od sljedećih faza postupka dodjele:

* **Faza 1 - Procjena projektnih prijedloga u odnosu na kriterije definirane Pozivom**
* **Faza 2 – Provjera prihvatljivosti izdataka**
* **Faza 3 - Donošenje Odluke o financiranju**

## Provođenje postupka dodjele

Projektni prijedlog koji nije uspješno prošao prvu fazu postupka dodjele, ne može se uputiti u drugu fazu postupka dodjele.

MINGOR/NT i FZOEU/PT su tijela zadužena za postupak dodjele (odabira projektnog prijedloga) koja zajedno provode fazu 1. dok je MINGOR/NT zadužen za fazu 2.

Postupak dodjele traje maksimalno 90 (devedeset) kalendarskih dana za pojedini projektni prijedlog, računajući od prvog sljedećeg radnog dana od dana zaprimanja pojedinog projektnog prijedloga do dana donošenja i objave Odluke o financiranju projektnog prijedloga. U opravdanim slučajevima, MINGOR može produljiti trajanje postupka dodjele za pojedine ili sve projektne prijedloge, o čemu NT izdaje obavijest. Projektni prijedlozi se uzimaju u obradu prema trenutku zaprimanja. Projektni prijedlog koji nije udovoljio jednoj od prethodno navedenih provjera ne može biti odabran za financiranje. O rezultatima postupka procjene, prijavitelja se obavještava obaviješću nakon svake provedene faze kroz sustav eNPOO.

**Faza 1 – Procjena projektnih prijedloga u odnosu na kriterije definirane Pozivom**

Faza I, koju provodi MINGOR/NT, sastoji se od sljedećih provjera:

* ***Administrativna provjera*** projektnih prijedloga provodi se sukladno kriterijima utvrđenima u pozivu i u Prilogu 2.1. - Obrazac administrativne provjere;
* ***Provjera prihvatljivosti Prijavitelja*** provodi se sukladno kriterijima utvrđenima u Pozivu i u Prilogu 2.2. - Kontrolna lista za provjeru prihvatljivosti;
* ***Provjera prihvatljivosti projekta i aktivnosti*** provodi se sukladno kriterijima utvrđenima u Pozivu i u Prilogu 2.3. Kontrolna lista za provjeru prihvatljivosti projekta i aktivnosti;
* ***Ocjenjivanje kvalitete*** projektnih prijedloga provodi se sukladno kriterijima odabira iz ovih uputa i u Prilog 2.4. - Obrazac za ocjenjivanje kvalitete (kriteriji odabira);
* ***Provjera prihvatljivosti izdataka*** provodi se sukladno kriterijima utvrđenima u Pozivu i u Prilogu 2.5. - Kontrolna lista za provjeru prihvatljivosti izdataka.

**Ocjenjivanje kvalitete** se provodi sukladno sljedećim kriterijima odabira:

|  | **Kriterij odabira i pitanja za kvalitativnu procjenu** | **Odgovori DA/NE**[[51]](#footnote-52) **uz izjavu / opis pripadajućih situacija** | **Referenca na izvor za provjeru** |
| --- | --- | --- | --- |
| **1.** | **Vrijednost za novac koju projekt nudi** (u kontekstu ostvarenja ciljeva PDP-a, odnosi se na kvantificirani omjer troška potrebnog za postizanje ciljanih vrijednosti pokazatelja neposrednih rezultata/rezultata, utvrđenih na razini sheme/predmetnog postupka dodjele) |
| **I. Omjer projektiranog kapaciteta postrojenja za obradu biootpada i budućih dostavljenih količina biootpada** Projektirani kapacitet postrojenja za obradu biootpada (izražen u t/god) koji je predmet ulaganja usklađen je s količinama biootpada (također u t/god) koje su dostupne na području obuhvata projekta. Prijavitelj tijekom planiranja kapaciteta postrojenja nije uzeo u obzir količine otpada koje se već obrađuju tehnološkim procesima kompostiranja i anaerobne digestije. **Pojašnjenje:** U Analizi tržišta i dostupnosti biootpada Prijavitelj je naveo i jasno opisao područje obuhvata projekta te procjenu 1) dostupnih količina (u t/god) biootpada na području obuhvata projekta 2) količina (u t/god) biootpada koje se već obrađuju i za koje je u tijeku gradnja postrojenja za obradu tehnološkim procesima kompostiranja i anaerobne digestije na području obuhvata projekta. Nadalje, Prijavitelj je naveo i jasno opisao područje obuhvata projekta, izvore podataka te metodologiju koja se koristila za procjenu. | **DA/NE** | Analiza tržišta i dostupnosti biootpada |
| *Obrazloženje ocjene:* |  |  |
| **2.** | **Financijska održivost projekta** (odnosi se na strategiju financiranja tijekom i po završetku provedbe predmetnog projekta) |
| **2.1. Osiguranje sredstava Prijavitelja za provedbu projekta** Prijavitelj je dokazao da će osigurati iz vlastitih i/ili drugih izvora sredstva za financiranje razlike između iznosa ukupnih prihvatljivih izdataka projekta te maksimalnog iznosa bespovratnih sredstava koji mogu biti dodijeljeni za financiranje prihvatljivih izdataka u okviru ovog Poziva. | **DA/NE** | Obrazac 5.Izjava prijavitelja o osiguranju vlastitog udjela sufinanciranja |
| **2.2. Financijsko-ekonomska opravdanost i održivost projekta po završetku provedbe projekta** Projektni prijedlog jasno opisuje i kvantificira financijsko-ekonomsku opravdanost i održivost projekta: omjer koristi i troškova je veći od 1, ekonomska neto sadašnja vrijednost (ENPV) je pozitivna i kumulirani neto novčani tijek je pozitivan na razini ukupnog referentnog razdoblja. | **DA/NE** | Analiza troškova i koristi |
| *Obrazloženje ocjene:* |  |  |
| **3.** | **Provedbeni kapaciteti** **Prijavitelja** i, ako je primjenjivo, partnera (uključuju aspekte financijskih, stručnih, iskustvenih i administrativnih kapaciteta) |
| **3.1. Tehnički i stručni kapacitet za provedbu projekta**Prijavitelj ima odgovarajuće vlastite kapacitete za provedbu projekta i/ili će osigurati vanjski projektni tim za provedbu projekta (voditelj projekta s najmanje 2 godine radnog iskustva u vođenju projekata i osoba za računovodstvo, financije i administraciju s najmanje 1 godine radnog iskustva). | **DA/NE** | Obrazac 1.Prijavni obrazac |
| *Obrazloženje ocjene:* |  |  |
| **4.** | **Dizajn i zrelost projekta** (odnosi se na (1) utvrđivanje potrebe odnosno problemskog stanja koje projekt rješava te opis željenog stanja, (2) internu intervencijsku logiku projekta i provjerljivost pokazatelja kojima se treba potvrditi ostvarenje ciljanih vrijednosti – pokazatelji moraju biti racionalni, odgovarajuće vrste i iz pouzdanih izvora, i (3) spremnost za početak provedbe svih odgovarajućih komponenti projekta; obuhvaća pravne, tehničke i organizacijske aspekte |
| **4.1. Administrativni napredak/zrelost projekta za početak provedbe**a) U slučaju Projekta koji predviđa ulaganje u postrojenje za recikliranje, a čije aktivnosti zahtijevaju ishođenje građevinske dozvole Prijavitelj posjeduje:* važeću i pravomoćnu lokacijsku dozvolu koja glasi na Prijavitelja i
* ovjereni glavni projekts ovjerenim troškovnikom,

ili* pravomoćnu građevinsku dozvolu koja glasi na Prijavitelja, uključujući ovjereni glavni projekt s ovjerenim troškovnikom.
1. U slučaju Projekta koji predviđa ulaganje u postrojenje za recikliranje, a čije aktivnosti ne zahtijevaju ishođenje građevinske dozvole Prijavitelj posjeduje:
* uporabnu dozvolu za postojeću građevinu u kojoj se obavlja postupak gospodarenja otpadom i
* važeći akt za obavljanje djelatnosti gospodarenja otpadom
1. U slučaju Projekta koji predviđa ulaganje u izgradnju i opremanje novih postrojenja za proizvodnju OIE Prijavitelj posjeduje:
* važeću i pravomoćnu lokacijsku dozvolu koja glasi na Prijavitelja i
* ovjereni glavni projekts ovjerenim troškovnikom,

ili* pravomoćnu građevinsku dozvolu koja glasi na Prijavitelja, uključujući ovjereni glavni projekt s ovjerenim troškovnikom.
 | **DA/NE** | **a)** važeća i pravomoćna lokacijska dozvola i ovjereni glavni projekts troškovnikomilipravomoćna građevinska dozvola i ovjereni glavni projekt s ovjerenim troškovnikom**b)** uporabna dozvola i važeći akt za obavljanje djelatnosti gospodarenja otpadom**c)** važeća i pravomoćna lokacijska dozvola i ovjereni glavni projekts troškovnikomilipravomoćna građevinska dozvola i ovjereni glavni projekt s troškovnikom |
| **4.2. Administrativni napredak/zrelost projekta za početak provedbe**Prijavitelj je u sklopu projektnog prijedloga dostavio nacrt dokumentacije o nabavi za aktivnosti uspostave postrojenja za obradu biootpada  | **DA/NE** | Nacrt dokumentacije o nabavi |
| **4.3. Status imovinsko-pravnih odnosa**Prijavitelj ima riješene imovinsko-pravne odnose (vlasništvo ili pravo građenja) za katastarske čestice u obuhvatu zahvata postrojenja za obradu biootpada. U slučaju Projekta koji predviđa ulaganje u postrojenje za recikliranje, a čije aktivnosti ne zahtijevaju ishođenje građevinske dozvole, Prijavitelj posjeduje vlasnički list kojim se dokazuje vlasništvo ili pravo građenja ili dokaz o pravu raspolaganja građevinom u kojoj se obavlja postupak gospodarenja otpadom u trajanju od minimalno 5 godina nakon završnog plaćanja Korisniku po Ugovoru. | **DA/NE** | Vlasnički list kojim se dokazuje vlasništvo ili pravo građenja ili dokaz o raspolaganju građevinom  |
| **4.4. Raspored provedbe projekta**Projektni prijedlog jasno opisuje vremenski raspored provedbe projekta odnosno projektnih elemenata. | **DA/NE** | Obrazac 1. Prijavni obrazac |
| *Obrazloženje ocjene:* |  |  |
| **5** | **Promicanje održivog razvoja** (odnosi se na promicanje cilja EU za očuvanjem, zaštitom i unaprjeđenjem zaštite okoliša teuključuje aspekte promicanja korištenja obnovljivih izvora energije, i/ili unaprjeđenja energetske učinkovitosti i/ili smanjenja korištenja prirodnih resursa) |
| **5.1. Minimalni broj planiranih izobrazno – informativnih aktivnosti koje doprinose podizanju svijesti javnosti o odvojenom sakupljanju otpada, oporabi, recikliranju otpada i ponovnoj uporabi**Projekt obuhvaća minimalno 2 aktivnosti podizanja svijesti javnosti (ref. Program izobrazno – informativnih aktivnosti o održivom gospodarenju otpadom). | **DA/NE** | Obrazac 1.Prijavni Obrazac |
| **5.2. Doprinos povećanju stope recikliranja: povećanje stope obrade biootpada na lokalnoj / regionalnoj / nacionalnoj razini** Provedbom projekta osigurat će se preduvjeti da se poveća stopa obrade odvojeno sakupljenog biootpada i to kompostiranjem ili anaerobnom digestijom. **Pojašnjenje:** Prijavitelji su dužni izraziti doprinos projekta povećanju stope obrade odvojeno sakupljenog biootpada u jedinici t/god. | **DA/NE** | Obrazac 1.Prijavni Obrazac  |
| **5.3. Doprinos smanjenju biorazgradivog otpada u miješanom komunalnom otpadu**Projektni prijedlog sadrži projekciju smanjenja količina biootpada odloženog na odlagališta tijekom prve kalendarske godine nakon ishođenja akta ili izmjene postojećeg akta za obavljanje djelatnosti gospodarenja otpadom.  | **DA/NE** | Obrazac 1.Prijavni Obrazaci Analiza tržišta i dostupnosti biootpada |
| *Obrazloženje ocjene:* |  |  |
| **Bodovni prag (minimalna ocjena) na razini projekta**[[52]](#footnote-53) | **Svi odgovori DA** |

Nakon provedene faze 1 postupka dodjele, NT obavještava Prijavitelja o rezultatima navedene faze.

**Faza 2 - Provjera prihvatljivosti izdataka**

Provjera prihvatljivosti izdataka provodi se sukladno kriterijima utvrđenima u Pozivu i u Prilogu 2.5. - Kontrolna lista za provjeru prihvatljivosti izdataka, a ovu fazu provodi FZOEU/PT.

**Faza 3 - Donošenje Odluke o financiranju**

Odluka o financiranju se donosi za projektne prijedloge koji su udovoljili svim kriterijima u i prethodnoj fazi postupka dodjele. Odluka o financiranju se ne može donijeti prije isteka roka mirovanja ili dostavljene Izjave o odricanju od prava na prigovor potpisane od strane prijavitelja. Odluku o financiranju donosi čelnik tijela NT, po isteku roka za prigovor ili po dostavi izjave o odricanju od prava na prigovor potpisanu od strane Prijavitelja.

Prije donošenja Odluke o financiranju provjeravaju se preduvjeti za donošenje Odluke o financiranju (ako je primjenjivo), a MINGOR (NT) može i provjeriti je li došlo do promjena ili okolnosti koje bi možebitno odgodile donošenje Odluke o financiranju ili utjecale na ispravnost dodjele. Prijavitelj je obvezan o svakoj promjeni odnosno okolnostima, koje bi mogle odgoditi uvrštavanje projektnog prijedloga u Odluku o financiranju ili utjecati na ispravnost dodjele, bez odgode obavijestiti nadležno tijelo.

MINGOR će kao davatelj *de minimis* potpore prije dodjele potpore (prije donošenja Odluke o financiranju) pisanim putem obavijestiti uspješnog Prijavitelja o predviđenom iznosu potpore, kao i o tome da je korisnik *de minimis potpore*, te će zatražiti od Prijavitelja dostavu ažurirane Izjava o korištenim *de minimis* potporama male vrijednosti za prijavitelja i pojedinačno za svako povezano poduzeće koje čini „jednog poduzetnika“ (sukladno definiciji iz članka 2., stavka 2., *de minimis* Uredbe) (Obrazac 7. ovog Poziva) kako bi MINGOR bilo u mogućnosti provjeriti može li se Prijavitelju dodijeliti *de minimis* potpora.

Odluka o financiranju predstavlja trenutak dodjele potpore, a s obzirom na to da donošenjem Odluke o financiranju prijavitelj stječe zakonsko pravo na potporu. Dodijeljene državne potpore u sklopu ovog UzP se unose u Registar državnih potpora Ministarstva financija.

Donošenjem Odluke o financiranju završava postupak dodjele bespovratnih sredstava te se pristupa postupku ugovaranja za odabrane projektne prijedloge.

NT obavještava Prijavitelja da je njegov projektni prijedlog odabran za financiranje, obaviješću koja sadržava Odluku o financiranju i informacije o daljnjem postupanju.

Odluka o financiranju sadržava sljedeće podatke:

* 1. pravni temelj za donošenje Odluke;
	2. naziv, adresu i OIB prijavitelja, i ako je primjenjivo, Partnera;
	3. naziv i referentni broj projektnog prijedloga;
	4. najviši iznos sredstava za financiranje prihvatljivih izdataka projekta;
	5. stopa sufinanciranja (intenzitet potpore);
	6. tehnički podaci o klasifikacijama Državne riznice i kodovima alokacija;
	7. ako je primjenjivo, druge elemente koji se odnose na financiranje (primjerice u odnosu na državne potpore).

S obzirom da se putem predmetnog Poziva dodjeljuje državna potpora, smatra se da je donošenjem Odluke o financiranju prijavitelj stekao zakonsko pravo na potporu.

NT kao nadležno tijelo za donošenje Odluke o financiranju zadržava pravo ne dodijeliti sva raspoloživa financijska sredstva u predmetnom PDP.

**Odredbe vezane uz dodatna pojašnjenja tijekom postupka dodjele**

**Pojašnjenja tijekom postupka dodjele**

U bilo kojoj fazi tijekom postupka dodjele, NT i PT može, ako u projektnom prijedlogu dostavljeni podaci nisu jasni, ili je uočena neusklađenost u dostavljenim podatcima, koja objektivno onemogućava provedbu postupka dodjele, od prijavitelja zahtijevati pojašnjenja s naznakom da, ako se ne postupi u skladu sa zahtjevom i u zahtijevanom roku, projektni prijedlog se može isključiti iz postupka dodjele. Prema svim prijaviteljima se postupa na jednak način, u skladu s načelom jednakog postupanja. Svaki prijavitelj odgovoran je za pripremanje projektnog prijedloga u skladu s uvjetima Poziva te se pojašnjavanje ne odnosi na to da sustav provedbe i praćenja za NPOO priprema ili usklađuje umjesto prijavitelja pojedine dijelove projektnog prijedloga niti se postupak pojašnjavanja provodi ako aktivnosti nisu razmjerne cilju koji se nastoji postići, a manjkavost projektnog prijedloga (nedostatak potrebnih dokumenata/podataka kao i njihova nepotpunost ili netočnost) je takva da nije razmjerno provoditi postupak pojašnjavanja.

**Dostupnost informacija**

Prijavitelj može uputiti zahtjev za dostavom informacija nadležnom tijelu o statusu njegovog projektnog prijedloga na način definiran u obavijesti nadležnog tijela koja se upućuje Prijavitelju na kraju svake faze postupka dodjele. Nadležno tijelo odgovara na zahtjev u roku od 15 (petnaest) kalendarskih dana od dana primitka zahtjeva. Zahtjev Prijavitelja za dostavom informacija ne odgađa početak sljedeće faze postupka dodjele. U odnosu na sve druge informacije, primjenjuju se propisi kojima se uređuje pravo na pristup informacijama. Zahtjev Prijavitelja za dostavom informacijama ne smatra se prigovorom na rezultate postupka dodjele ili bilo koje pojedine faze postupka dodjele.

**Povlačenje projektnog prijedloga**

Do trenutka potpisivanja Ugovora, u bilo kojoj fazi postupka dodjele, Prijavitelj putem pisane obavijesti nadležnom tijelu ili kroz sustav eNPOO može povući svoj projektni prijedlog iz postupka dodjele.

|  |
| --- |
| ***Napomena:*** *Prijavitelj je obvezan o svakoj promjeni odnosno okolnostima, koje bi mogle odgoditi uvrštavanje projektnog prijedloga u Odluku o financiranju ili utjecati na ispravnost dodjele, bez odgode obavijestiti nadležna tijela.* |

## Prigovori

U postupcima dodjele bespovratnih sredstava, ako nisu zadovoljni ishodom postupka, prijavitelji imaju pravo podnijeti prigovor u roku 8 radnih dana od dana dostave obavijesti (obavijest o isključenju, obavijest o uspješnoj provedenoj fazi dodjele ili obavijest o odabiru za financiranje), zbog sljedećih razloga:

* povrede postupka opisanog u ovim Uputama i dokumentaciji predmetnog Poziva,
* povrede načela jednakog postupanja, načela zabrane diskriminacije, načela transparentnosti, načela razmjernosti, načela sprječavanja sukoba interesa, načela tajnosti postupka dodjele bespovratnih sredstava

Prigovor se podnosi nadležnom tijelu za prigovore, NT, na adresu: Ministarstvo gospodarstva i održivog razvoja, Radnička cesta 80, 10000 Zagreb ili osobno predajom u pisarnicu tijela nadležnog za rješavanje prigovora.

O prigovoru rješava tijelo državne uprave nadležno za prigovore u roku 30 radnih dana od dana zaprimanja.

O prigovoru odlučuje čelnik NT rješenjem na temelju prijedloga Komisije za razmatranje prigovora (u nastavku teksta: Komisija). Rješenje čelnika NT dostavlja se podnositelju prigovora.

Odluka o prigovoru se donosi u obliku upravnog rješenja te se protiv istoga može pokrenuti upravni spor pred Upravnim sudom u roku od 30 dana od dana dostave rješenja.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku obavijesti na koju se podnosi, naziv/ime i prezime te adresu prijavitelja, ime i prezime te adresu osobe ovlaštene za zastupanje ako je prijavitelj ima (uključujući punomoć), naziv i referentni broj Poziva, razloge prigovora, potpis prijavitelja ili osobe ovlaštene za zastupanje, naznaku statusa potpisnika prigovora koji ga ovlašćuje na zastupanje prijavitelja (direktor, prokurist, član Uprave itd.) pečat trgovačkog društva prijavitelja i dokumentaciju kojom dokazuje navode iznijete u prigovoru. Teret dokazivanja navedenih činjenica je na prijavitelju.

Prigovor dostavljen izvan roka, podnesen od neovlaštene osobe (osobe koja nije prijavitelj ili nije ovlaštena od strane prijavitelja) te nedopušten, odbacuje se rješenjem.

Da bi se o prigovoru moglo odlučiti, isti mora sadržavati najmanje:

• podatke o prijavitelju,

• naziv i referentnu oznaku Poziva,

• brojčanu oznaku i datum Obavijesti o statusu projektnog prijedloga

• razloge prigovora,

• potpis prijavitelja ili ovlaštene osobe prijavitelja,

• pečat, ako je primjenjivo,

• naznaku statusa potpisnika prigovora koji ga ovlašćuje na zastupanje prijavitelja (direktor, prokurist, član Uprave),

• punomoć za podnošenje prigovora, ako je primjenjivo.

Nadležno tijelo rješava o prigovoru u roku od 30 (trideset) radnih dana od dana zaprimanja od primitka potpune dokumentacije od nadležnog PT-a. Potpunom dokumentacijom smatra se dokumentacija koja je dostatna za donošenje rješenja o prigovoru.

Kada prigovor sadržava kakav nedostatak koji onemogućuje da bi se po njemu moglo postupiti, odnosno ako je nerazumljiv ili nepotpun, Komisija će pozvati podnositelja da prigovor ispravi, odnosno dopuni u skladu s danom uputom i u tu svrhu mu vratiti prigovor. Ako prigovor bude ispravljen, odnosno dopunjen i predan Komisiji u roku određenom za dopunu ili ispravak, smatrat će se da je podnesen onog dana kada je prvi put bio podnesen. Smatrat će se da je prigovor povučen ako ne bude vraćen u određenom roku i ispravljen u skladu s dobivenom uputom, a ako bude vraćen bez ispravka odnosno dopune slijedom čega se po istom ne može postupiti, odbacit će se rješenjem.

Prijavitelj koji smatra da su postupanjem nadležnog tijela u postupku dodjele bespovratnih sredstava povrijeđena njegova prava ili pravni interesi, može radi zaštite svojih prava ili pravnih interesa, izjaviti prigovor zbog: povrede načela dodjele bespovratnih sredstava; povrede postupka opisanog u dokumentaciji postupka dodjele bespovratnih sredstava

##  Ugovaranje

Po donošenju Odluke o financiranju od strane NT, PT priprema Ugovor s uspješnim Prijaviteljem, budućim Korisnikom, u skladu s Prilogom 1 ovog Poziva. NT će prilikom obavještavanja Prijavitelja o donesenoj Odluci o financiranju, obavijestiti Prijavitelja o dokumentaciji koju je potrebno dostaviti kao preduvjet za potpisivanje Ugovora, te mu za to ostaviti primjeren rok.

Nadležno tijelo PT osigurava da Prijavitelj prije potpisivanja bude upoznat s odredbama Ugovora.

Rok za pripremu i potpisivanje Ugovora, koji iznosi maksimalno 30 (trideset) dana od datuma dostave obavijesti o donošenju Odluke o financiranju, može se produžiti na zahtjev Prijavitelja, uz prethodnu suglasnost KT-a, u opravdanim slučajevima koji su uzrokovani događajima izvan utjecaja nadležnog tijela i Korisnika.

Kroz sustav eNPOO se obavještava Korisnika da će se u slučaju nepotpisivanja Ugovora o dodjeli bespovratnih sredstava, njegovo potpisivanje otkazati u roku koji odredi nadležno tijelo.

Ugovor stupa na snagu tek kada ga potpiše zadnja ugovorna strana te je na snazi do izvršenja svih obaveza ugovornih strana. Prije potpisivanja Ugovora, Prijavitelj/Korisnik mora dostaviti Izjavu, koji je potpisao on ili za to ovlaštena osoba, kojom potvrđuje da u odnosu na podatke dostavljene u projektnom prijedlogu, nisu nastupile promjene koje bi utjecale na ispravnost postupka dodjele bespovratnih sredstava (primjerice, da u međuvremenu od podnošenja projektnog prijedloga nije dobio potporu male vrijednosti ili da nije nastupio stečaj, ili slično) te da su provedbeni kapaciteti Prijavitelja nepromijenjeni.

Prije potpisivanja Ugovora o dodjeli bespovratnih sredstva, pojašnjenja, prilagodbe ili manje korekcije na način da se kontaktira Korisnik i s njime dogovore izmjene, mogu se unijeti u opis projekta u onoj mjeri u kojoj neće dovesti u pitanje Odluku o financiranju ili biti u suprotnosti s načelom jednakog postupanja prema svim Prijaviteljima. Izmjene u projektu ne smiju ni u kojem slučaju dovesti do povećanja iznosa bespovratnih sredstava ni postotka sufinanciranja utvrđenih Odlukom o financiranju.

Ugovor se sastoji od dijelova pobrojanih u članku 13. Priloga 1.1. ovog Poziva, od kojih se dijelovi: Ugovor o dodjeli bespovratnih sredstava za projekte koji se financiraju iz Mehanizma za oporavak i otpornost, Opis i proračun Projekta te Opći uvjeti koji se primjenjuju na projekte financirane iz Mehanizma za oporavak i otpornost ispisuju, dok se preostali prilozi ne ispisuju, već su dostupni u sustavu eNPOO. Korisnik potpisom ispisanog dijela Ugovora potvrđuje da se upoznao te da je razumio uvjete Ugovora koji su mu u cjelovitom obliku dostupni putem sustava eNPOO, te da na njih pristaje.

U slučaju da Korisnik ne potpiše Ugovor o dodjeli bespovratnih sredstava u roku koji odredi nadležno tijelo, osim ako to nije opravdano (u slučaju više sile), nadležno tijelo o takvom otkazivanju njegova potpisivanja obavještava pisanim putem Korisnika i PT kroz sustav eNPOO.

# ODREDBE KOJE SE ODNOSE NA PROVEDBU PROJEKTA

## Razdoblje provedbe projekta

Pod razdobljem provedbe projekta podrazumijeva se datum početka obavljanja aktivnosti i predviđenog završetka obavljanja aktivnosti provedbe projekta. Razdoblje provedbe projekta bit će definirano u Uvjetima Ugovora (Prilog 1 ovog Poziva).

Razdoblje provedbe projekta traje od početka obavljanja aktivnosti projekta, a najranije počevši od 1. veljače 2020. godine, do završetka obavljanja predmetnih aktivnosti, a najduže do inicijalno planirano 30. rujna 2025. godine.

|  |
| --- |
| ***Napomena:*** *Odobrenje financiranja aktivnosti projekta koje su započele ili su već dovršene te s njima povezanih troškova moguće je pod uvjetom da se radi o prihvatljivim kategorijama aktivnosti te s njima povezanih troškova, a koji su ostvareni tijekom razdoblja provedbe projekta (najranije od 1. veljače 2020. godine). Predmetno odobrenje uvjetovano je i s poštivanjem (sukladnošću) sa svim ostalim relevantnim kriterijima prihvatljivosti navedenim u ovom Pozivu.* *Skreće se posebna pažnja na pravila koja proizlaze iz članka 6. Uredbe 651/2014 o učinku poticaja prema kojem radovi koje se prijavljuju prema Programu dodjele državnih potpora potpora i Programu dodjele de minimis potpora ne smiju započeti prije prijave projektnog prijedloga na Poziv. Početak radova se u skladu s člankom 2. točkom 23. Uredba 651/2014 smatra početak građevinskih radova povezanih s ulaganjem ili prva zakonski obvezujuća obveza za naručivanje opreme ili bilo koja druga obveza koja ulaganje čini neopozivim, ovisno što nastupi prije. Kupnja zemljišta i pripremni radovi, primjerice ishođenje dozvola i izrada Analize tržišta i dostupnosti biootpada i Analize troškova i koristi, ne smatraju se početkom radova. U slučaju preuzimanja „početak radova“ znači trenutak stjecanja imovine koja je izravno povezana s stečeno poslovnom jedinicom. Aktiviranje radova po građevinskoj dozvoli ne smatra se nužno početkom građevinskih radova povezanih s ulaganjem ukoliko se radi o manjim radovima koji nisu nužno povezani niti izravno uvjetuju početak radova povezanih s ulaganjem. U tom slučaju, oni se smatraju kao pripremi radovi a ne kao „početak radova“ pod uvjetom da je ispunjen uvjet nepostojanja obveze koja ulaganje čini neopozivim.*  |

Napominjemo da se odredba o prihvatljivosti financiranja projektnih aktivnosti koje su započele ili su već dovršene odnosi isključivo na troškove provedbe koji su plaćeni iz (vlastitih) sredstava Prijavitelja (iz točke 2.1. UzP-a). Troškovi provedbe takvih aktivnosti plaćenih iz drugih izvora osim vlastitih sredstava Prijavitelja nisu prihvatljivi (npr. iz sredstava Fonda za zaštitu okoliša i energetsku učinkovitost). Prijavitelj mora biti spreman započeti s provedbom aktivnosti projekta, uključujući pokretanje postupaka (javne) nabave relevantnih za pravovremenu provedbu aktivnosti, u skladu s planom aktivnosti u Prijavnom obrascu i ostaloj projektnoj dokumentaciji.

## Nabava

Kod podnošenja projektnog prijedloga i tijekom provedbe projekta Prijavitelj/Korisnik se mora pridržavati postupaka nabave utvrđenih u dokumentaciji Poziva te Uvjetima Ugovora (Prilog 1 ovog Poziva).

Prijavitelji/Korisnici koji su obveznici Zakona o javnoj nabavi (NN, br. 120/16; u daljnjem tekstu: ZJN), primjenjuju ZJN na postupke nabave u okviru projekta. Ako Prijavitelji/Korisnici nisu obveznici ZJN-a, za provođenje postupaka nabave u okviru projekta primjenjuje se Prilog 1.5 ovog Poziva, Postupci nabave za osobe koje nisu obveznici ZJN-a.

Troškovi koji uključuju nabavu bit će prihvatljivi samo pod uvjetom da je nabava provedena u skladu s ovim postupcima, odnosno njihovo nepridržavanje odrazit će se na prihvatljivost izdataka, a PT prilikom provjere ZNS-a koje tijekom provedbe projekta podnosi Korisnik, može proglasiti vezane troškove neprihvatljivima.

Kod podnošenja projektnog prijedloga i tijekom provedbe projekta prijavitelj/korisnik se mora pridržavati postupaka nabave utvrđenih u UzP-u.

Troškovi projekata koji uključuju nabavu mogu biti prihvatljivi samo pod uvjetom da je nabava provedena u skladu sa svim načelima i pravilima utvrđenima u UzP-u

Svi postupci nabave provedeni u okviru prijavljenog projekta, a prije datuma stupanja Ugovora o dodjeli bespovratnih sredstva na snagu, također moraju biti provedeni sukladno svim načelima i pravilima ZJN-a ili ako korisnici nisu obveznici ZJN, sukladno odredbama Pravila o provedbi postupaka nabava za neobveznike Zakona o javnoj nabavi i načelima i pravilima propisanim u UzP-u, kako bi se mogli smatrati prihvatljivim. FZOEU/PT će izvršiti ex-post kontrolu provedenog postupka javne nabave.

Nepridržavanje ovih postupaka odrazit će se na prihvatljivost izdataka, a PT prilikom provjere zahtjeva za nadoknadom sredstava koje tijekom provedbe projekta podnosi korisnik, može proglasiti vezane troškove neprihvatljivima.

## Provjere upravljanja projektom

Nakon potpisivanja Ugovora, NT prati postiže li projekt utvrđene ciljeve i rezultate, dok je PT odgovoran provjeravati provodi li se projekt u skladu s Ugovorom.

Provjere upravljanja projektom uključuju:

* pregled plana nabave;
* provjere ispravnosti ZNS-ova (ispravnost iznosa i stope financiranja), uključujući:
	+ provjere prihvatljivosti troškova (usklađenost s nacionalnim pravilima prihvatljivosti i pravilima prihvatljivosti Unije);
	+ provjere da je trošak stvarno nastao kod Korisnika i da je plaćen (ako je primjenjivo) i ispravnosti ZNS-a;
	+ provjere usklađenosti postupaka nabave u okviru projekta s primjenjivim pravilima javne nabave ili nabave koju provode korisnici koji nisu obveznici ZJN-a;
* provjere dokaza o izvršenim plaćanjima i odgovarajućeg revizijskog traga;
* provjere statusa provedbe projekta;
* provjere usklađenosti s pravilima o državnim potporama;
* provjere usklađenosti s pravilima o održivom razvoju, i zahtjevima koji se odnose na jednake mogućnosti i nediskriminaciju;
* provjere poštivanja pravila EK-a i nacionalnih pravila o informiranju i vidljivosti (promidžbi);
* provjere na licu mjesta;
* financijsko zaključenje projekta i
* provjere projekta nakon dovršetka njegove provedbe (provjere trajnosti projekta, neto prihoda i pokazatelja).

NT i PT mogu, u svrhu praćenja napretka provedbe projekata, od Korisnika zahtijevati dostavu redovnih ili *ad hoc* izvješća o provedbi projekata, ostvarivanju pokazatelja, primjeni horizontalnih načela ili drugim informacijama potrebnima za izvještavanje ili provedbu i vrednovanje NPOO-a.

NT, PT, kao i bilo koji vanjski revizor ovlašten od strane navedenih tijela, kada ocijene potrebnim, mogu obaviti nenajavljenu provjeru na licu mjesta, neovisno jedan o drugom. O namjeri nisu dužni obavijestiti Korisnika.

U razdoblju od 5 godina nakon završnog plaćanja Korisniku po Ugovoru, PT ima pravo provjeravati trajnost operacija, postizanje učinka, pokazatelje rezultata, sprečavanje prekomjernog financiranja, korištenje imovine u skladu s Ugovorom, usklađenost operacije s horizontalnim politikama EU-a itd.

Prilikom provjere statusa provedbe projekta posebno će se provjeravati ostvarenje postignuća rezultata i pokazatelja projekta u skladu s ciljanim vrijednostima utvrđenima u Ugovoru. U slučaju da korisnik ne ostvari planiranu razinu pokazatelja, PT ima pravo od korisnika zatražiti izvršenje povrata sredstava sukladno pravilima o financijskim korekcijama.

*Napomena*: Provjera usklađenosti projekta s načelom „Ne nanosi bitnu štetu“ također će biti predmet provjere tijekom provedbe projekta, a ne samo kao dio provjere prihvatljivosti projektnog prijedloga.

## Podnošenje zahtjeva za predujmom/nadoknadom sredstava

Mogućnosti i uvjeti za podnošenje Zahtjeva za predujmom/nadoknadom sredstava i korištenje predujma određeni su u Ugovoru (Prilog I ovog Poziva).

Korisnik ima pravo podnijeti zahtjev za predujmom čiji iznos može iznositi najviše 20% od ukupno odobrenih bespovratnih sredstava po projektu i to isključivo za aktivnosti koje uključuju nabavu opreme i/ili radove. Zahtjev za predujmom podnosi u trenutku kada ima potpisan ugovor s dobavljačem/izvođačem te definiran datum dospijeća računa. U slučaju da potražuje iznos predujma veći od iznosa računa potrebno je, uz potpisani ugovor i račun, dostaviti PT i terminsko-financijski plan izvođača kojim opravdava isplatu većeg iznosa.

Uvjet za isplatu predujma je dostava PT garancije za pravdanje predujma na iznos predujma s rokom trajanja (pravdanja) predujma, a koja je u skladu s Prilogom 3 ovog Poziva.

Isplata prihvatljivih izdataka iz bespovratnih sredstava Korisniku vršit će se „metodom nadoknade.“

**„Metoda nadoknade“** odnosno postupak potraživanja plaćenih troškova podrazumijeva da Korisnik na temelju dokaza o izvršenoj uplati podnosi ZNS nastalih i u cijelosti plaćenih prihvatljivih troškova.

Korisnik podnosi ZNS, koji uključuje Izvješće o napretku provedbe projekta u roku od 15 (petnaest) dana od isteka svaka 3 (tri) mjeseca od sklapanja Ugovora o dodjeli bespovratnih sredstava. Korisnik može podnijeti ZNS i češće od navedenog ako se za tim ukaže potreba te ukoliko je iznos koji se potražuje u sklopu ZNS-a minimalno 1% ukupne vrijednosti projekta, ali ne češće od svakih 30 (trideset) dana.

Ako se sredstva potražuju retroaktivno (ograničeno za aktivnosti koje su započele prije stupanja na snagu Ugovora o dodjeli bespovratnih sredstava ako razdoblje provedbe i razdoblje prihvatljivosti počinje prije stupanja na snagu Ugovora o dodjeli bespovratnih sredstava), ona moraju biti uključena u prvi ZNS koji podnosi Korisnik. Korisnik može dostaviti prvi ZNS danom stupanja Ugovora na snagu, a najkasnije u roku od 15 (petnaest) dana od isteka prva tri mjeseca od datuma potpisivanja Ugovora o dodjeli bespovratnih sredstava.

Korisnik podnosi Završni ZNS FZOEU/PT u roku od 30 (trideset) dana od isteka razdoblja provedbe projekta.

Rok za izvršenje plaćanja Korisniku je 15 (petnaest) dana od dana isteka roka za pregled predmeta obveze (zahtjeva za predujam/zahtjeva za nadoknadu sredstava/završnog zahtjeva za nadoknadu sredstava). Isplate Korisniku vrše se u kunama.

Detaljnije odredbe koje se odnose na mogućnosti i uvjete za podnošenje ZNS-a određeni su u Ugovoru o dodjeli bespovratnih sredstava (Prilog 1 ovog Poziva).

## Povrat sredstava

Ako postoji opravdana sumnja ili je utvrđeno da je ugroženo izvršavanje Ugovora značajnim nepravilnostima, NT može obustaviti plaćanja, odnosno ako je navedeno utvrđeno, obustaviti plaćanja i/ili zahtijevati povrat plaćenih iznosa razmjerno težini utvrđenih nepravilnosti. Razlozi i osnova za pokretanja postupka obustavljanja plaćanja i povrata sredstava bit će definirani Ugovorom.

Svaki projekt podliježe postupku povrata sredstava u slučaju nepoštivanja zahtjeva koji se odnose na sposobnost Korisnika, učinkovito korištenje sredstava i trajnost projekta (točka 2.5. UzP-a).

Osnove za pokretanje postupka povrata mogu biti:

* Odluka o otkrivenoj nepravilnosti vezanoj uz dodijeljena bespovratna sredstva
* Odluka o povratu nenamjenski korištenog predujma plaćenog Korisniku za provedbu projekata
* Odluka o povratu predujma kojeg je Korisnik zahtijevao u prvom tromjesečju provedbe projekta u slučaju kada Korisnik ne započne s provedbom projekta i u roku od 90 (devedeset) dana od dana primitka predujma ne nastanu nikakvi troškovi
* Odluka o raskidu Ugovora
* Naknadno utvrđenje da je Korisniku isplaćen iznos bespovratnih sredstava koji mu ne pripada
* Odluka o povratu potpore koja je utvrđena nezakonitom i nespojivom s unutarnjim tržištem.

## Revizije projekta

Imovina koja je stečena u Projektu mora se koristiti u skladu s Opisom Projekta koji će biti sastavni dio Ugovora o dodjeli bespovratnih sredstava (Prilog 1 ovog Poziva).

Detaljnije odredbe koje se odnose na reviziju, imovinu i osiguranje bit će određene u Ugovoru o dodjeli bespovratnih sredstava (Prilog 1 ovog Poziva).

## Informiranje i vidljivost

Korisnik će se pridržavati zahtjeva vezanih za informiranje i vidljivost navedenih u Ugovoru i njegovim prilozima. Korisnikje posebno dužan poduzeti sve potrebne korake kako bi objavio činjenicu da EU sufinancira projekt te da je projekt koji se provodi u sklopu NPOO-a.

Potrebno je osigurati mjere vidljivosti kako bi se osiguralo pružanje koherentnih, djelotvornih i razmjernih ciljanih informacija različitoj publici, među ostalima medijima i javnosti.

Korisnik je dužan vezano za obveze **vidljivosti** projekata financiranih u okviru NPOO-a, sukladno Uredbi RRF-a, gdje je to primjenjivo, ispravno i vidljivo provesti mjere vidljivosti u svim komunikacijskim aktivnostima na razini projekta i na razini države članice, koristeći izjavu o financiranju *(koja glasi: „Financira Europska unija – NextGenerationEU”),* uzimajući u obzir i:

* Kada se prikazuje zajedno s drugim logotipom, amblem Europske unije mora biti prikazan barem jednako istaknuto i vidljivo kao i drugi logotipi. Amblem mora ostati zaseban i odvojen i ne može se mijenjati dodavanjem drugih vizualnih oznaka, brendova ili teksta. Osim ovog amblema, nikakav drugi vizualni identitet ni logotip ne smiju se koristiti za isticanje potpore EU.
* Kada je to primjenjivo, država članica dužna je navesti sljedeće odricanje od odgovornosti: „*Financira Europska unija – NextGenerationEU. Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih*.”

Amblemi i izjava dostupni su na linku:

<https://ec.europa.eu/regional_policy/en/information/logos_downloadcenter/>

Generator uzoraka: <https://www.euinmyregion.eu/generator>

Osim mjera informiranja i vidljivosti koje Korisnik samostalno poduzima u okviru projekta, korisnik je obavezan odazvati se na pozive NT i PT za sudjelovanje na organiziranim događanjima informiranja i vidljivosti.

## Zaštita osobnih podataka

Zaštita osobnih podataka temelji se na Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) te odredbama Zakona o provedbi Opće uredbe o zaštiti podataka (NN 42/18).

Osobni podaci koji se prikupljaju u okviru projektnog prijedloga su podaci prijavitelja, odnosno osobe ovlaštene za zastupanje prijavitelja (opći podaci - ime, prezime, OIB, e-mail adresa, broj telefona). U postupku dodjele primjenjuje se načelo zaštite osobnih podataka u vidu nedostupnosti podataka, kao javnih podataka, koji se odnose na imena osoba koje su uključene u provedbu postupka dodjele kao i imena vanjskih ocjenjivača. U provedbi Ugovora o dodjeli bespovratnih sredstava prikupljaju se i podaci dionika u provedbi navedenog ugovora (ime, prezime, OIB, plaća te ostali podaci koji se dostavljaju u sklopu provedbe projekta u obliku priloženih dokumenata u izvještajima, ukoliko se povezani troškovi nadoknađuju kroz predmetni ugovor). Navedeni osobni podaci obrađuju se u svrhu izrade i podnošenja projektnog prijedloga, provedbe postupka dodjele bespovratnih sredstava, sklapanja i izvršavanja ugovora o dodjeli bespovratnih sredstava, provedbe revizije projekta.

1. Prijavom na Poziv Prijavitelj pristaju i osiguravaju da se osobni podatci koji se dostavljaju u okviru projektnog prijedloga, kao i drugi podatci koji se mogu smatrati osobnim podatcima koje Prijavitelj dostavlja tijelima sustava upravljanja i kontrole NPOO-a u svrhu učinkovite provedbe postupka dodjele bespovratnih sredstava, izvršavanja ugovora o dodjeli bespovratnih sredstava te provedbe revizije (potonje u odnosu na sve zaprimljene projektne prijedloge u okviru Poziva), u tu svrhu obrađuju, koriste i razmjenjuju.

Navedeni se osobni podaci mogu razmjenjivati:

* + između tijela sustava za provedbu i praćenje upravljanja i kontrole korištenja sredstava NPOO-a koja su nadležna za komponentu/podkomponentu iz kojeg se projekt sufinancira,
	+ između tijela sustava za provedbu i praćenje NPOO i tijela koja su ovlaštena provoditi reviziju, u skladu s pravnim i institucionalnim okvirom za NPOO (Neovisno revizorsko tijelo Europska komisija, Europski revizorski sud, OLAF, EPPO i drugi revizor kojeg su ta tijela za navedeno ovlastila),
	+ između tijela sustava za provedbu i praćenje NPOO te osoba koje su ta tijela angažirala/ovlastila za izvršenje usluga vezano uz potrebu ili obvezu obavljanja aktivnosti u okviru njihovih funkcija.
1. Prijavom na Poziv Prijavitelj pristaju da se podatci koji se dostavljaju u okviru projektnog prijedloga, a to su kontakt podatci (adresa elektroničke pošte, adresa prebivališta/sjedišta), neovisno je li riječ o Prijavitelju čiji je projektni prijedlog odabran za sufinanciranje u okviru poziva ili ne, mogu dalje obrađivati i razmjenjivati i s osobama koje je nadležno tijelo ovlastilo obavljati vrednovanja. Cilj vrednovanja je utvrditi kako je podrška iz NPOO-a pridonijela ciljevima svakog pojedinog prioriteta, tj. svakog specifičnog cilja unutar prioriteta. Da bi se utvrdili mjerljivi rezultati intervencija, koje se podupiru iz NPOO-a u razdoblju 2021.-2026., veliki naglasak stavljen je na vrednovanje te će se uspješnost intervencija mjeriti njihovim rezultatima i učincima, odnosno ostvarenjem boljih vrijednosti pokazatelja.

Pristup osobnim podacima je ograničen samo na osobe koje obavljaju poslove za koje je pristup osobnim podacima nužan.

Prijavitelji odnosno korisnici imaju sljedeća prava u zaštiti osobnih podataka:

- pravo na pristup svojim osobnim podacima, tj. pravo zahtijevati potvrdu obrađuju li se osobni podatci te ako se takvi podatci obrađuju, pravo zahtijevati pristup i informacije o obradi i kopiju osobnih podataka koji se obrađuju

- pravo na ispravak netočnih i nadopunu nepotpunih podataka

- pravo na brisanje osobnih podataka, ako takvi podaci više nisu nužni u odnosu na svrhe za koje su prikupljeni, ako su nezakonito obrađeni, ili nakon isteka roka čuvanja podataka

- pravo na ograničavanje obrade osobnih podataka

- pravo uložiti prigovor na obradu osobnih podataka

- pravo podnijeti pritužbu Agenciji za zaštitu osobnih podataka.

Podaci iz točki 1. i 2. se čuvaju dok za navedeno postoji svrha, najdulje deset godina nakon zatvaranja NPOO-a.

Pravna osnova za obradu osobnih podataka prikupljenih u svrhu provedbe postupka dodjele bespovratnih sredstava je sklapanje i izvršavanje ugovora o dodjeli bespovratnih sredstava u skladu s točkom b) stavka 1. članka 6. Opće uredbe o zaštiti osobnih podataka. Također, obrada osobnih podataka iz svih utvrđenih svrha nužna je radi poštivanja pravnih obveza voditelja obrade u skladu s točkom c) stavka 1. članka 6. Opće uredbe o zaštiti osobnih podataka te radi izvršavanja zadaće od javnog interesa i pri izvršavanju službene ovlasti voditelja obrade u skladu s točkom e) stavka 1. članka 6. Opće uredbe o zaštiti osobnih podataka.

Dodatne napomene

Identitet i kontaktni podatci voditelja obrade: Ministarstvo gospodarstva i održivog razvoja, Radnička cesta 80, 10 000 Zagreb (OIB:19370100881)

Kontakt podaci službenika za zaštitu podataka: <https://mingor.gov.hr/etika-i-posebna-imenovanja/2175>

Uvažavajući gore istaknuto Prijavitelj postupajući na opisani način razumije i prihvaća da se podatci prikupljaju u svrhu učinkovite provedbe postupka dodjele bespovratnih sredstava u odnosu na njihov projektni prijedlog, kao i činjenicu da se s uspješnim Prijaviteljem sklapa ugovor o dodjeli bespovratnih sredstava te da se prikupljanje i obrada podataka temelji na nužnosti za izvršavanje ugovora, odnosno poduzimanju radnji na zahtjev ispitanika prije sklapanja ugovora, u smislu članka 6. stavka 1. točke (b) Opće uredbe o zaštiti podataka.

U odnosu na točku 2., a vezano uz vrednovanja koja nisu obvezna u skladu s odredbama Uredbe (EU) br. 1303/2013, pravo je Prijavitelja od voditelja obrade zatražiti pristup osobnim podacima i ispravak ili ograničavanje obrade koji se odnose na ispitanika ili prava na ulaganje prigovora na obradu takvih te prava na prenosivost podataka. Prijavitelj ima pravo u bilo kojem trenutku povući privolu, pri čemu to ne utječe na zakonitost obrade koja se temeljila na informiranoj privoli prije nego što je ona povučena.

Zahtjev za utvrđenje povrede prava se podnosi nadzornom tijelu (Agencija za zaštitu osobnih podataka).

# OBRASCI I PRILOZI

Obrasci koji su sastavni dio ovog Poziva:

Obrazac 1. Prijavni obrazac – elektronička verzija dostupna u sustavu eNPOO

Obrazac 2. Izjava prijavitelja

Obrazac 3. Izjava o korištenim potporama

Obrazac 4. Skupna izjava prijavitelja

Obrazac 5. Izjava prijavitelja o osiguranju vlastitog udjela sufinanciranja

Obrazac 6. Obrazac usklađenosti projektnog prijedloga s načelom DNSH – DNSH kontrolna lista

Obrazac 7. Izjava o korištenim *de minimis* potporama male vrijednosti za prijavitelja i pojedinačno za svako povezano poduzeće

Prilozi koji su sastavni dio ovog Poziva:

Prilog 1 – Ugovor o dodjeli bespovratnih sredstava s prilozima

1.1 Ugovor o dodjeli bespovratnih sredstava za projekte koji se financiraju iz Mehanizma za oporavak i otpornost

1.2 Opći uvjeti koji se primjenjuju na projekte financirane iz Mehanizma za oporavak i otpornost

1.3 Pravila o financijskim korekcijama

1.4 Pravila o provedbi postupaka nabava za neobveznike Zakona o javnoj nabavi

Prilog 2 – Kriteriji i obrasci postupka dodjele bespovratnih sredstava

2.1 Obrazac za administrativnu provjeru

2.2 Kontrolna lista za provjeru prihvatljivosti prijavitelja

2.3 Kontrolna lista za provjeru prihvatljivosti projekta i aktivnosti

2.4 Obrazac za ocjenjivanje kvalitete

2.5 Kontrolna lista za provjeru prihvatljivosti izdataka

Prilog 3 – Minimalni sadržaj garancije za predujam

Prilog 4 – Program dodjele državnih potpora

Prilog 5 – Vrste biootpada koje se smiju koristiti u postrojenjima u okviru ovog poziva

Prilog 6 - Program dodjele *de minimis* potpora

# POJMOVNIK

|  |  |
| --- | --- |
| Anaerobna digestija | Tehnološki proces gospodarenja otpadom kojim se, pomoću mikroorganizama, u anaerobnim uvjetima, u bioplinskom reaktoru, obrađuje i stabilizira biološki razgradivi otpad uz stvaranje bioplina. |
| Anaerobni digestat | Organsko gnojivo i poboljšivač tla, proizveden anaerobnom digestijom otpada i koji udovoljava uvjetima iz dijela 2. Dodatka V. Pravilnika o nusproizvodima i ukidanju statusa otpada (NN 117/14). |
| Biološki razgradiv otpad  | Biološki razgradiv otpad je otpad koji se može razgraditi biološkim aerobnim i anaerobnim postupkom. |
| Biogorivo  | Tekuće ili plinovito gorivo za potrebe prometa koje se proizvodi iz biomase. Održivo biogorivo je biogorivo koje ispunjava uvjete održivosti utvrđene u članku 17. Direktive 2009/28/EZ. U sklopu ovog Pozva koristi se i izraz „bioplin“. |
| Biootpad | Posebna kategorija otpada koji je biološki razgradiv otpad iz vrtova i parkova, hrana i kuhinjski otpad iz kućanstava, restorana, ugostiteljskih i maloprodajnih objekata i slični otpad iz proizvodnje prehrambenih proizvoda.  |
| Glavni projekt | Skup međusobno usklađenih projekata kojima se daje tehničko rješenje građevine i dokazuje ispunjavanje temeljnih zahtjeva za građevinu te drugih propisanih i određenih zahtjeva i uvjeta, izrađen prema Zakonu o gradnji (NN 153/13, 20/17, 39/19) i Pravilniku o obveznom sadržaju i opremanju projekata građevina (NN [64/14](http://narodne-novine.nn.hr/clanci/sluzbeni/2014_05_64_1224.html), [41/15](http://narodne-novine.nn.hr/clanci/sluzbeni/2015_04_41_839.html), 105/15, 61/16, 20/17). |
| Kompost | Organsko gnojivo i poboljšivač tla koji udovoljava uvjetima za određenu namjenu iz djela 1. Dodatka V. Pravilnika o nusproizvodima i ukidanju statusa otpada (NN 117/14) i koji je proizveden kompostiranjem otpada koji je također navedenu u dijelu I. Dodatku V. istog Pravilnika. |
| Kompostiranje | Tehnološki proces gospodarenja otpadom kojim se, pomoću mikroorganizama, u aerobnim uvjetima, obrađuje i stabilizira biološki razgradivi otpad uz razvoj topline. Biološka razgradnja otpada kojom se ne upravlja (npr. truljenje biološki razgradivog otpada) ne smatra se kompostiranjem. |
| Korisnik | Korisnik je uspješan prijavitelj s kojim se potpisuje Ugovor o dodjeli bespovratnih sredstava, a izravno je odgovoran za početak, upravljanje, provedbu i rezultate projekta.  |
| Kriteriji dodjele bespovratnih sredstava | Kriteriji dodjele bespovratnih sredstava su kriteriji koji se primjenjuju na sve projekte te uključuju Kriterije odabira i Kriterije prihvatljivosti. |
| Kriteriji odabira  | Kriteriji odabira (KO) su kriteriji koji se primjenjuju za ocjenjivanje kvalitete projektnog prijedloga. |
| Kriteriji prihvatljivosti  | Kriteriji prihvatljivosti (KP) su kriteriji koji moraju biti ispunjeni kako bi se projektni prijedlog mogao uzeti u obzir za financiranje. Na temelju KP ne vrši se ocjenjivanje, već se provjerava ispunjava li projektni prijedlog pojedini KP ili ne. Samo ako su svi kriteriji prihvatljivosti ispunjeni, projektni prijedlog se prenosi u sljedeće faze dodjele u protivnom, se isključuje iz dodjele.  |
| Načela ekonomičnosti, učinkovitosti i djelotvornosti | Načelo ekonomičnosti zahtijeva da resursi koje koristi institucija u svrhu obavljanja svog poslovanja budu dostupni na vrijeme, u odgovarajućoj količini i rezultatima i po najboljoj cijeni. Načelo učinkovitosti bavi se najboljim odnosom između uloženih resursa i dobivenih rezultata. Načelo djelotvornosti bavi se postizanjem određenih postavljenih ciljeva i ostvarivanjem željenih rezultata. |
| Obrada otpada  | Postupak oporabe ili zbrinjavanja, a uključuje i pripremu prije oporabe ili zbrinjavanja. |
| Održivi razvoj | Održivi razvoj znači da bi trebalo udovoljiti potrebama sadašnje generacije, a da se pritom ne ugrozi sposobnost budućih generacija da udovolje svojim vlastitim potrebama. To je cilj Europske unije utvrđen u Ugovoru, koji regulira sve politike i aktivnosti Unije. Odnosi se na očuvanje kapaciteta planeta Zemlje da podupre život u svoj svojoj raznolikosti. Ima za cilj neprekidno poboljšanje kvalitete života i dobrobiti planeta Zemlje za sadašnje i buduće generacije. |
| Operacija | Operacija je projekt, ugovor, aktivnost ili skupina projekata koje za financiranje odabire Upravljačko tijelo OP-a, a koji doprinose ostvarivanju ciljeva pripadajuće prioritetne osi. |
| Oporaba otpada  | Svaki postupak čiji je glavni rezultat uporaba otpada u korisne svrhe kada otpad zamjenjuje druge materijale koje bi inače trebalo uporabiti za tu svrhu ili otpad koji se priprema kako bi ispunio tu svrhu, u tvornici ili u širem gospodarskom smislu. U Dodatku II. ZGO-a sadržan je popis postupaka oporabe. |
| Otvoreni postupak | Otvoreni postupak je vrsta postupka dodjele bespovratnih sredstava u kojem se poziv na dostavu projektnih prijedloga pokreće javno, ciljajući na što veći broj potencijalnih prijavitelja. |
| Proizvođač otpada  | Svaka osoba čijom aktivnošću nastaje otpad (izvorni proizvođač otpada) i svaka osoba koja obavlja prethodnu obradu, miješanje ili drugi postupak kojim nastaje promjena sastava ili svojstva otpada. |
| Početak rada postrojenja  | Početak rada postrojenja se smatra dan s kojim stupa na snagu akt za obavljanje djelatnosti gospodarenja otpadom.  |
| Prikupljanje otpada  | Tehnološki proces prikupljanja otpada opremljenim vozilima. |
| Recikliranje  | Svaki postupak oporabe, uključujući ponovnu preradu organskog materijala, kojim se otpadni materijali prerađuju u proizvode, materijale ili tvari za izvornu ili drugu svrhu osim uporabe otpada u energetske svrhe, odnosno prerade u materijal koji se koristi kao gorivo ili materijal za nasipavanje.  |
| Sakupljanje otpada  | Sakupljanje otpada je prikupljanje otpada uključujući prethodno razvrstavanje otpada i skladištenje otpada u svrhu prijevoza na obradu.  |
| Trajni poziv  | Trajni poziv na dostavu projektnih prijedloga je modalitet provedbe otvorenog i ograničenog postupka, u kojemu postupak dodjele započinje zaprimanjem prvog projektnog prijedloga, a rok za podnošenje istih ističe danom odobravanja projektnih prijedloga koji udovolje kriterijima iz postupka vrednovanja, i kojima se iscrpljuju raspoloživa financijska sredstva. |
| Ugovor o dodjeli bespovratnih sredstava | Ugovor o dodjeli bespovratnih sredstava je ugovor između Korisnika, NT i PT, kojim se utvrđuje najviši iznos bespovratnih sredstava dodijeljen za provedbu projekta iz sredstava EU i, ako je primjenjivo, sredstava iz državnog proračuna te drugi financijski i provedbeni uvjeti Projekta. |

# POPIS KRATICA

DOH Obrazac prijave poreza na dohodak

EK Europska komisija

EU Europska unija

FZOEU Fond za zaštitu okoliša i energetsku učinkovitost

GFI Godišnji financijski izvještaj

JLS Jedinica lokalne samouprave

JOPPD Jedinstveni obrazac poreza, prireza i doprinosa

KT Tijelo nadležno za koordinaciju praćenja provedbe NPOO-a (MFIN)

MBO Mehaničko-biološka obrada

MFIN Ministarstvo financija

MINGOR Ministarstvo gospodarstva i održivog razvoja

NN Narodne novine

NN-MU Narodne novine – Međunarodni ugovori

NPOO Nacionalni plan oporavka i otpornosti 2021.-2026.

NT Tijelo državne uprave nadležno za komponentu/podkomponentu Nacionalnog plana oporavka i otpornosti

NUTS engl. *Nomenclature of Territorial Units for Statistics*

OIE Obnovljivi izvori energije

PDP Poziv na dostavu projektnih prijedloga

PDV Porez na dodanu vrijednost

PGO RH Plan gospodarenja otpadom RH za razdoblje 2017.-2022.

PT Provedbeno tijelo

RH Republika Hrvatska

SL Službeni list (Europska unija)

NT Tijelo nadležno za provedbu komponente/podkomponente

UzP Upute za prijavitelje

ZJN Zakon o javnoj nabavi

ZGO Zakon o gospodarenju otpadom

ZNS Zahtjev za nadoknadom sredstava

1. *U skladu s Pravilnikom o gospodarenju otpadom (NN 81/20),* ***prikupljanje otpada*** *je tehnološki proces prikupljanja otpada opremljenim vozilima. U ovom Pozivu koristi se širi pojam* ***sakupljanje otpada,*** *što uključuje, u skladu s člankom 4, stavkom 1., točkom 74. Zakona o gospodarenju otpadom (NN 84/21 ) (ZGO), prikupljanje otpada, uključujući prethodno razvrstavanje otpada i skladištenje otpada u svrhu prijevoza na obradu. Drugim riječima, djelatnost sakupljanja otpada uključuje tehnološki proces prikupljanja otpada, tehnološki proces prihvata i tehnološki proces skladištenja otpada koji su definirani u člancima 8., 9., i 10 Pravilnika o gospodarenju otpadom.*  [↑](#footnote-ref-2)
2. *U skladu s člankom 4., stavkom 1. točkom 3. ZGO-a* ***biootpad*** *je posebna kategorija otpada koji je biološki razgradiv otpad iz vrtova i parkova, hrana i kuhinjski otpad iz kućanstava, restorana, ugostiteljskih i maloprodajnih objekata i slični otpad iz prehrambene industrije.*  [↑](#footnote-ref-3)
3. *Uredba (EU) 2021/24 od 12. veljače 2021. o uspostavi Mehanizma za oporavak i otpornost* [↑](#footnote-ref-4)
4. *U skladu s člankom 3, stavkom 8. Pravilnika o nusproizvodima i ukidanju statusa otpada (NN 117/14),* ***kompostiranje*** *je tehnološki proces gospodarenja otpadom kojim se, pomoću mikroorganizama, u aerobnim uvjetima, obrađuje i stabilizira biološki razgradivi otpad uz razvoj topline. Biološka razgradnja otpada kojom se ne upravlja (npr. truljenje biološki razgradivog otpada) ne smatra se kompostiranjem.*

*U skladu s člankom 3, stavkom 7. Pravilnika o nusproizvodima i ukidanju statusa otpada,* ***kompost*** *je organsko gnojivo i poboljšivač tla koji udovoljava uvjetima za određenu namjenu iz djela 1. Dodatka V. istog Pravilnika i koji je proizveden kompostiranjem određenog otpada koji je također naveden u dijelu I. Dodatku V. istog Pravilnika.*

*U skladu s člankom 4., stavkom 1. točkom 71. ZGO-a* ***recikliranje*** *je svaki postupak oporabe, uključujući ponovnu preradu organskog materijala, kojim se otpadni materijali prerađuju u proizvode, materijale ili tvari za izvornu ili drugu svrhu osim uporabe otpada u energetske svrhe, odnosno prerade u materijal koji se koristi kao gorivo ili materijal za zatrpavanje* [↑](#footnote-ref-5)
5. *U skladu s člankom 3, stavkom 2. Pravilnika o nusproizvodima i ukidanju statusa otpada,* ***anaerobna digestija*** *je tehnološki proces gospodarenja otpadom kojim se, pomoću mikroorganizama, u anaerobnim uvjetima, u bioplinskom reaktoru, obrađuje i stabilizira biološki razgradivi otpad uz stvaranje bioplina.*

*U skladu s člankom 3, stavkom 1. Pravilnikom o nusproizvodima i ukidanju statusa otpada,* ***anaerobni digestat*** *je organsko gnojivo i poboljšivač tla, proizveden anaerobnom digestijom određenog otpada i koji udovoljava uvjetima iz dijela 2. Dodatka V. istog Pravilnika.*

*U skladu s člankom 4 Uredbe o kakvoći biogoriva (NN, br. 141/05, 33/11),* ***bioplin*** *je plinovito gorivo koje se proizvodi od biomase i/ili od biorazgradivoga dijela otpada, koje se može pročistiti do kvalitete prirodnoga plina, da bi se koristilo kao biogorivo za umješavanje s prirodnim plinom ili generatorski plin.*

*U skladu s Uredbom (EU) 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora,* ***biogorivo*** *znači tekuće ili plinovito gorivo za potrebe prometa koje se proizvodi iz biomase. Održivo biogorivo je biogorivo koje ispunjuje uvjete održivosti utvrđene u članku 17. Direktive 2009/28/EZ.* [↑](#footnote-ref-6)
6. *Napomena: U daljnjem tekstu se za Uredbu 651/2014 i njene izmjene kroz Uredbu 2017/1084, Uredbu 2020/972 i Uredbu 2021/1237 koristi skraćeni naziv: Uredba br. 651/2014.* [↑](#footnote-ref-7)
7. *Vidi Prilog 1.5 ovog Poziva.* [↑](#footnote-ref-8)
8. *Za postrojenja za recikliranje dodjeljuju se potpore za ulaganje u recikliranje i ponovno uporabu otpada iz članka 9. Programa dodjele državnih potpora koji je Prilog 4 ovog Poziva.*  [↑](#footnote-ref-9)
9. *Obzirom da nisu usklađena s načelom „ne nanosi bitnu štetu“, u okviru ovog poziva bespovratna sredstva se ne dodjeljuju za ulaganja u postrojenja za mehaničko-biološku obradu osim u slučaju aktivnosti recikliranja odvojenog otpada poput kompostiranja i anaerobne izgradnje.*  [↑](#footnote-ref-10)
10. *Za postrojenja za proizvodnju OIE dodjeljuju se potpore za ulaganje u promicanje energije iz OIE iz članka 10. Programa dodjele državnih potpora koji je Prilog 4 ovog Poziva.* [↑](#footnote-ref-11)
11. *U ovom kontekstu izraz Korisnik se odnosi na uspješnog prijavitelja, s kojim će se potpisati Ugovor o dodjeli bespovratnih sredstava, a koji će biti izravno odgovoran za početak, upravljanje, provedbu i rezultate projekta.* [↑](#footnote-ref-12)
12. *PT ili druga dijela u Sustavu upravljanja i kontrole korištenja sredstava Mehanizma mogu provjeravati korištenje biootpada u uspostavljenim postrojenjima za obradu biootpada tijekom 5 godina od završnog plaćanja Korisniku po Ugovoru na način da od Korisnika traže dostavu ispisa relevantnih podataka iz Elektroničkog očevidnika o nastanku i tijeku otpada (eONTO).* [↑](#footnote-ref-13)
13. *Izrađenu u skladu s Vodičem EK kroz analizu troškova i koristi investicijskih projekata za razdoblje 2014.-2020.*  [↑](#footnote-ref-14)
14. *U skladu s člankom 4. stavkom 1. točkom 65. ZGO-a, proizvođač otpada je svaka osoba čijom aktivnošću nastaje otpad (izvorni proizvođač otpada) i svaka osoba koja obavlja prethodnu obradu, miješanje ili drugi postupak kojim nastaje promjena sastava ili svojstva otpada.* [↑](#footnote-ref-15)
15. *U skladu s člankom 4. stavkom 1. točkom 59 ZGO-a, posjednik otpada je proizvođač otpada ili pravna i fizička osoba koja je u posjedu otpada.*  [↑](#footnote-ref-16)
16. *U ovom kontekstu izraz Korisnik se odnosi na uspješnog prijavitelja, s kojim će se potpisati Ugovor o dodjeli bespovratnih sredstava, a koji će biti izravno odgovoran za početak, upravljanje, provedbu i rezultate projekta.* [↑](#footnote-ref-17)
17. *Pravo gospodarenja otpadom stječe se aktom kojim se dozvoljava obavljanje djelatnosti gospodarenja otpadom sukladno članku 29. stavak 1. članku 46. . stavak 1. ZOGO-a (Dozvola za gospodarenje otpadom ili Rješenje o upisu u očevidnik oporabitelja ).* [↑](#footnote-ref-18)
18. *U skladu s Uredbom (EU) 651/2014 Uredba Komisije (EU) br. 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora, biogorivo znači tekuće ili plinovito gorivo za potrebe prometa koje se proizvodi iz biomase, a održivo biogorivo je biogorivo koje ispunjava uvjete održivosti utvrđene u članku 17. Direktive 2009/28/EZ.* [↑](#footnote-ref-19)
19. *U skladu s Uredbom 651/2014, Biogorivo proizvedeno iz prehrambenih sirovina znači biogorivo iz žitarica i ostalih kultura bogatih škrobom, šećernih kultura i uljarica kako je utvrđeno u prijedlogu Komisije Prijedlog Direktive Europskog parlamenta i Vijeća o izmjeni Direktive 98/70/EZ o kakvoći benzinskih i dizelskih goriva i izmjeni Direktive 2009/28/EZ o promicanju uporabe energije iz obnovljivih izvora - COM(2012)595, 17. 10. 2012.* [↑](#footnote-ref-20)
20. [*https://ec.europa.eu/competition/state\_aid/legislation/practical\_guide\_gber\_en.pdf*](https://ec.europa.eu/competition/state_aid/legislation/practical_guide_gber_en.pdf)*.* [↑](#footnote-ref-21)
21. *Direktiva 2008/98/EZ Europskog parlamenta i Vijeća od 19. studenoga 2008. o otpadu i stavljanju izvan snage određenih direktiva Tekst značajan za EGP.* [↑](#footnote-ref-22)
22. *Mikro, malo, srednje ili veliko poduzeće sukladno Prilogu I. Uredbe Komisije (EU) 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora*  [↑](#footnote-ref-23)
23. *U slučaju kad se prihvatljivi troškovi kao dodatni troškovi ulaganja u proizvodnju energije neophodni za poticanje proizvodnje OIE utvrđuju kako slijedi: a)* *Ako se troškovi ulaganja u proizvodnju energije iz obnovljivih izvora u ukupnom trošku ulaganja mogu utvrditi kao zasebno ulaganje, primjerice kao lako prepoznatljiva „dodatna komponenta” za prethodno postojeći objekt, taj trošak povezan s obnovljivom energijom je prihvatljivi trošak ili b) ako se troškovi ulaganja u proizvodnju energije iz obnovljivih izvora mogu utvrditi u odnosu na slično ulaganje koje je manje prihvatljivo za okoliš, a koje bi se vjerodostojno moglo provesti bez potpore, pri čemu razlika između troškova ulaganjâ odgovara troškovima povezanima s obnovljivom energijom i predstavlja prihvatljive troškove.*  [↑](#footnote-ref-24)
24. *U slučaju kad se prihvatljivi troškovi kao dodatni troškovi ulaganja u proizvodnju energije neophodni za poticanje proizvodnje energije iz OIE-a utvrđuju kako slijedi: za određena mala postrojenja za koje nije moguće odrediti ulaganje koje je manje prihvatljivo za okoliš jer postrojenja ograničene veličine ne postoje, prihvatljivi troškovi su ukupni troškovi ulaganja za postizanje više razine zaštite okoliša.* [↑](#footnote-ref-25)
25. *Mikro, malo, srednje ili veliko poduzeće sukladno Prilogu I. Uredbe Komisije (EU) 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora*  [↑](#footnote-ref-26)
26. *U slučaju kad se prihvatljivi troškovi kao dodatni troškovi ulaganja u proizvodnju energije neophodni za poticanje proizvodnje OIE utvrđuju kako slijedi: a)* *Ako se troškovi ulaganja u proizvodnju energije iz obnovljivih izvora u ukupnom trošku ulaganja mogu utvrditi kao zasebno ulaganje, primjerice kao lako prepoznatljiva „dodatna komponenta” za prethodno postojeći objekt, taj trošak povezan s obnovljivom energijom je prihvatljivi trošak ili b) ako se troškovi ulaganja u proizvodnju energije iz obnovljivih izvora mogu utvrditi u odnosu na slično ulaganje koje je manje prihvatljivo za okoliš, a koje bi se vjerodostojno moglo provesti bez potpore, pri čemu razlika između troškova ulaganjâ odgovara troškovima povezanima s obnovljivom energijom i predstavlja prihvatljive troškove.*  [↑](#footnote-ref-27)
27. *U slučaju kad se prihvatljivi troškovi kao dodatni troškovi ulaganja u proizvodnju energije neophodni za poticanje proizvodnje energije iz OIE-a utvrđuju kako slijedi: za određena mala postrojenja za koje nije moguće odrediti ulaganje koje je manje prihvatljivo za okoliš jer postrojenja ograničene veličine ne postoje, prihvatljivi troškovi su ukupni troškovi ulaganja za postizanje više razine zaštite okoliša.* [↑](#footnote-ref-28)
28. *Uredba Komisije (EU) br. 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora, Tekst značajan za EGP.* [↑](#footnote-ref-29)
29. *Uredba Komisije (EU) br. 2017/1084 od 14. lipnja 2017. o izmjeni Uredbe (EU) br. 651/2014 u vezi s potporama za infrastrukture luka i zračnih luka, pragova za prijavu potpora za kulturu i očuvanje baštine i za potpore za sportsku i višenamjensku rekreativnu infrastrukturu te regionalnih operativnih programa potpora za najudaljenije regije i o izmjeni Uredbe (EU) br. 702/2014 u vezi s izračunavanjem prihvatljivih troškova (Službeni list EU L 156/1, od 20.6.2017.).* [↑](#footnote-ref-30)
30. *Uredba Komisije (EU) 2020/972 od 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (SL L 215/3, 7.7.2020.).* [↑](#footnote-ref-31)
31. *Uredba Komisije (EU) 2021/1237 оd 23. srpnja 2021. o izmjeni Uredbe (EU) br. 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora.* [↑](#footnote-ref-32)
32. *Ovim pozivom definira se postupak recikliranja biootpada u cilju proizvodnje komposta iz biootpada postupkom kompostiranja. Budući da ne postoje druge za okoliš prihvatljivije tehnologije obrade odvojeno sakupljenog biootpada, u cilju proizvodnje komposta iz biootpada osim postupka kompostiranja, svaki drugi način obrade/zbrinjavanja odvojeno sakupljenog biootpada se smatra konvencionalnim postupkom. Također, iz istog razloga, tehnologija obrade odvojeno sakupljenog biootpada, u cilju proizvodnje komposta iz biootpada, dakle postupak kompostiranja, smatra se ulaganjem iz članka 9., stavka 5. Programa državnih potpora (Prilog 4. ovog Poziva).* [↑](#footnote-ref-33)
33. *Dodatna komponenta su kapaciteti za oporabu biootpada u svrhu proizvodnje energije iz OIE.* [↑](#footnote-ref-34)
34. *Ovim pozivom definira se postupak proizvodnje energije iz OIE kao postupak anaerobne digestije biootpada u cilju proizvodnje energije. Budući da ne postoje druge za okoliš prihvatljivije tehnologije obrade odvojeno sakupljenog biootpada, u cilju proizvodnje energije iz biootpada, osim postupka anaerobne digestije, svaki drugi način obrade odvojeno sakupljenog biootpada smatra se manje prihvatljivim za okoliš.* [↑](#footnote-ref-35)
35. *Ne postoji stroga definicija malog postrojenja. Ovaj način izračuna prihvatljivih troškova prepoznaje mogućnost da pojedine investicije za promicanje proizvodnje energije iz OIE mogu biti toliko male da nema tehnički usporedivih konvencionalnih postrojenja koje bi se mogle koristiti kao referenca za ulaganje. To bi bio slučaj kada postrojenje za proizvodnju energije iz OIE koje je predmet ulaganja, ne bi bilo jedino postrojenje koje korisnik koristi za proizvodnju energije, već bi se koristilo kao sekundarno postrojenje za nadopunu energije dostupne iz drugih izvora (npr. kao sekundarne instalacije (eng. secondary installations) koje se koriste kada su dostupni OIE, a koje imaju za cilj smanjiti upotrebu glavnih konvencionalnih energetskih postrojenja). U takvim je slučajevima moguće da bi, u nedostatku državne potpore, najvjerojatniji scenarij bio veća uporaba ostalih (manje ekoloških) postojećih postrojenja ili izvora energije.* [↑](#footnote-ref-36)
36. Sukladno *članku 2. točke 2. Uredbe 651/2014 „Mala i srednja poduzeća“ ili „MSP – ovi“ su poduzeća koja ispunjavaju uvjete iz Priloga I. Uredbe Komisije (EU) br. 651/2014. od 17. lipnja 2014. o ocjenjivanju određenih kategorija potpora spojivih s unutarnjim tržištem u primjeni članaka 107. i 108. Ugovora (SL L 187, 26.6.2014., str. 1). Sukladno članku 2. Priloga I. Uredbe Komisije (**EU) br. 651/2014 unutar SME definirano je i mikro poduzeće. Kao pomoć prijavitelji mogu koristiti i Vodič Europske komisije za korisnike o definiciji malih i srednjih poduzeća:* [*https://ec.europa.eu/docsroom/documents/15582/attachments/1/translations/hr/renditions/pdf*](https://ec.europa.eu/docsroom/documents/15582/attachments/1/translations/hr/renditions/pdf)*.* [↑](#footnote-ref-37)
37. *„Veliko poduzeće“ je poduzeće koje ne ispunjava uvjete iz Priloga I. Uredbe br. 651/2014. Kao pomoć prijavitelji mogu koristiti i* [*Vodič Europske komisije za korisnike o definiciji malih i srednjih poduzeća*](https://www.mingo.hr/public/documents/Vodic_za_korisnike_definicija_MSP.pdf)*:* [*https://ec.europa.eu/docsroom/documents/15582/attachments/1/translations/hr/renditions/pdf*](https://ec.europa.eu/docsroom/documents/15582/attachments/1/translations/hr/renditions/pdf)*.*  [↑](#footnote-ref-38)
38. *Teško kršenje ugovora je kršenje ugovora u pogledu kojeg je nadležno tijelo izvršilo jednostrani raskid sukladno ugovoru o dodjeli bespovratnih sredstava, te je zatražen povrat cjelokupnog iznosa dodijeljenih sredstava, a radi se o sredstvima čiji povrat je po* navedenoj osnovi zatražen u odnosu na bilo koji postupak dodjele bespovratnih sredstava iz bilo kojeg fonda EU. [↑](#footnote-ref-39)
39. *Prijavitelji čiji projektni prijedlozi budu isključeni iz postupka dodjele moći će ponovno podnijeti projektni prijedlog u krajnjem roku dostave projektnih prijedloga kako je definiran točkom 3.3. ovih Uputa.* [↑](#footnote-ref-40)
40. *Početak radova se smatra početak građevinskih radova povezanih s ulaganjem ili prva zakonski obvezujuća obveza za naručivanje opreme ili bilo koja druga obveza koja ulaganje čini neopozivim, ovisno što nastupi prije. Kupnja zemljišta i pripremni radovi, primjerice ishođenje dozvola i izrada Analize tržišta i dostupnosti biootpada i Analize troškova i koristi, ne smatraju se početkom radova. U slučaju preuzimanja „početak radova“ znači trenutak stjecanja imovine koja je izravno povezana sa stečenom poslovnom jedinicom. Aktiviranje radova po građevinskoj dozvoli ne smatra se nužno početkom građevinskih radova povezanih s ulaganjem ukoliko se radi o manjim radovima koji nisu nužno povezani niti izravno uvjetuju početak radova povezanih s ulaganjem. U tom slučaju, oni se smatraju kao pripremni radovi, a ne kao „početak radova“ pod uvjetom da je ispunjen uvjet nepostojanja obveze koja ulaganje čini neopozivim* [↑](#footnote-ref-41)
41. *Prilikom provedbe postupaka javne nabave potrebno je obratiti pažnju na uvjete koje se odnose na učinak poticaja odnosno na definiciju pojma „početak radova“ iz članka 2. točke 23. Uredbe 651/2014, a koji se navode i u napomeni iz točke 1.7. UzP-a.* [↑](#footnote-ref-42)
42. *Javni naručitelji prema čl. 38 st.2 Zakona o poslovima i djelatnostima prostornog uređenja i gradnje (NN 78/15 i 118/18, 110/19) obvezni su ugovoriti upravljanje projektom gradnje s osobom registriranom za djelatnost upravljanja projektom ili imenovati voditelja projekta koji je njezin zaposlenik u slučaju ulaganja sredstava u gradnju infrastrukturnih i dr. građevina, osim cesta, ukupne* *investicijske vrijednosti veće od 10.000.000 kuna bez PDV-a.* [↑](#footnote-ref-43)
43. *Razdoblje provedbe projekta traje od početka obavljanja aktivnosti projekta, a najranije počevši od 1. veljače 2021. godine, do završetka obavljanja predmetnih aktivnosti, a inicijalno planirano najkasnije do 30. rujna 2025. godine (vidjeti točku 5.1. ovih Uputa).* [↑](#footnote-ref-44)
44. *Neutralno znači da je projekt zadovoljio zakonski minimum, te da neće dobiti bodove za doprinos horizontalnim načelima.* [↑](#footnote-ref-45)
45. *Zelena javna nabava instrument je održive proizvodnje i potrošnje, a označava postupak u kojem tijela javne vlasti nastoje nabavljati robu, usluge i radove koji imaju manji utjecaj na okoliš tijekom životnog ciklusa u usporedbi s robom, uslugama i radovima iste namjene koji bi inače bili nabavljeni. Svojom odlukom o kupnji onih proizvoda i usluga koje imaju manji učinak na okoliš, javna tijela utječu na tržište te tako potiču gospodarski sektor da razvija zelene tehnologije i proizvode.* [↑](#footnote-ref-46)
46. *Preporuča se da prijavitelji podnose dokumentaciju projektnog prijedloga u formatu koji se može pretraživati po riječima i određenim pojmovima* [↑](#footnote-ref-47)
47. *Prijavni obrazac biti će dostupan na mrežnoj stranici* [*https://fondovieu.gov.hr*](https://fondovieu.gov.hr)*. Na javnom portalu* [*https://fondovieu.gov.hr/portal*](https://fondovieu.gov.hr/portal%20%20)  *nalaze se Korisničke upute za rad u sustavu. Aplikacija podržava sljedeće Internet preglednike: Internet Explorer 9 ili novije verzije te Google Chrome 23.0 ili novije verzije. Prijavni obrazac potrebno je dostaviti (podnijeti) u elektroničkom formatu putem sustava eNPOO od strane ovlaštene osobe Prijavitelja, autentificirane kroz uslugu Nacionalnog identifikacijskog i autentifikacijskog sustava (NIAS).*  [↑](#footnote-ref-48)
48. *Napomena: Analiza troškova i koristi treba biti izrađena u skladu sa* [*Smjernicama EK*](https://ec.europa.eu/regional_policy/sources/docgener/studies/pdf/cba_guide.pdf)*.* [↑](#footnote-ref-49)
49. *Izvadak iz Registra, prijavitelj traže putem web aplikacije za upis stvarnih vlasnika ili u poslovnici Fine te isti u elektronskom ili obliku dostavljaju u okviru prijave. Obveznici dostave su pravni subjekti koji su obveznici upisa u Registar stvarnih vlasnika na temelju članka 33. st. 4. Zakona o sprečavanju pranja novca i financiranju terorizma (NN, 108/17 i 39/19)*. [↑](#footnote-ref-50)
50. *Ažurirana Izjava o korištenim de minimis potporama za Prijavitelja i pojedinačno za svako povezano poduzeće koje se smatra „jednim, jedinstvenim poduzetnikom” (Obrazac 7. Izjava o korištenim de minimis potporama male vrijednosti za prijavitelja i pojedinačno za svako povezano poduzeće) dostavlja se obavezno na zahtjev nadležnog tijela i prije donošenja Odluke o financiranju.* [↑](#footnote-ref-51)
51. *U slučaju pitanja kojima se pri ocjenjivanju dodjeljuju odgovori DA/NE, potrebno je da odgovor na sva takva pitanja bude DA (osim kod izbornih kriterija), kako bi se projektni prijedlog mogao prenijeti u daljnje faze dodjele.* [↑](#footnote-ref-52)
52. *Minimalni zahtjevi (u slučaju pitanja s DA/NE odgovorima) koje projektni prijedlog treba ispuniti da bi mogao prijeći u daljnju fazu dodjele.* [↑](#footnote-ref-53)